Dr.Iyaz Ah Faadukiyumun Eva Hoonufenah - Vaguthu\nޑރ.އިޔާޒަށް ފާޑުކިޔުމުން އީވާ ހޫނު ފެނަށް!\nދީނީ އިލްމުވެރިޔާ ޑރ.މުހައްމަދު އިޔާޒް އަބްދުއް ލަތީފްގެ ވާހަކަތަކަކީ އިސްލާމްދީނަށް "ހުތުރު އެރުވުން" ކަމަށް ވިދާޅުވެ، ރައްޔިތުންގެ މަޖިލީހުގެ ނައިބު ރައީސް އަދި ގަލޮޅު ދެކުނު ދާއިރާގެ މެމްބަރު އީވާ އަބްދުﷲ މަޖިލީހުގައި ދެއްކެވި ވާހަކަފުޅާއި ގުޅިގެން ވަރަށް ބޮޑަށް އޭނާ އަށް ފާޑުކިޔުން އަމާޒުވެއްޖެއެވެ.\nއެންމެ ގިނަ ބަޔަކު އީވާ އަށް ފާޑުކިޔަމުން ގެންދަނީ އިޔާޒަށް ރައްދުކޮށް އީވާ ފާޑުވިދާޅުވެ ވާހަކަދެއްކެވި ފޯރީގައި "ރޯޔަލް ރޭޕް" ގެ މައްސަލައިގައި ވާހަކަ ނުދެއްކުމުންނެވެ. ރޭޕްގެ މައްސަލަ ތަޙްޤީޤުކޮށް ފިޔަވަޅު އެޅުމަށް ނުދެއްވި އިސްކަން، އީވާ ޑރ.އިޔާޒަށް ފާޑުވިދާޅުވުމަށް ދެއްވުމުން ގިނަ ބަޔަކު އަންނަނީ މީސް މީޑިއާގައި އެކަން ފާހަގަ ކުރަމުންނެވެ.\nއީވާގެ ވާހަކަތައް ކުށްވެރިކޮށް ޓްވީޓް ކުރި މީހަކު ބުނީ ދީނުގެ ޙުކުމަކާއި ދެކޮޅަށް އީވާ މަޖިލީހުގައި ވާހަކަދައްކާ އިޔާޒަށް އިންޒާރު ދިނުމަކީ ހުތުރުކަން ބޮޑު އަމަލެއް ކަމަށާއި އީވާ އަކީ ޖާހިލެއް ކަމަށެވެ.\n"ޢައުރަ ނިވާ ކުރަން އެންގީ އިޔާޒެއް، ޢަލީއެއް، ކާސިމެއް، ޖާސިމެއް ނޫނެވެ. އެއީ الله سبحانه وتعالىގެ އަމުރުފުޅެވެ. އެއާއި ޖަދަލުކޮށް ބަސްބުނުމުގެ ބާރެއް އެއްވެސް އިންސިއަކަށް ޖިންނިއަކަށް ލިބިގެން ނުވެއެވެ." އިތުރު މީހަކު ކުރި ޓްވީޓެއްގައި ބުނެފައި ވެއެވެ.\n"ރޯޔަލް ރޭޕް" ގެ އިތުރުން އެމްޑީއެން އާއި އުތެމާ އާއި ދެކޮޅަށް އީވާ އެއްވެސް އެއްޗެއް ވިދާޅުވެފައި ނުވާތީ ބައެއް މީހުން ވަނީ އެކަން ފާހަގަ ކޮށްފައެވެ. އަދި އީވާ ބިކިނީގައި އުޅެނިކޮށް ނަގާފައިވާ ކަމަށް ބުނާ ބައެއް ފޮޓޯތައް މީސް މީޑިއާގައި ދައުރުކޮށް، އީވާ ބޭނުންވާ މިނިވަންކަމަކީ މިއީތޯ ބައެއްމީހުން ވަނީ ސުވާލު ކޮށްފައެވެ.\nAlhugandu @dr_iyaz, liyuvva dheenee mauloomaathu balai kiyamun annatha furihama 05 aharu vejje! Ekamaku @evattey thiya vidhaalhuvi fadha evves mauloomaatheh nufeney! Abadhuves fenifaivanee thiya Kanbalun nah, dhedhuniyeyge kaamiyaabaai rakkaatherikan libeyfadha naseyhaiythah! pic.twitter.com/xhDDWCm1K6\n— Ahmed Nashid ? (@nashid44482) July 14, 2020\n@evattey kon dheenekey? Aharun dhanna dheeneh nun Islaan dheenaki..evedhaane evattey ge amilla modified dheeneh kamah.. Islaam dheenuga othy aura nivaakuran, anhenunves firihenunves.. hinhama nujehenya ehenthaakah dhey. Mithaa ulheveyni Islaam dheen gaboolu kuraa Muslimunnah.\n— Ebra Rashyd (@ebrahil) July 14, 2020\nRayyithun majilis ge Naibu Raees @evattey dheenuge hukumakaa dhekolhah majilis therey vakaalaathukoh @dr_iyaz ah birudhakkaa Inzaaru dhee hedhumakee huthurukan bodu amaleh meehaa akee Majilis ah kufoo hamanuvaa Jahileh\n— Mohamed Musthafa Ibrahim (@musthafa4647) July 14, 2020\nޢައުރަ ނިވާ ކުރަން އެންގީ އިޔާޒެއް ، ޢަލީއެއް ، ކާސިމެއް ، ޖާސިމެއް ނޫނެވެ. އެއީ الله سبحانه وتعالىގެ އަމުރުފުޅެވެ. އެއާއި ޖަދަލުކޮށް ބަސްބުނުމުގެ ބާރެއް އެއްވެސް އިންސިއަކަށް ޖިންނިއަކަށް ލިބިގެން ނުވެއެވެ.☝@evattey pic.twitter.com/4ou0og4y9a\n— Mohamed Harish (@Mohamed04882247) July 14, 2020\nޖިންސީ ކުށްތައް މަދުކުރަން އިސްލާމީ އުސޫލުން ހެދުން އެޅުމަކީ ކުރަން ޖެހޭ ކަމެއް ކަމަށް ވިދާޅުވެ ޑރ.އިޔާޒް ކުރެއްވި ޓްވީޓަކާ މެދު ނުރުހުން ފާޅުކުރައްވަމުން އީވާ އިއްޔެ ވިދާޅުވީ އެއީ "ވަރަށް މުޑުދާރު ވާހަކައެއް" ކަމަށެވެ.\nއީވާގެ މުސާރަ އާއި އިނާޔަތަށް އަހަރެއް ތެރޭގައި މިލިއަނަކަށް ވުރެ ގިނަ ރުފިޔާ\nހުސެއިން މުހައްމަދަކީ ކެތްތެރިކަމާއި ހިތްހެޔޮކަން އިސްކުރި ބޭފުޅެއް: އީވާ\nއަންނަ ހޯމަ ދުވަހުގެ ނިޔަލަށް މަޖިލީހުގެ ދައުރު ދިގުކުރަން ފާސްކޮށްފި\nޖުލައި 15, 2020 09:50\nއިއާޒުއަކީ ދެންކާކު މާބޮޑަށް އަގަފުޅާވެން އެކަމަކު ތި އިއާޒަކީ ދީނީގޮތުން އެއްވެސް އެއްޗެއް\nޖުލައި 15, 2020 11:17\nދެން ކަލޭ ދަންނަ މީހާ ދަރުސް ނުދެނީ ކީއްވެ! އަހަރެމެންނަށް ކިޔަވާ ދޭންވީއެއްނު!\nޖުލައި 15, 2020 11:30\nދެން ކަލޭ ދަންނަލެއް ބޮޑުކަމުން ދޯ، ކަލެޔަށް ޑރ. މުއްތު ކިޔަނީ..\nތިހިރީ ރީނދޫ ލޮލަށް އެޅިފައި ދޭބަލަ ރަނގަޅަށް ލޯ ސާފުކޮށްލަން..\nޖުލައި 15, 2020 11:56\nހޫން ކަލޭމެން ބޭނުންހާ ގޮތަކަށް، އާނ ހޫން ކިޔާ މީހުންނަށް އެކަނި އެއްޗެއް އެނގޭނީ.. ދެން ތިބޭނީ ގަމާރުން ކިތަންމެ މޮޅަށް ކިޔަވާ ފާސް ނެގިޔަސް.. ކުރީގަ އިޔާޒު ވަރަށް މޮޅު ކަލޭމެންނަށް މިހާރު ލާދީނީކަމަށް ކެތް ނުވެގެން ބަސް ބުނަން ފެށީމަ އެއްޗެއް އެނގޭކަމަކަށް ނުވި. ކުރީގަ ޑރ އިޔާސް މިހާރު ނަމުގެ ކުރިޔަށް ޑރ ޖަހައިގެން އުޅޭ ކަޅުބޭގެ އިޔާޒު.. ތި ދަންނަ ވައްތަރެކޭ\nޖުލައި 15, 2020 09:55\nކަބުލޯކޮބާތާހިރުވެއްޖެއެއްނު މާރަގަޅެއްނުންއަގަނުހުޅުވިނަމަ މިހާރު ކިހާރީތި ފޮޓޯތައް މިފެއްނަނީ\nޑޮކްޓަރ އިޔާޒަކަށް ނޫން އޭނާ ފާޑުކީ. މާތްވެގެންވާ ކީރިތި ގުރުއާނުގައިވާ ﷲ ތަޢާލާބަސްފުޅަކަށް އޭނާގެ ނުބައި ދުލުން ފާޑުކީ. ނުބައިނުލަފާ އަންހެނެއް. ﷲ އަާް ބިރެއްނެތި އުޅޭނިކޮށް ރީތި ގޮތެއްވެދާނެ.\nޖުލައި 15, 2020 10:04\nތި މޑޕ ލާދީނީ މީހުން ހޮވިބަޔެއް މަށައް ގޯހީ! މޑޕ އަކު ނޫޅެވޭނެ ހަޔާތެއް ލަދެއް ކުޑަކޮއް ހުރި އެކަކައްވެސް!\nޖުލައި 15, 2020 10:11\nއިސްލާމްދީނުގެ ހުކުމްތަކަށް ފާޑުކިޔައި އިލްމުވެރިންނާ ޖެހިގަނެގެން އުޅެންޏާ ހޫނު ގަރުދިޔަ ތެއްޔަކަށް ދެން ވައްޓާލާނީ.\nޖުލައި 15, 2020 10:12\nއީވާ ފާޑުކީ އިޔާޒަކަށް ނޫން އިސްލާމް ދީނަށް ....\nޖުލައި 15, 2020 10:18\nޤުރުއާނުގައި މުޑުދާރު ވާހަކައެއް ނޯންނާނެ .ދެން ކަލޭ ތިޔަ ގޮންޖައްސަވަނީ ޤުރުއާނަށްތޯ؟\nޖުލައި 15, 2020 10:20\nއީވާ އާއީ ކެނެރީގެއަށް ނިސްބަތްވާ ގިނަމީހުންނަކީ އިސްލާމްދީނާއި ބީރައްޓެހިބައެއް\nޖުލައި 15, 2020 10:22\nއައުރަ ނިވާކުރުމާއި، ، ހިލޭ ފިރިހެނުންނާއި އެކު އެކަހެރި ނުވުމާއި، ލަދުވެތިކަމަކީ އަންހެނުން ގެ ގަހަނާ. ޑރ. ޢިޔާޒް ވިދާުޅުވީ އެ ވާހަކަ.\nޖުލައި 15, 2020 10:42\nކޮބާ ކަޑަ ވެ ބަޔަ އީވާ.. ދީނަށް ފުރައްސާރަ ކުރާ މީހުންނަށް ދުވަހަކު ވެސް ހެވެއް ނުލިބޭނެ\nޖުލައި 15, 2020 10:55\nއެއްގަމާއި ކަނޑުގައި ޝައިތޯނުން ފާޅުގައި ދީނާ ހަނގުރާމަކުރަން މިނުކުތީ ހައްގޭ، އިސްލާން ދީނޭ ކިޔާއިރު. އިސްލާން ދީން ކިޔާ ދީނެއް އޮވޭ ބާއޭ މަހިތަށް އަރާ. އަމާ، ބަފާ މުސްލިމަކަށް ވިޔަސް ތިމާގެ ކާފަރުކަމާ ޖާހިލުކަމުން އިސްލާން ދީނެއް އިސްލާމް ދީނެއް ނޭގޭ މީހުންގެ މިއްލަތެއް އޮވޭބާ ލަދުގަންނަން ޖެހެނީ ދެންތިބި މީހުން. މަގާމު ތަކުގަ ބަގުޑި ބައްދާ ގާނޫނު ހަދާއިރު އެންމެހާ ވެރިކަމެއް ދެއްވި ފަރާތުގެ ގާނޫނު ނޭގޭތީ ލަދުގަންނަންވީ ވޯޓުލީ މީހުންތާދޯ\nޖުލައި 15, 2020 10:59\nސޫރަތުލް އިސްރާ ގެ 81 ވަނަ އާޔަތް\nޖުލައި 15, 2020 11:00\nޢިއްޒަތްތެރި ގޮޑިކޮޅު މުޑުދާރު ކުރެވޭނީ ގަޑި ޖެހެންދެން.\nޖުލައި 15, 2020 11:01\nއީވާގެ ވާހަޔައް ތާއީތު، ޔޫސުފުގެފާނަކީ ސިކާރަކައްވީ ނަބީކަލެއް! ރަސްގެފާނުއަންހެނުއް އެކަން ހިނގިގޮތް ސާފުކޮއްދިނީ އަންހެނުންތަކެއް އަތައް ތޫނު ވަޅިތަކަކާ މޭވާތަކެއްދީ ކޮށައް ޖައްސާ ޖޫސުފުގެ އެނައްނެގެއް ޔޫފުގެފާނު ފެނުމާއެކު އަންހެނުންގެ އަތްތައް ކޮމުންދިޔައީ ޔޫސުފުގެ ފާނުގެ ރީތިކަންފެގެން! ބުނައް މިއުޅެނީ ފިރިހެނުން ޖިމުތަކައް ގޮސް ސިކުސްފެގު ޖަހައިގެން ބާރު ޓީސާލައިން މަގުމަތީގަ ހިގީމަ އަންހެނުންގެ ހިތްތަކައް އަސަރުކޮއް ފާހިކަމެއްނުހިގާނެ ތޯއޭ! ޒިނޭޔަކީ ލޮލުން ކުރެވޭ ކަމެއްކަމައް އަޑު އެހީމު\nތިކަން ގަބޫލު ކުރާނެ މީހަކުނެތް މި ރާއްޖެއަކު. ކޮންމެ ކަމެއްވެސް އަންހެނުން ބޮލަށް ޖަހާފަ ފިރިހެނުން ހިތުހުރި ގޮތަކަށް އުޅެނީ.\nޖުލައި 15, 2020 11:02\nދީނީ ގޮތުން އެ އޮންނަ ގޮތް އިލްމުވެރިން ކިޔާ ދިނީމާ ނިމުނީ@ މިމީހުން ނުޖެހޭ ދޯ މީހަކު ބުނާ އެއްޗަކަށް ޖަދަލު ކުރަން!\nޖުލައި 15, 2020 11:08\nމި އަންހެނާއަކީ އަންހެނުންނަށާއި އިސްލާމްދީނައްވެސްހުރި ހުތުރެއް. ފެންވަރު އޮޅުނަސް މީދެންބޮޑުވަރު.\nޖުލައި 15, 2020 11:14\nމީދެންކާކު މާފުއްޕާފަ ދީނީއިލްމްވެރިންނަށް އިންޒާރުދީ ބިރުދައްކަމުން ދުވާކަށް. މަޖްލީހުގެ ގޮޑިއެއްލިބުނީމަ ތިހުރީ މީހާގެ ސައިޒް އޮޅިފަ. ހިމާރެއްހެން އަދުގަދަކޮއްފަ ފެލުނަކަސް މީހުން ބަލައިގަންން މީހެއްނުންތީކީ. މަޖްލީހުގެ ވެސްފަހު ދައުރުމީ، ދެނަ ހުވަފެނަކުންވެސް ކަމަނާއަށް މަޖްލީހުގަ ގޮޑިއެއްގަ ނީދެވޭނެ. ގަލޮޅުދެކުނުގެ ރައްޔިތުން ބޮޑުތަނުން ނޫނެކޭ ބުނާނެ މިހާރު ވޯޓެއްނެގިޔަސް. ދެން ހިމާރުގެ އަޑުން މަޖްލީހުގަފެލިފެލި އޮވޭ މި ދައުރު ނިމެންދެން.\nޖުލައި 15, 2020 11:28\nގަޅޮޅު އުތުރަށް އޑޕ ޓިކެޓްގަ ކުރެޕެއް ވާދަކުރިއަސް ހޮވޭނެ\nޖުލައި 15, 2020 11:24\nފިލްމުތަކާއި ލަވަތަކާއި ޑުރާމާތަކުން ހުތުރުވާހަކަތަކާއި ފާހިޝްކަންތައްތައް ފަތުރަނީ. 8-9 އަހަރުގައި ދެޖިންސުގެ ކުދިން ކުދިންނާ "ރައްޓެހި"ވަނީ.\n15-16 އަހަރު ވީމާ ބިޓުގެއަށް ގެނެސް ކޮޓަރިއަށް ވައްދަން ހުއްދަދެނީ.\n17-18 އަހަރުވުމުން ހިލޭ ފިރިހެނުންނާއެކު ރިސޯޓުތަކަށާއި ރާއްޖޭން ބޭރަށް ގޮސް ޕާޓީކުރަނީ.\nއެކަހެރިން ފިލާތިބެވޭ ގޮތަށް އަނދިރި ޕާކުތަކާއި ކަންމަތިތައް ތައްޔާރުކޮށްދެނީ.\nއިންޓަރނެޓުން ބޭނުން ވަރަކަށް ބޭނުންއިރަކު ޕޯން ބެލޭގޮތަށް ހުޅުވާލާފައިވަނީ.\nމަގުމަތީގައި އައުރަ ނިވާ ނުވާހެދުން އަލައިގެން އުޅެނީ.\n"ރަސްމަތިފުށު" މީހުން ކުރާ ރޭޕު ރޭޕަކަށް ނުވަނީ.\nމިހުރިހާ ކަމެއް މިހެން ބަހައްޓއިގެން ބަދުއަޚުލާޤީ މައްސަލަތައް ހައްލުކުރަން މިއުޅެނީ. ސަރުކާރުން މި ހުރިހާ މުންކަރާތެއް ފަތުރާނީ.\nޖުލައި 15, 2020 11:25\nމުޑުދާރު އަނގައިގެ ވެރިން ޢައުރަ އާ ބެހޭ ގޮތުން ޤުރުއާނުގައި އެވާ އާޔަތަށް ގޮންޖައްސަވައި މީހުން އިސްލާމީ ގައުމެއްގެ އިސްލާމީ ޟަރިއަތުގެ މަޖުލިހުގެ ނާއިބު ރައީސާ އެއްގެ މަޤާމަށް ކުފޫ ހަމަވޭތޯ\nޖުލައި 15, 2020 14:23\nކަލެއަށް ބުނެދޭން އެނގޭތަ ގުރުއާނުގައި އޮތް އެއްޗެއް؟ މާނައަކީ ކޮންމެ މީހަކަށް ވެސް އެމީހަކަށް ފެންނަ ގޮތަކަށް ލިޔެވިދާނެ އެއްޗެއް. ތަރުޖަމާއަކީ ހުއްޖަތެއް ނުންކަމަށް ތަންދޮރު އެނގޭ މީހެއް ނަމަ ބުނާނެ.\nމިހުރިހާ ކަމެއް މިހެން ބަހައްޓއިގެން ބަދުއަޚުލާޤީ މައްސަލަތައް ހައްލުކުރަން މިއުޅެނީ. ހުރިހާ މުންކަރާތެއް ފަތުރާނީ ސަރުކާރުން.\nޖުލައި 15, 2020 11:27\nއީވާ އާ ކެނެރީގޭ ނަސީދަކީ ތީހަމައެކައްޗެއް އިސްލާމްދީނާ ދެކޮޅައް މަސައްކަތްކުރާ ބައިގަނޑެއްމީ މޑޕ އަކީ.\nޖުލައި 15, 2020 11:29\nމަޖިުލިހަކީ ކަންކަން ހައްލު ކުރަން އޮނަތަނެއް. މިހާތަނަށް ވެފަހުރި ޖިންސީ އަނިޔާތަކަށް ވާހަކަ ދެއްކުނު ނަމަ އެއީ މަޖިލިހުގަ ރައްޔަތުން އެދޭކަމެއް ކުރެވުނީ. އެކަމަކު ތިމާމެން ނާ ސީދާގޮތުން ނުބެހޭ ކަމަކާ ވާހަކަ ދައްކާ ވަގުތު ދުއްވާލީމަ އެކުރެވުނި ހަމަ ޖެހެކަމެއްނުން. ގިނަމީހުން ކުރަނީ މިކަހަލ ކަންކަން. އިޔާޒުގެ ޓު ވީޓެއް ބަދަލެއް ނުވާނެ. އެއީ ކަމެއްއޮތް ގޮތް.އެހް ވީމަ ވަހަކ ދައްކަން ޖެހޭނީ އެއީ އޮތް ކަމެ ކަން ދަނެ ގެން އެއާގުޅުވައިގެން. އެއީ ނެތް ކަނެ ކަން ބަލައިގެން ނުވާނެ. ޖިންސީ ކިތައް މައްސަލަ އެބައޮތް އެއިން ކަމަކާވާހަކަ ނުދެއް ކުނީމަ އެކުރެވުނި ތާކުން ތާކު ޖެހޭކަމެއް ނުން. އެއީ ރައްޔަތުން ބޭނުން ވާކަމަކީ . ވިސް ނާލަން ރަނގަޅު.\nޖުލައި 15, 2020 11:34\nއިޔާޒަކަށް ނޫނޭ ތި ފާޑުކިޔުނީ ،ތި ފާޑު ކިޔުނީ ޤުރުއާނަށޭ\nއީވާ މި އީ އިސްލާމިކް ނަމެއްވެސް ނޫން ،ދަރިންނޭ ހޭއަރާ! އިކަހަލަ ކިތަން މެ އުރަތްޕެއް ދުނިޔެ ދެކަފާއިވޭ.މަރުވެގެން ދާނީ 24 ބޓ އެޔާކަންޑިޝަން ހިފައިގެން ނުން ކަން ހަދާން ކުރާށެވެ.\nޖުލައި 15, 2020 14:25\nއަކީ ހައްވަ. ވަކި އަރަބި މަޚުރަޖައަކުން އެނަން ކީމަތަ އިސްލާމް ނަމަކަށްވަނީ؟\nޖުލައި 15, 2020 11:36\nމާބޮޑަށް ލާދީނީވެ ﷲ ގެ އާޔަތަކަށް ގޮންޖަހައި ވެރިން ކާފަރުވާނަމަ ބަދު ދުއާއިން ވެރިކަން ވައްޓާލާނަން\nޖުލައި 15, 2020 12:30\nޑރ. ޢިޔާޒް އޭ ކިޔާތީ އިވާ ވަރަށް ޖޭވޭދޯ؟\nޖުލައި 15, 2020 12:43\nއޭއްޗަކު ސަންދޯކަކައް ވެސް ލާންވީ\nޖުލައި 15, 2020 12:45\nކޮބާސައިޒު އެގިއްޖެތަ؟އަދިވެސް ފުށްޕާ ލަދުކުޑަވެގެން\nޖުލައި 15, 2020 13:09\nމުއްތު އަކީވެސް އީވާ ފިކުރުގެ މީހެތްހެންހާދަ ހީވެޔޭ މައްސަލަޔަކީ އިސްލާމްދީނުގަ އެކަން އޮނަގޮތްބުނެދިނުން ޖާހިލުންނަކަށް ހަޖަމެތްނުވާނެ އެމްޑީޕީގެ އިސްސަފުގަތިބި ގިނަ މީހުންނަކީ ސައްކެތްނެތްގޮތުގަ ލާދީނީ ފިކުރުގެ މީހުން އެކަން އެމީހުންގެ ބަސްމަގާ އަމަލުތަށް ހުންނަގޮތުން ސައްކެތްނެތްމިންވަރަށްސާބުތުވޭ\nޖުލައި 15, 2020 13:20\nދެން ކީކޭ ބުނާނީ އަހަރެން މިދަނީ ދާން މިއޮއްކުރާ ޒުވާބެއްދޯ! އީވާ ދެން އަނގަ ގަދަނުކޮށް މަޑުން އިނދެބަލަ ޕިސްޕިސް\nޖުލައި 15, 2020 13:48\nމުއްތު ކަލޭތީކާކު ކަލެއަށް އެއްޗެއް އެގޭނަމަ ތިގޮތަށް ނުމޮށޭނެ.\nޖުލައި 15, 2020 13:49\nއީވާ މަޖްލިހުގައި ތި އިނީ ކޯއްޗެއް އެނގިގެންތަ\nޖުލައި 15, 2020 14:16\nދެމީހުންނަށް ކަން އޮތްގޮތް އެބަފެނޭ. އެކަމަކު ދެމީހުންގެ ޚިޔާލު ތަފާތު.\nދެބަސްވީ މީހުންގެ ތެރޭން އެކަކު ބޭނުންވަނީ ސުލްހަ.\nއެކަކު ދެކޭ ގޮތުގައި އަނެކާއީ ޖާހިލެއް.\nއެހެންވެ އޭނާ ބޭނުންވަނީ ޖާހިލު މީހާ ނައްތާލަން.\nޖާހިލު މީހާ ނައްތާލަން ބުނާ މީހާ ބުނަނީ ދެމީހުންގެ ތެރޭން ސުލްހަވެރި އޯގާވެރިޔަކީ ތިމަންނައޭ.\nމިވާގޮތެއް އަޅެ ތިބޭފުޅުން ވިދާޅުވެ ބައްލަވަ!\nތިޔަބުނާ އިޔާޒުއަކާ ތިޔަބުނާ އިމުރާނުއަކާ ތިއީ ދީން ވިއްކައިގެން ކައިއުޅޭބައެއް! މިއީ އަހަރެން ބުނާވާހަކައެއްނޫން! މިއީ ރ.ޔާމީން އާއި ޕީޕީއެއް ގެ ލީޑާޝިޕުންވެސް ބުނާ ވާހަކައެއް! އަދި ރ.ނަޝީދު އާއީ އެމް.ޑީޕީ ގެ ލީޑާޝިޕުންވެސް ބުނާވާހަކައެއް! އަދި ކިއެއްތަ މިއީ މި ކުޑަކުޑަ ދިވެހިރާއްޖޭގެ ތިބި ބައެއް ދީނީ އިލްމުވެރިން ވެސް ބުނާ ވާހަކައެއް! ކީއްކުރާނީ މިގައުމުގެ ރައްޔަތުންވެސް ހަމަ ގަމާރީވިއްޔަ!\n.ހެދުން ލާން ގުރުއާނުގައި އަންގަވާފައުވުމަކީ އީވާ ދެކޭގޮތުގައި "މިޑުފާރު" ކަމެއް. އެކަމަކު ފިރިހެނަކށްނުވަ އަންހެނަކަށް ނުވާ ޖިނާއީ ކުށުގެ ތުހުމަތު އެތައްފަހަރަކު ކުރެވިފައިވާ މޑޕ ގެ ގޮތްކުޑަ ސުމިތު އީވާގެ އަތުގައި މައިކް އޮއްވައި ދިވެހި އަންހެނުން ފުރައްސާރަ ކުރަން އޯކޭދޯ. އީވާ! ކަލޭ އަމަލުން ތިދައްކަނީ ވަރަށް މުޑުދާރު ގޮތްކުޑަ ދެފުއްކެހެރި ވައްތަރެއް.\nޖުލައި 15, 2020 15:39\nއީވާއެއްކަމަކުު އަދި އެހެން މީހެއްކަމުގައިވިޔަސް ރާއްޖޭގެ އަގުހުރި ޝައިޚުންގެ އަގު ވައްޓައިލުމަށް އާންމު ތަންތާނގައި ވާހަކަދައްކައިގެން ނުވާނެ. ކަމާބެހޭ ފަރާތްތަކަށް ލަފާދިނުމީ ރީތި މަގު. ޑރ. އިޔާޒަކާ ނުކުޅެވޭނެ. .\nއީވާ ދެން ވެއްޓޭނީ ދުނިޔޭގެ އަލިފާނަށް ވުރެ ހަތްދިހަ ގުނަ ހޫނު ކަން ގަދަ ނަރަކައަށް!!! ޮޮޮޮޮޮޮޮޮޮޮޮޮޮޮޮޮޮޮޮޮޮޮޮޮޮޮޮޮޮޮޮޮޮޮޮޮޮޮޮޮޮޮޮޮޮޮޮޮޮޮޮޮޮ?\nޖުލައި 20, 2020 14:12\nޢީވާ ހަމައިގަ ހުރެބަލަ ފުރަތަމަ..


Saudi Arabia dheke rulhi ais India in shakuvaa koffi - vNews.mv\nސައުދީ އަރަބިއްޔާއިން ނެރުނު 20 ރިޔާލްގެ އައު ނޫޓު:\nސައުދީ އަރަބިއްޔާ ދެކެ އިންޑިއާ ރުޅިއައިސް، ޝަކުވާ އުފުލައިފި\nސައިފް އަޒްހަރު 31 October 2020, 20:58\nއިންޑިއާއިން ސައުދީ އަރަބިއްޔާ ދެކެ ރުޅިއަތުވެއްޖެއެވެ.\nއިންޑިއާއިން ސައުދީ އަރަބިއްޔާ ދެކެ ރުޅިއައީ، ސައުދީ އަރަބިއްޔާއިން ނެރުނު 20 ސައުދީ ރިޔާލްގެ އައު ނޫޓުގެ އެއްފުށުގައި ހިމަނާފައިވާ ދުނިޔޭގެ ޗާޓުގައި ކަޝްމީރަކީ ވަކި ދައުލަތެއްގެ ގޮތުގައި ހިމަނާފައިވާ މައްސަލައިގައެވެ.\nއިންޑިއާގެ ޚާރިޖިއްޔާއިން މިހާރުވަނީ، މިކަމާ ގުޅިގެން "ސީރިއަސް ކަންބޮޑުވުންތަކެއް" އެބަހުރި ކަމަށްބުނެ ސައުދީ ސަރުކާރަށް ރަސްމީގޮތުން ޝަކުވާވެސް ހުށަހަޅާފައެވެ.\nސައުދީ އަރަބިއްޔާއިން، ސައުދީ އަރަބިއްޔާގެ ފައިސާ ކަމުގައިވާ 20 ރިޔާލްގެ އައު ނޫޓެއް މި ނެރުނީ، ސިނާއީގޮތުން ކުރިއަރާފައިވާ ނުފޫޒުގަދަ ޖީ20 ގްރޫޕްގެ މިހާރު ހިނގަމުންދާ ދައުރުގެ ރިޔާސަތު ސައުދީ އަރަބިއްޔާއިން ހަވާލުވެފައި ވުމުން، އެކަން ރަމްޒުކޮށް ދިނުމުގެގޮތުންނެވެ.\nއިންޑިއާއަކީވެސް ޖީ20 ގައި ހިމެނޭ ގައުމެކެވެ.\nއިންޑިއާ، ޕާކިސްތާން އަދި ޗައިނާގެ ބާރުގެ ދަށުގައި ކަޝްމީރުގެ ބިންތައް ބެހިފައި ވާއިރު، ސައުދީ އަރަބިއްޔާއިން ޝާއިއުކޮށް ނެރުނު އައު ނޫޓުގެ ފަހަތަށް ދުނިޔޭގެ ޗާޓު ލާފައިވާއިރު، އިންޑިއާއިން ވެރިކަންކުރާ ކަޝްމީރުފަޅިވެސް ލައިގެން ކަޝްމީރު ހިމަނާފައިވަނީ ވަކި ގައުމެއްގެ ގޮތުގައެވެ.\nއިންޑިއާގެ ޚާރިޖިއްޔާއިން ބުނެފައިވަނީ، މިކަން އިސްލާހްކުރުމަށް ފިޔަވަޅު އެޅުމަށް ސައުދީ އަރަބިއްޔާގައި މިހާރު އެދިފައިވާނޭ ކަމަށެވެ.\nމިކަމާ ގުޅޭގޮތުން ސައުދީ އަރަބިއްޔާއިން އަދި އެއްވެސް އެއްޗެއް ނުބުނެއެވެ.\nކަޝްމީރުގެ ޗާޓުގެ މައްސަލާގައި އިންޑިއާއިން ދުނިޔޭގެ މީޑިއާއާ ދެކޮޅަށްވެސް ވަނީ ވަރުގަދަ މަސައްކަތްތަކެއް ފަށާފައެވެ. އަދި ސޯޝަލް މީޑިއާ ކުންފުނިތަކާ ދެކޮޅަށްވެސް ފިޔަވަޅުތައް އަޅަމުން ގެންދެއެވެ.\nއިންޑިއާގެ ޗާޓު ބަދަލުކޮށްގެން ބޭނުންކުރުމަކީ ޖިނާއީ ކުށެއްގެގޮތުގައި މީގެ3އަހަރުކުރިންވަނީ ކަނޑައަޅާފައެވެ. އެފަދަ ކަމެއް ކުރާ ފަރާތެއް3އަހަރަށް ޖަލަށްލުމަށްވެސް ގާނޫނުގައި ކަނޑައަޅާފައި ވެއެވެ.\nކަޝްމީރު ނުހިމަނައި އިންޑިއާގެ ޗާޓު ދެއްކި މައްސަލާގައި އިންޑިއާއިން ބައިނަލްއަގްވާމީ ޚަބަރު ވިއުގަ އަލްޖަޒީރާގެ އިންޑިއާ އޮފީސް 2015 ވަނަ އަހަރު ބަންދުކޮށް އިންޑިއާއަށްވެސް އަލްޖަޒީރާ ނުފެންނަގޮތް ހަދާފައި ވެއެވެ. އެ ފިޔަވަޅު އެޅީ ހަފްތާއަކަށެވެ.\nއިންޑިއާއިން މުޅި ކަޝްމީރުގެ މިލްކުވެރިކަމަށް ދައުވާކުރެއެވެ.\nއިންޑިޔާ ސައުދީ އަރަބިއާ ދުނިޔެ


Covid-19 Ah Shakku Kurevey Meehakuge Haalu Dheravegen Tree Top Ah Genesfi - Vaguthu\nކޮވިޑް-19 އަށް ޝައްކު ކުރެވޭ މީހަކުގެ ހާލު ދެރަވެގެން ޓްރީ ޓޮޕަށް\nކޮވިޑް-19 ގެ އަލާމާތްތައް ހުރި ގްރޭންޑް ޕާކް ކޮށްދިއްޕަރު މޯލްޑިވްސް ރިސޯޓްގެ މުވައްޒަފަކުގެ ހާލުދެރަވެގެން ޓްރީ ޓޮޕް ހޮސްޕިޓަލަށް ގެނެސް އޭނާ އަށް ފަރުވާ ދޭން ފަށައިފިއެވެ.\nމިރޭ އޮތް ނޫސްވެރިންގެ ބައްދަލުވުމުގައި ނެޝަނަލް އެމަޖެންސީ އޮޕަރޭޝަން ސެންޓަރު (އެންއީއޯސީ) ގެ ތަރުޖަމާނު މަބްރޫކު ޢަޒީޒް ވިދާޅުވީ ކޮއްދިއްޕަރުން ކޮވިޑް-19 ގެ އަލާމާތްތައް ފެނުނު މީހާގެ ފުރަތަމަ ޓެސްޓް ނައްސި (ނެގެޓިވް) ވެފައިވާ ކަމަށެވެ. ނަމަވެސް އޭނާގެ ދެވަނަ ސާމްޕަލް ނަގައި ނިމެންދެން އޭނާ އާއި ކޮންޓެކްޓްވި މީހުން އެކަހެރި ކުރަން ޑޮކްޓަރުން ނިންމާފައިވާ ކަމަށް މަބްރޫކް ވިދާޅުވިއެވެ.\n"ގްރޭންޑްޕާ ކޮއްދިއްޕަރު ވަނީ މޮނިޓަރިން ހާލަތަށް ގެނެސްފައި. އެ ރިސޯޓުގައި ހުރި ބިދޭސީ މީހެއްގެ ގައިން ބަލީގެ އަލާމާތްތަކެއް ފެނުމާ ގުޅިގެންނާއި އޭނާގެ ހާލު ބޮޑުވެގެން އޮތީ ޓްރީ ޓޮޕްގައި. އޭނާގެ ފުރަތަމަ ސާމްޕަލް ނެގަޓިވް. ދެ ވަނަ ސާމްޕަލް ނެގަޓިވް ވާނެ އިރަކަށް މި މަޑު ކުރަނީ." މަބްރޫކް ވިދާޅުވިއެވެ.\nއެހެންކަމުން ކޮއްދިއްޕަރު މިހާރު އޮތީ މޮނިޓަރިންގެ ހާލަތައް ގެނެސްފައެވެ. މޮނިޓަރިންގެ ހާލަތުގައި އެރަށުން މީހުން ފޭބުމާއި، ރަށަށް މީހުން އެރުމަކީ މަނާ ކަމެކެވެ.\nހެލްތު ޕްރޮޓެކްޝަން އެޖެންސީ (އެޗްޕީއޭ) އިން ދެންމެ ވިދާޅުވީ >ރައްކާތެރިކަމުގެ ގޮތުން ޢަމަލު ކުރަމުންދާ އުޞޫލުގެ ދަށުން، ގްރޭންޑް ޕާކް ކޮށްދިއްޕަރުން ކޮވިޑް-19 އަށް ޝައްކުކުރެވޭ އަލާމާތްތައް ހުރެގެން، ބިދޭސީއެއްގެ ސާމްޕަލް ވަނީ ނެގިފައި ކަމަށެވެ. އެ ރިސޯޓު މިހާރު ވަނީ މޮނިޓަރިންގެ ހާލަތަށް ގެނެވިފައި ކަމަށް ވެސް އެޗްޕީއޭ އިން ކުރި ޓްވީޓެއްގައި ވިދާޅުވިއެވެ. ނަމަވެސް އިތުރު ތަފްސީލެއް ނުދެއްވައެވެ.\nރާއްޖެ އިން މިހާތަނަށް 20 މީހަކަށް ކޮވިޑް-19 ޖެހިފައި ވާއިރު އޭގެތެރެއިން 14 މީހަކު މިހާރު ބަލިން ރަނގަޅު ވެއްޖެއެވެ.\nމާލޭގައި ދިރިއުޅެން ދަތި މީހުންނަށް ރަށަށް ބަދަލު ވާން ޖެންޑާ އިން އެހީވަނީ\nއޭޕްރީލް 13, 2020 06:42\nކަރަންޓީނުކުރަނީ އެކަހެރި ރިސޯޓުތަކުގަ. އެކަމަކު ހާލަތިގޯސްވީމަ މިގެންނަނީ މާލެ ހުޅުމާލެ. ރާއްޖޭގެ އެންމެ އާބާދީ ބޮޑުތަނަށް. މީތި ހަމައެއްނުޖެހެއެންނު ..ކޮވިޑްމީހުންނަށް ފަރުވާކުރަން ވަކިރަށެއްގައި ހޮސްޕިޓަލެއްއަޅާބަލަ. ޓްރީޓޮޕަކީ އެންމެންވެސް ދާންހުރިތަން


Manta ge Eid Hadhiyaa akee Theme lavaeh!\nމަންޓާގެ އީދު ހަދިޔާއަކީ ތީމް ލަވައެއް!\nއިއްޔެއަކީ ބަރަކާތްތެރި އަޟްހާ އީދުގެ މުނާސަބަތަށް ވީހިނދު، އިއްޔެއާއި ގުޅުވައިގެން ކުރެވޭ އެންމެ ބޮޑު އެއްކަމަކީ އެކި ފަރާތްތަކަށް ހަދިޔާ ދިނުމެވެ. މިއީ ތިމާގެ އީދު އުފަލުގައި އަނެކާ ބައިވެެރިކުރުމަށް ޒަަމާނުއްސުރެ ދިވެހިންގެ ތެރޭގައި އޮތް އާދައެކެވެ. މި އާދަ ޒަމާނާއި އެކުގައި އުވިފައި ނުވިނަމަވެސް، ބަދަލުތަަކަކާއި އެކު ދިރިއޮތްކަމަކީ އެންމެން އުފާކުރަންޖެހޭނެ ކަމެކެވެ.\nމިގޮތުން އިއްޔެ އީދު ހަދިޔާތައް ފޯރުކޮށްދިން އެއް ޚާއްސަ ފަރާތަކީ މަންޓާ އެއާއެވެ. ރާއްޖޭގެ އެތެރޭގެ އުދުހުންތަކުގައި ބޮޑު މަގުބޫލުކަމެއް ހޯދަމުންދާ މަންޓާ އެއާއިން އީދު ހަދިޔާއެއްގެ ގޮތުން އާންމުންނާއި ހިސާބަށް ދޫކޮށްލާފައިވަނީ މަންޓާ އެއާގެ ތީމް ލަވައެވެ.\n"ވިންޑް ވޯކަރ"ގެ ނަމުގައި މިއަދު އާންމުކުރި މި ލަވަ ކިޔާފައިވަނީ މޯލްޑިވިއަން އައިޑޮލްގެ އެންމެ ފަހުގެ ސީޒަނުން ތިންވަނަ ހާސިލްކުރި މަރިޔަމް މައީޝާ އާއި މަންޓާގެ ބްރޭންޑް އެމްެބެސެޑަރ ކޮއްކޮ ކަބާނެވެ.\nދާލު އެއާޕޯޓުގައި ގާއިމްކޮށްފައިވާ މަންޓާ އެއާގެ ހޭންގަރގައި ގިނަ މަންޒަރުތަކެއް ނަގާފައިވާ މި ލަވައިގައި އެ އެއާލައިންގެ ކްރޫއިންވެސް ފެނިގެންދެއެވެ.\nވޮއިސްއަށް މައުލޫމާތުދެމުން މަންޓާއެއާގެ އޮފިޝަލަކު ބުނީ މި ލަވައިން ދައްކުވައިދެނީ ވިންޑްވޯކަރއެއްގެ މުހިންމުކަން ކަމަށެވެ. ވިންޑްވޯކަރއަކީ ވައިގެ ތެރޭގައި ހިނގައިއުޅޭ އަދި ބޭނުންޖެހޭ އިރަކުން ހުންނަ ފަރާތެވެ. މިއީ މަންޓާގެ ޚިދުމަތްތައް ފޯރުކޮށްދިނުމުގައިވެސް ގެންގުޅޭ އުސޫލުކަން ފާހަގަކޮށްލެވެއެެވެ.\nމި ލަވަ މަންޓާގެ ފޭސްބުކް ޕޭޖުންނާއި ޔޫޓިއުބުން މިހާރު ފެންނަން ހުންނާނެއެވެ.\nމަންޓާއާއި ޔުނިސެފްގެ އެޕްރެންޓްސްޝިޕް ޕްރޮގްރާމް ފަށައިފި05 days ago\nމަންޓާ އެއާއިން ރާއްޖެއަށް ފުރަތަމަ ފަހަރަށް ސެލްފް ޗެކިންގ ތައާރަފްކުރަނީ02 weeks ago\nމަންޓާ އެއާ ހުވަދޫއަށް ދަތުރުކުރަން ފައްޓައިިފި!02 weeks ago\nމަންޓާ އެއާގެ ދަތެރެ ހުވަދޫއަށް ފައްޓަންނޫ!22 weeks ago\nމަންޓާއިން ފަސްވަނަ ސީޕްލޭން ގެެނެސްފި03 weeks ago\nމަންޓާ އެއާގެ ސީޕްލޭން ދަތުރުތައް ފަށައިފި04 weeks ago\nChina has beenagenerous donor to the Maldives: FM Shahid03 hours ago\nޚާރިޖީ ސިޔާާސަތު ކަަނޑައަޅައި ހިންގާނީ ރައީސުލްޖުމްހޫރިއްޔާ: މިނިސްޓަރ ޝާހިދު03 hours ago\nއިންޑިޔާއިން ރާއްޖޭގެ ރިޔާސީ އިންތިޚާބަށް ނުފޫޒެއް ނުފޯރުވާ: ރައީސް ނަޝީދު04 hours ago\nIndia has never meddled in our elections: President Nasheed05 hours ago\nIndia must respond to the allegations of “election interference”: Mundhu05 hours ago\nއަންނަ އަހަރު މާލެ ސަރަހައްދުގައި ދެވަނަ ބުރިޖު އަޅަނީ05 hours ago\nލާމަރުކަޒީ ގާނޫނު ތަސްދީގު ކުރެއްވި ގަލަންކޮޅު ރައީސް ނަޝީދަށް06 hours ago\nލާމަރުކަޒީ ގާނޫނަށް އިސްލާހު ގެނައުމުގެ ބިލް ތަސްދީގުކޮށްފި06 hours ago


Principle inge conference mimahuge 16 in 17 ah Principle inge conference mimahuge 16 in 17 ah\n"ޕްރިންސްޕަލުންގެ ކޮންފަރެންސް މިމަހުގެ 16އިން 17 އަށް"\nޓީޗަރުން ތަމްރީނުކުރުމަށް ހިންގި ޕްރޮގްރާމެއްގެ ތެރެއިން - ފައިލް ފޮޓޯ: ޕީއެސްއެމް\nދަރިވަރުންނަށް ސްކޫލްއިން ލިބޭ ތަޢުލީމްގެ ފެންވަރު ރަނގަޅުކުރުމަށްޓަކައި ޕްރިންސްޕަލުންގެ ދައުރު ފުޅާކުރުމަށް "ޕްރިންސްޕަލުންގެ ކޮންފަރެންސްއެއް" ބޭއްވުމަށް އެޑިއުކޭޝަން މިނިސްޓްރީން ނިންމައިފިއެވެ.\nޕީއެސްއެމް ނިއުސްގެ ރާއްޖެމިއަދު ޕްރޮގްރާމްގައި ވާހަކަދައްކަވަމުން އެޑިއުކޭޝަން މިނިސްޓްރީގެ ސްޓޭޓް މިނިސްޓަރ ޢަބްދުﷲ ރަޝީދު ވިދާޅުވީ މި ކޮންފަރެންސް ބޭއްވުމަށް ހަމަޖެހިފައިވަނީ މިމަހުގެ 16 އިން 17 އަށް ކަމަށެވެ. ރަޝީދު ވިދާޅުވީ ސްކޫލްތައް ހިންގުމުގައި އިސްކޮށް ހަރަކާތްތެރިވާ ޕްރިންސްޕަލުންނަށް ޚާއްސަކޮށްގެން މިފަދަ ކޮންފަރެންސެއް ނުބާއްވާތާ ދުވަސްތަކެއް ވެފައިވާކަމަށެވެ. މި ކޮންފަރެންސަކީ ތަޢުލީމީ ދާއިރާގައި ޕްރިންސްޕަލުންގެ ދައުރު ފުޅާކުރުމަށްޓަކައި ކުރިއަށްގެންދާ ކޮންފަރެންސެއްކަމަށް އޭނާ ވިދާޅުވިއެވެ.\nރަޝީދު ވިދާޅުވީ ޕްރިންސިޕަލުންގެ ފެންވަރު ރަނގަޅުކުރުމަށްޓަކައި ބާއްވާ މި ފޯރަމްގައި ރާއްޖޭގެ ހުރިހާ ޕްރިންސްޕަލުން އެއްތަނަކުން ބައްދަލުވެ ހުރި ގޮންޖެހުންތަކާ ގުޅޭގޮތުން މަޝްވަރާކުރާނެ ކަމަށެވެ.\nމި ކޮންފަރެންސްގައި ދަރިވަރުންނަށް ދޭ ތަޢުލީމުގެ ފެންވަރު ރަނގަޅު ކުރުމަށްޓަކައި ޕްރިންސިޕަލުންގެ ދައުރު ފުޅާކުރުމަށް ކުރެވިދާނެ މަސައްކަތަކާއި މަންހަޖް ތަންފީޒުކުރުމުގައި ޕްރިންސްޕަލުންނަށް ހުރި ގޮންޖެހުންތަކާ ގުޅޭގޮތުން މަޝްވަރާކުރުނާނެއެވެ. އަދި ވަށާ ޖެހޭ ތަޢޫލީމާ ގުޅޭގޮތުންވެސް މަޝްވަރާކުރާނެއެވެ.\n"ސިންގަލް ސެޝަން ސްކޫލް އަކީ ކޮބައިތޯ ، ސިންގަލް ސެޝަން ސްކޫލްގައި ހިމެނޭ ސިފަތައް، ހިންގާނެ މޮޑެލްއަކީ ކޮބައިތޯ ކިޔާދޭނެ. ޕްރިންސްޕަލުންނަށް ކާމިޔާބު ޕްރިނސްޕަލެއްގެ ތަޖްރިބާ ހިއްސާ ކުރާނެ. މިހާރު ދިމާވާ ގޮންޖެހުންތަކާ ގުޅޭގޮތުންވެސް މަޝްވަރާ ކުރާނެ" ސްޓޭޓް މިނިސްޓަރ ޢަބްދުﷲ ރަޝީދު ވިދާޅުވިއެވެ.\nސްޓޭޓް މިނިސްޓަރ ރަޝީދު ވިދާޅުވީ މި ކޮންފަރެންސްގައި ޤައުމީ މަންހަޖު ތަންފީޒު ކުރުމަށް މަގުފަހިވާ ޕޮލިސީތަކުގެ މުހިއްމުކަމާއި ގުޅޭގޮތުންވެސް މަޝްވަރާ ކުރާނެ ކަމަށެވެ. އަދި ސަރުކާރުން ސްކޫލްތަކުގައި ކުރިއަށް ގެންދާ ހެނދުނުގެ ނާސްތާ އާ ގުޅޭގޮތުންވެސް މަޝްވަރާ ކުރާނެ ކަމަށް އޭނާ ވިދާޅުވިއެވެ.\nދެވަނަ ޓާމުގައި ރާއްޖޭގެ ހުރިހާ ސްކޫލެއްގައި މި ޕްރޮގްރާމް ކުރިއަށް ގެންދިޔުމަށް ނިންމާފައިވާއިރު މިހާރު މި ޕްރޮގްރާމްގައި ހުރި ގޮންޖެހުންތަކަކީ ކޮބައިތޯ ބަލާ އެކަންކަން ރަނގަޅުކުރުމަށް ހުރި ފުރުޞަތުތަކާގުޅޭ ގޮތުންވެސް މަޝްވަރާކުރާނެކަމަށް އެޑިއުކޭޝަން މިނިސްޓްރީން މަޢުލޫމާތުދެއެވެ.\nޕްރިންސިޕަލުންގެ ކޮންފަރެންސްގައި ތަޢުލީމީ ދާއިރާގެ ކުރިއަށް އޮތް ފަސް އަހަރުގެ ޕްލޭންގެ ބައިތަކާމެދު ޕްރިންސިޕަލުންގެ ޚިޔާލުހޯދުމަށް ވަނީ ހަމަޖެހިފައެވެ. ނޭޝަނަލް އިންސްޓިއިޓް އޮފް އެޑިއުކޭޝަނުން އިންތިޒާމްކޮށްގެން ބާއްވާ މި ކޮންފަރެންސްގައި މެލޭޝިޔާގެ ޕްރޮފެސަރެއްގެ ކީ ނޯޓެއް ދެއްވާނެއެވެ.\nޕްރިންސްޕަލުންގެ ކޮންފަރެންސެއް ބާއްވާއިރު އެޑިއުކެޝާން މިނިސްޓްރީން މީގެ ކުރިން ވަނީ މުދައްރިސުންގެ ފެންވަރު ރަނގަޅުކުރުމަށާއި ތަޢުލީމީ ދާއިރާގެ އާ ހޯދުންތައް ހިއްސާކުރުމަށް ބައިނަލްއަޤްވާމީ ޓީޗަރުންގެ ކޮންފަރެންސްތަކެއް ބާއްވާފައެވެ.


ކަލޭގެފާނު މިރަށުގައި ހުންނަވާ حال، މިރަށް) އެބަހީ: مكة (ގަންދެއްވައި ހުވާ وحى ކުރައްވަމެވެ.\nއަދި އުފަންކުރި މީހާއާއި، އޭނާޔަށް އުފަންވީހާ ބަޔަކު ގަންދެއްވަމެވެ. (އެބަހީ: آدم ގެފާނާއި آدم ގެ ދަރިންނެވެ.)\nހަމަކަށަވަރުން، ތިމަންރަސްކަލާނގެ އިންސާނާ ހައްދަވައި، ވަރުބަލިވުމާއި ގަދަ މަސައްކަތުގެ ތެރެޔަށް ލެއްވީމެވެ.\nއެކަކުވެސް އެ އިންސާނާގެ މައްޗަށް ބާރު ހިންގުމަށް ކުޅަދާނަވެގެން ނުވާނޭކަމަށް އޭނާ ހީކުރަނީހެއްޔެވެ؟\nއޭނާ ބުނެތެވެ. ގިނަވެގެންވާ މުދާ ތިމަން خرد ކޮށް ނެތިކޮށްފީމެވެ.\nއެކަކުވެސް އޭނާ ނުދެކޭކަމަށް އޭނާ ހީކުރަނީހެއްޔެެވެ؟\nތިމަންރަސްކަލާނގެ އޭނާޔަށް، ދެލޮލާއި، ދުލަކާއި، ދެތުންފަތް ނުލައްވަން ހެއްޔެވެ؟\nއަދި ދެމަގަށް ތިމަންރަސްކަލާނގެ އޭނާޔަށް މަގުދެއްކެވީމެވެ.\nފަހެ، ދަތިކަންހުރިމަގަށް އެ އިންސާނާވަދެ، އެމަގުން ނުހިނގީ ކީއްވެގެންހެއްޔެވެ؟\nދަތިކަންހުރި މަގަކީ، ކޮންމަގެއްކަން، ކަލޭގެފާނަށް އަންގައިދިނީ ކޮންއެއްޗެއްތޯއެވެ؟\n) އެއީ (އަޅަކު މިނިވަންކުރުމެވެ.\nނުވަތަ ބަނޑުހައިހޫނުކަން ފެތުރިފައިވާ ދުވަހެއްގައި ކާންދިނުމެވެ.\nނުވަތަ އަތްމަތި ދަތިވެފައިވާ މިސްކީނަކަށެވެ.\nދެން إيمان ވެ، އަދި ކެތްތެރިވުމަށް އެކަކު އަނެކަކަށް وصية ކޮށް، އަދި މީސްތަކުންނަށް رحم ބެހެއްޓުމަށް އެކަކު އަނެކަކަށް وصية ކޮށް އުޅުނުމީހުންގެ ތެރެއިން އޭނާ ވާނެތެވެ.\nކަނާތްފަރާތުގެ މީހުންނީ، އެއުރެންނެވެ.


Jazeera Championship faskuran FAM inn nimaifi\nދުނިޔޭގައި ހަލުވިކަމާ އެކު ފެތުރެމުންދާ ކޮރޮނާ ވައިރަސް ނުވަތަ ކޮވިޑް-19 ގެ ޕޮސިޓިވް ކޭސްތަކެއް ރާއްޖެއިން ފެންނަމުންދާތީ އެފްއޭއެމްއިން ބާއްވަން ހަމަޖެހިފައިވާ "ޖަޒީރާ ޗެމްޕިއަންޝިޕް 2020" ފަސްކުރަން ނިންމައިފި އެވެ.\nމުބާރާތައް ތައްޔާރުވުމުގެ ގޮތުން ބައެއް ރަށްރަށުން މިހާރު ފަރިތަކުރުންތައް ފަށާފައިވާ އިރު އެފްއޭއެމުން މިއަދު ނެރުނު ބަޔާނެއްގައިި ބުނީ މުބާރާތުގެ އެންމެހާ ކަންތައްތައް މަޑު ޖައްސާލަން ނިންމާފައިވާ ކަމަށާއި ކޮވިޑް-19 އާއި ގުޅިގެން މި މުބާރާތުގެ މިއަހަރުގެ ރަމަޟާން މަހުގެ ފަހަށް ލަސްކުރެވިފައިވާ ކަމަށެވެ.\nމީގެ ކުރިން ބާއްވަމުން އައި މިނިވަން ޗެމްޕިއަންޝިޕު ރިބްރޭންޑުކޮށް، ޖަޒީރާ ޗެމްޕިއަންޝިޕުގެ ނަމުގައި މިއަހަރުގެ ކުރީކޮޅު ބޭއްވުމަށް އެފްއޭއެމްއާއި ޔޫތް މިނިސްޓްރީ ގުޅިގެން މަސައްކަތް ކުރަމުންދިޔަ އިރު މިއީ ފުޓުބޯޅައަށް ބޮޑު އިންގިލާބެއް ގެނުވާނެ މުބާރާތެއް ކަމަށް ފުޓުބޯޅައަށް ލޯބި ކުރާ ގިނަ ބަޔަކު އައީ ބުނަމުންނެވެ.\nކޮވިޑް-19 ރާއްޖޭން ފުރަތަމަ ފެނުނުކަން ސަރުކާރުން އިއުލާންކުރީ މިދިޔަ ހޮނިހިރު ދުވަހު އެވެ. އެރޭ ބައްޔަށް ޕޮޒިޓިވްވިކަން އިއުލާން ކުރީ ޅ. ކުރެއްދޫ ރިސޯޓުން ދެ މީހެކެވެ.\nރޭގެ ވަގުތެއްގައި ސަރުކާރުން ވަނީ އއ. ސޭންޑީޒް ބަތަލާ ރިސޯޓުން ކޮވިޑް-19 އަށް ޓެސްޓު ކުރި ތިން މީހުންގެ ތެރެއިން ދެމީހަކު ޕޮޒިޓިވްް ވެފައިވާކަން އިއުލާން ކޮށްފަ އެވެ.


BREAKING: India Ge Vaccine 65 Aharun Matheege Meehun Gayah Nujahan Edhijje - Vaguthu\nކޮވިޑް-19: އަތޮޅުތެރެ ނުރައްކަލުގައި އޮވެ ޖުލައި ނިމުމަކަށް - 48 މިނެޓް ކުރިން\nއިންޑިއާ ވެކްސިން 65 އަހަރުން މަތީގެ މީހުން ގަޔަށް ނުޖަހަން އެދިއްޖެ\n6 މަސް ކުރިން ( ޖެނުއަރީ 28, 2021 )\nއޮކްސްފޯޑުގެ އެސްޓްރާޒެނެކާއިން ތަރައްގީކޮށް، އިންޑިއާގެ ސީރަމް އިންސްޓިއުޓުން އުފައްދާފައިވާ ކޮވިޝީލްޑް ވެކްސިން 65 އަހަރުން މަތީގެ މީހުންގެ ގަޔަށް ނުޖަހަން އެދިއްޖެ އެވެ.\nކޮވިޝީލްޑްއަކީ އޮކްސްފޯޑް އާއި އެސްޓްރާޒެނެކާ ގުޅިގެން އުފައްދާފައިވާ ވެކްސިންއަށް ކިޔާ އާއްމު ނަމެވެ.\nމިގޮތަށް އެދިފައި ވަނީ ޖަރުމަން ވިލާތުންނެވެ. ޖަރުމަން ވިލާތުންގެ ވެކްސިން ކޮމިޝަނުން ބުނީ، އެސްޓްރާޒެނެކާ ވެކްސިން 65 އަހަރުން މަތީގެ މީހުންނަށް ދިނަސް ކޮވިޑް-19 އިން ދިފާއުވާނެ ކަމުގެ އެކަށީގެންވާ ހެއްކެއް ނެތް ކަމަށެވެ.\nޖަރުމަނު ވިލާތުން މިފަދައިން ބުނެފައިވީނަމަވެސް، މީގެ ކުރިން އެސްޓްރަޒެނެކާ ވެކްސިން އުފައްދާފައިވާ ފަރާތްތަކުން ބުނެފައިވަނީ އެ ވެކްސިނަކީ އުމުރުން ދުވަސްވީ މީހުންނަށްވެސް ބޭނުން ކުރެވޭނެ ވެކްސިނެއް ކަމަށެވެ.\nޖަރުމަނު ވިލާތުގެ ޑިޒީސް ކޮންޓްރޯލް އޭޖެންސީން މިއަދު ބުނީ، ވެކްސިން ޖެހުމަށް ވެކްސިން އުފެއްދި ފަރާތުން ބުނި ނަމަވެސް، މިހާތަނަށް 65 އަހަރުން މަތީގެ މީހުންނަށް ވެކްސިން ދީގެން ބަލިން ދިފާއުވާނެ ކަމުގެ އެއްވެސް ހެއްކެއް މިހާތަނަށް ނެތް ކަމަށެވެ.\nއެ އޭޖެންސީން ބުނީ، އެފަރާތުން އެދެނީ 18 އަހަރާއި 64 އަހަރާއި ދެމެދުގެ މީހުންނަށް ބްރިޓިޝް-ސުވިޑިޝް ކުންފުނިން އުފައްދާފައިވާ ވެކްސިން ޖެހުމަށް ކަމަށެވެ. އަދި އެސްޓްރަޒެނެކާ ވެކްސިނަކީ މޮޑާނާ ވެކްސިން އާއި ޕިފިޒާ ވެކްސިންއާއި ދާދި އެއް ވެކްސިނެއް ކަމަށެވެ.\nކޮވިޑް-19: އަތޮޅުތެރެ ނުރައްކަލުގައި އޮވެ ޖުލައި ނިމުމަކަށް\nކޮވިޑް-19: ބެންކޮކްގެ އައިސީޔޫ އެނދުތައް ފުރިއްޖެ\nކޮވިޑް ޖެހިގެން އިންޑޮނޭޝިއާއިން ހަފްތާއަކު 100 ކުދިން މަރުވޭ\nޖެނުއަރީ 28, 2021 20:48\nވެކްސިންވެސް މިހާރު ވެއްޖެ މަލްޓީ ބިލިޔަން ޑޮަލަރ ބިޒްނަސަކަށް. ނަތިއްޖާއަށް ވުރެ ސައިޑް އިފެކްޓް ގިނަވެފަ ނުރައްކާ މާބޮޑު.\nޖެނުއަރީ 28, 2021 21:51\nތިޖަހާކަށް އަދި ބޭނުމެއްނޫން\nޖެނުއަރީ 28, 2021 21:53\nތިޔަގޯސްވަނީ .. ޝެއިޚްހުސެންގެ އުމު ރު ކިހާވަ ރެއްވެއްޖެތޯބަލަންޖެހޭ..\nޖެނުއަރީ 28, 2021 22:13\n14 އަހަރުން ފެށިގެން 60.އަހަރުގެ އާދައިގެ ސިއްހަތެއްގައި ތިބި އެއްވެސް ބައެއގެ ގަޔަށް ތިޖަހަން ނުވެަް ޖެހޭނެހެން ހީވަނީ.\nޖެނުއަރީ 28, 2021 22:35\nދިވެހިން ހޭއާރާށޭ ދިވެހިޖީލް ނެތިކޮލަން ރާވާރޭވުމުން ސަލާމަތް ވާށެ ވެރިކަމާހެދި މޮޔަވެފައި ތިބި ބަޔެއްކަން މިހާރު ވިސްނޭނެ މިމީހުން ކޮންމެކަމެއްވެސްކޮއްފާނެއެވެ،،(.އަހަރެން ފަހެމިބަސްއިއްވައިފީމުހެ ހޭއަރާތިބޭށެ)\nޖެނުއަރީ 29, 2021 04:22\nތި ޖަހާނެ ކަމެއްނެތް އެކަކު ގަޔަށްވެސް. ހަޤީގަތުގަ ބަލި ޖެހިފަ ރަނގަޅުވި މީހުން ގިނައީ ވެކްސިން ޖަހައިގެނެއްނޫން. އެހެންކަމަށްވީއިރު ތި ވެކްސިން ޖެހުމުހެ ބޭނުމެއް އޮތްކަމަކަށް ނުދެކެން. ވެކްސިން އިން ކުރާ ކަމަކީ ބަލި ނުޖެހޭ މީހުންނަށް ބަލި ޖައްސުވާ ހަށިގަނޑި ދިފާއީ ނިޒާމް ވައިރަސްއާ ދެކޮޅަށް މަސަތްކަތް ކުރުވަނި. އެހެން ކަމަށްވުމުން ދިފާއީނިޒާމް ބާރުގަދަ ކުރުމަށް ބޭނުންވާ ކާނާ ހަށިގަނޑަށް ލިއްބައިދޭނެ ނިޒާމެއް މިކަމުގައި މާމުހިއްމުކަމުގައި ދެކެމެވެ.


ދިވެހިރާއްޖޭގެ ފުރަތަމަ ދޮށީ އުމުރުގެ މީހުންގެ ޤައުމީ ސިޔާސަތު އިފުތިތާހުކޮށްފި – މިނިސްޓްރީ އޮފް ޖެންޑަރ, ފެމިލީ އެންޑް ސޯޝަލް ސަރވިސަސް\nދޮށީ އުމުރުގެ މީހުންނަށް އިޖުތިމާޢީ ގޮތުންނާއި އިޤުތިޞާދީގޮތުން ކުރިމަތިވާ ގޮންޖެހުންތައް ދެނެގަނެ، ރައްކާތެރިކަމާއި ބައިވެރިވުން އިތުރުކުރެވޭނެ ގޮތްތައް ހޯދައި، ޢާއިލާއާއި މުޖުތަމަޢުގެ ތެރޭގައި ދުޅަހެޔޮ ޞިއްޙަތެއްގައި ޒިންމާދާރު މެންބަރުންގެ ގޮތުގައި ފާގަތި ދިރިއުޅުމެއް އުޅެވޭނެ ގޮތްތަކަށް މަގުފަހިކޮށްދިނުމުގެ މަޤްޞަދުގައި، މިނިސްޓްރީ އޮފް ޖެންޑަރ އެންޑް ފެމިލީން އެކުލަވާލި ދޮށީ އުމުރުގެ މީހުންގެ ޤައުމީ ސިޔާސަތު މިއަދު އިފުތިތާހުކޮށްފިއެވެ.\nބައިނަލްއަޤުވާމީ ދޮށީ އުމުރުގެ މީހުންގެ ދުވަސް ފާހަގަކުރުމުގެގޮތުން އިސްލާމިކް ޔުނިވަސިޓީގައި ބޭއްވި ޚާއްޞަ ރަސްމިއްޔާތުގައި މި ސިޔާސަތު އިފުތިތާހުކޮށްދެއްވީ ރައީސުލްޖުމްހޫރިއްޔާގެ ނައިބު އޮނަރަބަލް ޢަބްދުﷲ ޖިހާދެވެ. އަދި މި ރަސްމިއްޔާތުގައި ވާހަކަފުޅު ދައްކަވަމުން “ދޮށީ އުމުރުގެ ބޭފުޅުންނަށް ހަޔާތުގައި ލިބިވަޑައިގެންފައިވާ ތަޖުރިބާއަކީ، ލޮލަށް ނުފެންނަ، މަޢުނަވީ ތަރިކައެއް ކަމަށާއި، އެއީ ޤައުމުގެ އެންމެ އަގުރުހި އާސާރު” ކަމުގައި ރައީސުލްޖުމްހޫރިއްޔާގެ ނައިބު ވިދާޅުވިއެވެ.\nމި ރަސްމިއްޔާތުގެ ބައިވެރިންނާ މުޚާޠިބުކޮށް މިނިސްޓަރ އޮފް ޖެންޑަރ އެންޑް ފެމިލީ ޒެނީޝާ ޝަހީދު ޒަކީ ދެއްކެވި ވާހަކަފުޅުގައި، ދޮށީ އުމުރުގެ ފަރާތްތަކުގެ ޚިދުމަތުގެ އަގުވަޒަންކުރަންޖެހޭކަމަށް ވިދާޅުވިއެވެ. އަދި، “ކަންކަން ނިންމުމުގައި ދޮށީ އުމުރުގެ މީހުންގެ މަޝްވަރާ ހޯދުމަށާއި، އުމުރުން ދުވަސްވުމުން ވެސް އެކި ކަންކަމުގައި ހަރަކާތްތެރިވެ، ބައިވެރިވުމަށް އެމީހުންނަށް ހިތްވަރުދިނުމަށް އެންމެންވެސް މަސައްކަތްކުރަންޖެހޭކަމަށް” އެކަމަނާ ވިދާޅުވިއެވެ. މީގެ އިތުރުން، މި ޤައުމީ ސިޔާސަތު ބިނާކުރެވިފައިވަނީ ކަމާބެހޭ ދާއިރާތަކުގެ މަޝްވަރާއާއި ޖެންޑަރ މިނިސްޓްރީން ކުރިއަށްގެންދާ “ރަންވޭލާ” ކެމްޕޭނުން ކުރެވިފައިވާ ތަޖުރިބާތަކުގެ މައްޗަށްކަމުގައި ވެސް މިނިސްޓަރ ޒެނީޝާ ވިދާޅުވިއެވެ.\nރާއްޖޭގައި ފުރަތަމަ ފަހަރަށް އިފުތިތާހުކުރެވުނު ދޮށީ އުމުރުގެ މީހުންގެ ޤައުމީ ސިޔާސަތަކީ ދިވެހިރާއްޖޭގެ ޤާނޫނުއަސާސީއާއި “ޔޫ.އެން ޕްރިންސިޕަލްސް ފޯ އޯލްޑަރ ޕާސަންސް 1991” އާއި، ޑަބްލިއު.އެޗް.އޯގެ “ގްލޯބަލް ސްޓްރެޓަޖީ އެންޑް ޕްލޭން އޮފް އެކްޝަން އޮން އޭޖިންގ އެންޑް ހެލްތު 2016 – 2020” އަދި 2015 އިން 2030 އަށް ކަނޑައަޅާފައިވާ ދެމެހެއްޓެނިވި ތަރައްޤީގެ ލަނޑުދަނޑިތަކަށް ރިޢާޔަތްކޮށް އެކުލަވައިލާފައިވާ ސިޔާސަތެކެވެ. މި ސިޔާސަތު ބިނާކޮށްފައިވާ4ދާއިރާއަކީ ‘އަޅާލުމާއި ރައްކާތެރިކަން’، ‘މިނިވަންކަމާއި ބައިވެރިވުން’، ‘ޞިއްޙަތާއި ދުޅަހެޔޮކަން’ އަދި ‘ދޮށީ އުމުރަށް ތައްޔާރުވުން’، މިއެވެ.\nބައިނަލްއަޤުވާމީ ދޮށީ އުމުރުގެ މީހުންގެ ދުވަހަކީ އުމުރުން ދުވަސްވީ މީހުންގެ އަގުވަޒަންކުރުމަށާއި، އެ މީހުންނަށް ކުރިމަތިވާ އެކި ކަންކަމާމެދު ހޭލުންތެރިކަން އިތުރުކުރުމުގެ ގޮތުން އ.ދ.ގެ ޢާންމު މަޖިލީހުން ފާސްކޮށް، 1991 ވަނަ އަހަރުން ފެށިގެން ފާހަގަކުރަމުންދާ ދުވަހެކެވެ.\nމިނިސްޓްރީ އޮފް ޖެންޑަރ އެންޑް ފެމެލީއާއި މޯލްޑިވްސް ޕެންޝަން އެޑްމިނިސްޓްރޭޝަން އޮފީހާ ދެމެދު މެމޮރެންޑަމް އޮފް އަންޑަސްޓޭންޑިންގ އެއްގައި ސޮއިކޮށްފި →\n← މިނިސްޓްރީ އޮފް ޖެންޑަރ އެންޑް ފެމިލީން އިސްނަގައިގެން ޢާންމު ޚިދުމަތްދޭ އިދާރާތަކަށް އަމާޒުކޮށްގެން ބޭސިކް ސައިން ލެންގުއޭޖް ޓްރޭނިންގއެއް ފަށައިފި


SunOnline: MTCC aanmu hissaadhaarunge directorun hovan sarukaarah ves vote leveygoiy hadhaifi\nމިރޭ ބޭއްވި އެމްޓީސީސީގެ ޚާއްސަގޮތުން ކުރާ އާންމު ޖަލްސާގައި އެކުންފުނީގެ ހިއްސާދާރު އިބްރާހިމް މުއްތަލިބު ވަހަކަ ދައްކަވަނީ -- ސަން ފޮޓޯ/ ފަޔާޒު މޫސާ\nއެމްޓީސީސީގެ އާންމު ހިއްސާދާރުންގެ ޑިރެކްޓަރުން ހޮވަން ސަރުކާރަށް ވޯޓުލެވޭގޮތް ހަދައިފި\nއެމްޓީސީސީގެ އާންމު ހިއްސާދާރުން ތަމްސީލުކުރުމަށް ޑިރެކްޓަރުންގެ ބޯޑަށް އިންތިޚާބުކުރާ ދެ ޑިރެކްޓަރުން ހޮވުމުގައި ދިވެހި ސަރުކާރަށް ވެސް ވޯޓުލެވޭ ގޮތަށް އެކުންފުނީގެ ހިންގާ ގަވައިދަށް މިރޭ އިސްލާހު ގެނެސްފިއެވެ.\nމިރޭ ބޭއްވި އެމްޓީސީސީގެ ޚާއްސަގޮތުން ކުރާ އާންމު ޖަލްސާއަށް ހާޒިރުވި ގިނަ އަދަދެއްގެ އާންމު ހިއްސާދާރުން މިރޭ ވަނީ އެ އިސްލާހާ ގުޅިގެން ނުރުހުން ފާޅުކޮށްފައެވެ.\nހުށަހެޅި އިސްލާހުތަކުގެ ތެރޭގައި، ހިންގާ ގަވައިދުގެ 72 ވަނަ މާއްދާ އުނިކުރުމަށް އޮތެވެ. އެ މާއްދާގައި ބުނެފައިވަނީ، "އާންމު ހިއްސާދާރުންގެ ތެރެއިން އިންތިހާބުކުރާ ޑިރެކްޓަރުން ހޮވާނީ ހަމައެކަނި އާންމު ހިއްސާދާރުން ހިމެނޭގޮތަށް ނެގޭ ވޯޓުގެ ނަތީޖާ ދައްކާ ގޮތަކަށެވެ،" މިހެންނެވެ.\nމި މާއްދާ އުނިކުރުމަށާއި، ބައެއް އެހެން އިސްލާހުތަކާ އެކުގައި ހުށަހެޅި ގަރާރު މިރޭ ފާސްވެގެން ދިއުމާ އެކު، އެމްޓީސީސީގެ އާންމު ހިއްސާދާރުންގެ ތަމްސީލުކުރުމަށް އިންތިޚާބުކުރާ ޑިރެކްޓަރުންނަށް ސަރުކާރަށް ވެސް ވޯޓުލެވޭނެއެވެ. ދިވެހި ސަރުކާރުގެ 47.8 ޕަސަންޓު، އަދި ސަރުކާރުގެ ކުންފުންޏެއް ކަމުގައިވާ މޯލްޑިވްސް ނޭޝަނަލް ޝިޕިންގް ލިމިޓެޑުގެ 7.5 ޕަސަންޓު ހިއްސާ އެމްޓީސީސީގައި އޮވެއެވެ.\nއެމްޓީސީސީގެ ހިއްސާދާރުންގެ އާންމު ޖަލްސާތަކުގައި ވޯޓު ލާން އޮންނަނީ އަތް އުފުލައިގެން، ކޮންމެ މީހަކީ އެއް ވޯޓު ގޮތަށެވެ. އެހެން ނަމަވެސް ކުންފުނީގެ 10 ޕަސަންޓު ހިއްސާ ތަމްސީލުކުރާ ފަރާތަކުން ހުށަހަޅައިފިނަމަ، ހިއްސާގެ އަދަދުން ނުވަތަ ޕޯލް އުސޫލުން ވޯޓު ލެވޭނެއެވެ. އެގޮތަށް ބަލާނަމަ، ދިވެހި ސަރުކާރުގެ ހިއްސާ ތަމްސީލުކުރައްވާ އެންމެ ބޭފުޅަކަށް ދެލައްކައަށް ވުރެ ގިނަ ވޯޓު އެއްފަހަރާ ލެވޭނެއެވެ.\nހިންގާ ގަވައިދުގެ 72 ވަނަ މާއްދާ އުނިކުރުމާ ގުޅިގެން ހިއްސާދާރުން ކަންބޮޑުވުން ފާޅުކޮށް، ބުނެފައިވަނީ މިއީ މެޖޯރިޓީ ހިއްސާގެ ބޭނުން ނާޖާއިޒު ގޮތުގައި ބޭނުންކޮށް، މެޖޯރިޓީ ހިއްސާދާރުގެ ހައިސިއްޔަތުން ދިވެހި ސަރުކާރުން އާންމު ހިއްސާދާރުންގެ ހައްގަށް އަރައިގަތުން ކަމަށެވެ.\n"ސަރުކާރުން އަތުލައިގަތީ ކުންފުނީގެ 44.7 ޕަސަންޓު ހިއްސާދާރުންގެ ރައިޓްސް. ސަރުކާރުން ހަ ޑިރެކްޓަރުންނާއި މެނޭޖިންގް ޑިރެކްޓަރާއި ޗެއާމަން އައްޔަނުކުރަނީ. ސަރުކާރުގެ ކޮންޓްރޯލުގައި ހުރިހާ ކަމެއް އޮންނަ އިރު، އަޅުގަނޑުމެންނަށް ދެ ޑިރެކްޓަރުން އައްޔަނުކުރުމުގެ ރައިޓްސް ތިޔަ ނެންގެވީ،" ޕޯލް އުސޫލުން ސަރުކާރުގެ އެމްޓީސީސީގެ ހިއްސާދާރު، އަދި ރައްޔިތުންގެ މަޖިލީހުގެ ފަރެސްމާތޮޑާ ދާއިރާގެ ކުރީގެ މެމްބަރު އިބްރާހިމް މުއްތަލިބު ޖަލްސާގައި ވިދާޅުވިއެވެ.\nއެމްޓީސީސީގެ ޚާއްސަގޮތުން ބާއްވާ އާންމު ޖަލްސާގައި އެކުންފުނީގެ ޗެއާމަން އަހްމަދު ނިޔާޒް ވާހަކަދައްކަވަނީ --- ސަން ފޮޓޯ/ ފަޔާޒު މޫސާ\nޖަލްސާގެ ރިޔާސަތުގައި ހުންނެވި ކުންފުނީގެ ޗެއާމަން އަހްމަދު ނިޔާޒު މިކަމާ ގުޅޭގޮތުން ވިދާޅުވީ ކޮންމެ ހިއްސާދާރަކަށްވެސް ވޯޓުލުމުގެ ހައްގު އޮންނާނެ ކަމަށެވެ. އަދި ފާސްވެގެން ދިޔަ އިސްލާހުގެ ދަށުން އެ ހައްގު ލިބޭނެ ކަމަށާއި، ވަކި ހިއްސާދާރަކަށް ވޯޓު ލުމާއި ނުލުމުގެ ފުރުސަތު ތަފާތުވެގެން ނުދާނެ ކަމަށެވެ.\nރައްދުގައި މުއްތަލިބު ވިދާޅުވީ، ސަރުކާރުން އައްޔަނުކުރާ ޑިރެކްޓަރުންނާ މެދު އާންމުންވެސް ވޯޓުލެވޭ ގޮތަށް އެކަން ކޮށްފިނަމަ އާންމު ހިއްސާދާރުން ތިބޭނީ ހިތްހަމަޖެހިގެން ކަމަށެވެ،\nއެކަމާ ގުޅޭގޮތުން މުއްތަލިބު އިތުރަށް ސާފުކޮށްދިނުމަށް މަސައްކަތް ކުރެއްވުމުގެ މަސައްކަތް ކުރަނިކޮށް، ކުންފުނީގެ ޗެއާމަން ނިޔާޒު މިރޭގެ ޖަލްސާ ނިންމައިލެއްވީއެވެ.\nއެމްޓީސީސީގެ ހިއްސާގެ މޫނުމަތީ އަގު ދަށްކޮށް، ރައިޓްސް އިޝޫކުރުމަށް އަސާސީ ގަވައިދަށް ހުށަހަޅާ އިސްލާހަކާއި، ޑިރެކްޓަރުންގެ އަދަދު 10 އިން ހަތަކަށް ދަށްކުރުމަށް ހިންގާ ގަވައިދަށް ހުށަހެޅި އިސްލާހުތައް، ސީއެމްޑީއޭގެ ލަފާގެ މަތިން މިރޭގެ ވޯޓުން އިސްތިސްނާ ކޮށްފައިވެއެވެ.\nވިޔަފާރި ރާއްޖޭގެ އިގްތިޞާދު އެމްޓީސީސީ ސީއެމްޑީއޭ


Resort Muvahzafunge Amilla Ah Maruvaan Ulhumaa Depression Ge Massala Thakeh! - Vaguthu\nރިސޯޓު މުވައްޒަފުން އަމިއްލައަށް މަރުވާން އުޅުމާއި ޑިޕްރެޝަންގެ މައްސަލަތަކެއް!\nނޮވެލްކޮރޯނާ ވައިރަސް ނުވަތަ ކޮވިޑް-19 އާ ގުޅިގެން ރިސޯޓުތަކުގައި މަސައްކަތް ކުރަމުން އަންނަ ބައެއް މުވައްޒަފުންގެ އެންޒައިޓީ، ޑިޕްރެޝަން އަދި އަމިއްލަ އަށް މަރުވާން އުޅުމުގެ 14 އަށް ވުރެ ގިނަ މައްސަލަ މިހާތަނަށް ހުށަހަޅާފައިވާ ކަމަށް ހެލްތު ޕްރޮޓެކްޝަން އެޖެންސީ (އެޗްޕީއޭ) އިން އިއްޔެ ބުނެފިއެވެ.\nކޮވިޑް-19 އާ ގުޅިގެން ކަރަންޓީން ކުރާ މީހުންނާ މެދު އެޗްޕީއޭ އިން އަމަލުކުރަމުންދާ ގޮތް އޮޅުން ފިލުވުމަށް ރައްޔިތުންގެ މަޖިލީހުގެ ހިއުމަން ރައިޓްސް އެންޑް ޖެންޑާ ކޮމެޓީ ހާޒިރުކޮށް މާފަންނު އުތުރު ދާއިރާގެ އެމްޑީޕީގެ މެމްބަރު އިމްތިޔާޒް ފަހުމީ ކުރެއްވި ސުވާލަކަށް ޖަވާބު ދެއްވަމުން ޑރ. އަހުމަދު ޝަހީދު ވިދާޅުވީ ރިސޯޓުތަކުގައި ތިބި މުވައްޒަފުންގެ ފަރާތުން ސިއްހީ މައްސަލަތައް ނެޝަނަލް އިމަޖެންސީ އޮޕަރޭޝަން ސެންޓަރު (އެންއީއޯސީ) ފާހަގަވެފައިވާ ކަމަށެވެ.\n"ޓްރެވަލް ރެސްޓްރިކްޝަންސްގައި ތިބޭއިރު ދިމާވާ ބައިވަރު ނަފްސާނީ މައްސަލަތައް ހުރޭ. އެންއީއޯސީގެ މެޑިކަލް ޓީމުން މިހާރު ވެސް އެޓެންޑްވެއްޖެ 14 ކޭސްއަށްވުރެ ގިނައިން. އޭގެ ތެރޭގައި ހިމެނޭ އަމިއްލަ އަށް މަރުވާން ހިޔާލު އައުން، ޑިޕްރެޝަން، އެންޒައިޓީ،" ޝަހީދު ވިދާޅުވިއެވެ.\nޝަހީދު ވިދާޅުވީ އެންއޯއީސީ އިން ދެމުން އަންނަ ސައިކޯ ސޯޝަލް ހިދުމަތްތައް ވަރަށް އެކްޓިވް ކަމާ އެކު ކުރިއަށް ގެންދާ ކަމަށެވެ.\nއެގޮތުން ކަރަންޓީނު ފެސިލިޓީތަކުގައި ތިބޭ މީހުންނަށް ވެސް އަދި ރިސޯޓުތަކުގެ މުވައްޒަފުންނަށްވެސް އެފަދަ ހިދުމަތެއް ބޭނުން ޖެހިދާނެ ކަމަށް ބަލައި، ގުޅައިގެން ކަންކަން އޮޅުން ފިލުވަމުން ދާކަމަށް ޝަހީދު ވިދާޅުވިއެެވެ.\nޝަހީދު ވަނީ ރާއްޖޭގެ ބައެއް ރިސޯޓުތަކުގައި ކަމެއް ދިމާވެއްޖެ ކަމުގައި ވިޔަސް އެހީތެރިކަމެއް ފޯރުކޮށްދޭނެ ނަރުހެއް ނުވަތަ ޑޮކްޓަރެއްވެސް ނުހުންނަ ކަމަށް ވިދާޅުވެފައެވެ.\nއަދި އެންޒައިޓީ އާއި ޑިޕްރެޝަން ތަހައްމަލު ކުރަމުންދާ މީހުންގެ ތެރޭގައި ހައި ރިސްކު މީހުންވެސް ތިބޭ ކަމަށާއި، އެފަދަ މީހުންނަށް ވަގުތުން ފަރުވާ ދެވޭނެ އިންތިޒާމެއް އޮތުމަކީ ވަރަށް މުހިންމު ކަމެއްކަން އޭނާ ފާހަގަ ކުރެއްވިއެވެ.\n"ބައިވަރު ރިސޯޓުތައް ހުރޭ ޑޮކްޓަރެއް ނުވަތަ ނަރުހެއްވެސް ނެތް ތަންތަން. އެގޮތަށް އެކަންތައް އޮއްވާ ކޮވިޑް 19 ގެ ހާލަތު މި ދިމާވީ. އެހެންވީމަ މިއާ ގުޅިގެން ވަރަށް ބޮޑެތި އުނދަގޫތަކެއް ހެލްތް ސިސްޓަމަށް އިހުސާސް ކުރެވުނު." ޝަހީދު ވިދާޅުވިއެވެ.\nކޮވިޑް-19 އާ ގުޅިގެން ގިނަ ރިސޯޓުތަކުގެ ހިންގުން ވަނީ ހުއްޓުމަކަށް އައިސްފައެވެ. ރާއްޖެ އިން ކޮވިޑް-19 ޖެހުނު މީހުންގެ އަދަދު ވިއްސަށް އެރި އިރު، އޭގެތެރޭގައި ފަސް ދިވެހިން ހިމެނެއެވެ. ބާކީ ތިބި މީހުންނަކީ ޗުއްޓީ ހޭދަކުރުމަށް އައި ފަތުރުވެރިންނާއި ރިސޯޓުތަކުގައި މަސައްކަތް ކުރާ ބިދޭސީ މުވައްޒަފުންނެވެ.\nމިވަގުތު ބަލި ޖެހިގެން ފަރުވާދެނީ ފަސް ދިވެހިންނަށެވެ. އެއީ އިނގިރޭސި ވިލާތުން އައި ހަތަރު ދިވެހިންނާއި ފިލިޕީންސުން ރާއްޖެ އައި މީހަކަށެވެ. ރާއްޖެ އިން ކޮވިޑް-19 ޖެހުނު ބިދޭސީން ވަނީ ރަނގަޅުވެފައެވެ.\nއޭޕްރީލް 12, 2020 14:36\nމަގިނަ ދުވަހު އެއްތަނަކު ކަމެއް ނުކޮށް ތިބެންޔަ ވަނި މިހެން އެވެސް ނުފެބެގޮތަށް\nއޭޕްރީލް 12, 2020 14:52\nޓީވީހުރޭ އިންޓަރނެޓް ލިބޭ އާއ އިލާ މީހުނާ ވާހަކަދެ ްއއކޭ ދެން އޮންނާނީ ހެ އްދެވި ފަރާތް ހަދާން ކުރުން ތިމާ ހެހެއްދެވި ފަރާތް ހަނދާން ކުރާ ނަމަ އެފަދަ ޚިޔާއލެ އް ނާންނާނެ\nއޭޕްރީލް 12, 2020 17:02\nބޭފުޅާ ރިސޯޓެއްގަ ވޯކް ކޮށްލާނަމަ އިނގޭނެ ވައިފައި އާ ޓީވީ ހުރެގެން ކިހާވަރެއތޯ ވަނީ.\nއޭޕްރީލް 12, 2020 14:43\nހާދަ އީމާންތެރިކަންކުޑަ ބައެކޭ މިރިސޯޓްތަކުގަމިއުޅެނީ ކޮންމެވެސް ޢިލްމްވެރިޔަކު މިމީހުންނައް އަމިއްލަނަފުސައް އަނިޔާދޭމީހުންނައްލިބޭ އަޒާބުއޮޅުންފިލުވާދީބަލަ\nއޭޕްރީލް 12, 2020 15:50\nރިސޯޓޭ ނުކިޔާ! ރިސޯޓުގަ ވެސް ތިބޭ ބަރާބަރަށް ނަމާދު ކޮށްގެން އުޅޭ ކުދިން ވެސް. ގޭގަ އޮވެގެން ތަނަކުން އެއްޗެއް ފެންނަ އިރަށް މީހުން ބަދުނާމު ނުކުރޭ!\nއޭޕްރީލް 12, 2020 16:22\nބުރޯ! ވަކި ބަޔަކު ކަމެއް ކުރަން އުޅުމަކީ ރިސޯޓު ހުރިހާ މުވައްޒަފުން އެކަމެއް ކުރަން އުޅެނީ އަކީ އެއް ނޫން! ކޮންމެހެން ރިސޯޓު އެންމެންނަށް ނިސްބަތް ނުކޮށްވެސް ތިކިޔާ އެއްޗެއް ކީދާނެ! ދެން ވަކި ރަށަކުން މީހަކު ދަން ޖެހުނޭ ބުނާއިރަށް ބުނަންވީ އެ ރަށެއްގެ އެންމެން ދަން ޖެހޭނެއޭތ؟\nއޭޕްރީލް 12, 2020 19:16\nކަލޭގެ އީމާންތެރިކަން ދައްކަން ނޫޅުނިއްޔާ ރަނގަޅުވާނީ\nއޭޕްރީލް 12, 2020 15:26\nކަލޯގަޔާ! ހުސް ބުރާންތިން\nއޭޕްރީލް 12, 2020 17:05\nވާނީ އެހެންތާ ސޭޓް ވެސް 24ގަޑޚީ އިރުނުވަނީސް މުސާރަ ކަޑަން ބުނެފި ކޮވިޑަށް ވުރެ މު އައ އްޒަފުން ބިރުގަތް އެވާބަކަ އަދޖވެސް މުސާރަނުދޭ ވިސްނާލަބަލަ\nއޭޕްރީލް 12, 2020 17:28\nބަލަ ގެސްޓުން ތިއްބަސް ސްޓާފުން އުޅޭނީ މުޅިން ވަކި އޭރިޔާއެއަގަ. ކުރިންވެސް ހަމަ މަސް ދެމަސް ވަންދެން ވެސް އުޅެނީ ހަމަތިތާނގަ. އޮފް ނުނަގާމާލެ ނައިސް އެތައް ދުވަހެއް އެބަހޭދަކުރޭ ތިތާނގަ. ދެން މިހާރު ކިހިނެއް ވެގެން މިއުޅެނީ. ޒާތްކޮޅުބޮޑީ ހަމަ.\nއޭޕްރީލް 12, 2020 18:11\nއެހެންވާނެ. ވަރަށް ހީވި ކަމެއްތީ،. އަހަރެމެންގޭގެ ސޮރެއްވެސް ރަށަށް ކުދިންކައިރިއަށް ނާދެވިގެން ތެޅޭވަރު އިނގޭ، އަދި މިހާރަކަށް އައިސް އޭނާ ވާހަކަ ދައްކާ އިރުވެސް ހުންނަނީ މޮޔަ ގޮތެއް ހަމަ ނުޖެހޭ ވާހަކަތައް ދައްކަނީ ގިނައިން. ބުނަނީ ހަމަ ބޯގޮވާ މަރުވަނީއޭ.. އިސްލާމްދީނުގައި ކައިވެނި ހުއްދަ ކުރެއްވީ ވަރަށް މާތް މަގުސަދެއްގައި.... މިވަރުން ދެން ވިސްނާ ބަޔަކަށް އިބުރަތެއް ލިބޭނެ.. އިންސާނާގެ ބާރު ނުފޯރުވޭ ކަންތައްވެސް ހުންނާނެކަން ދަންނަންވާނެ ކަންތައްތައް ހިތަށް އެރިހާ ގޮތަކަށް ނިންމާއިރު. އިންސާނާ އަކީ ކުށްތަކަށް އަރައިނުގަތުމުގެ އިޚްތިޔާރުވެސް ގެއްލިފައިވާ މީހަކަށްވާތީ، އިންސާނާއަކީ މަޚްލޫގެކޭ ކިޔަނީވެސް. މިހާރު ނޭގެ ރިސޯޓް ތަކުގައި ބަންދުގައި ތިބި މީހުންގެ ތެރެއިން އަމިއްލަ ނަފްސަށްވެސް ކީއްކުރަން، ބޮޑެތި ފާފަތަކަށް އަރައިނުގަނެ ހުރެވެނީ ކިތައް މީހުނެއްކަމެއް.\nއޭޕްރީލް 12, 2020 18:32\nޜިސޯޓް ތަކުގަ ކައުންސިލިން ދެވޭވަރު ވާންޖެހޭ. މިހުނަށް އިހްސާސް ނުވޭ އެކަހެރިކޮށް އަޅުން ތަކެއް ހެން މަސައްކތް ކުރާ މީުހނަށް ނަފްސާނީ އެހީ ބޭނުން ވާނެޔޭ. ސަރުކާރުން އެބަޖެހޭ އެކަމާ ފިޔަވަޅު އަޅަން\nއޭޕްރީލް 12, 2020 18:46\nހަގީގަތުގަ އިވެސް ރިސޯޓުތަކުގެ އޯނަރުން ދިވެހި މުވަ އްޒަފުންނާ އި ދޭތެރޭ ދެކޭގޮތް ވަރަ އް ރަނގަޅަ އް ހާމަވެ އްޖެ.\nހުރިހާ ބަންގާޅީން ރައްކާތެރިކަމާއެކު އެ މީހުންގެ ވަޒަނަށް ފޮނުވާލާ.. ދިވެހިން މި ކަމުންވެސް ފިލާވަޅު ލިބިގަންނަންވެއްޖެ. އަދި ސަރުކާރުންވެސް މިގޮތައް މަސައްކަތު މީހުން އެތެރެ ނުކޮށް ދިވެހިންގެ ވަޒީފާތައް ދިވެހިން އަދާކުރާނެ ގޮތެއް ހޯދަން އެބަޖެހޭ..ހަގީގަތުގަ މީ ސަރުކާރުތަކުގެ ދޯހަޅި ސިޔާސަތުގެ ސަބަބުން. މިހެންވަނީ.\nއޭޕްރީލް 13, 2020 17:06\nއަމިއްލައަށް މަރުވާން އުޅޭ މީހުންނަށް ކަމާބެހޭ ސިއްހީ ދާއިރާގެ ޓްރޭނިންގ ދީފަ ކޮވިޑްގެ ކަންކަމުގެ ފްރަންޓްލައިނަށް މަސައްކަތް ކުރަން ނެރެންވީ. އަމިއްލައަށް މަރުވެގެން ފާފައެއް ލިބުމަށްވުރެ މާތް އަގުހުރި ގޮތެއްގައި މަރުވުން ރަގަޅުވާނެ.


MMPRC mahsala thah review kuran AG in anburaa naganee\nއެމްއެމްޕީއާރްސީ މައްސަލަތައް ރިވިއު ކުރަން އޭޖީއިން އަނބުރާ ނަގަނީ\nބަންޑާރަ ނައިބު އިބްރާހިމް ރިފްއަތު: މައްސަލަތައް ރިވިއު ކުރަން ވަނީ ނިންމާފަ\nއެމްއެމްޕީއާރްސީގެ ކޮރަޕްޝަނާ ގުޅިގެން ނިމިގެންދިޔަ ސަރުކާރުގައި ބަންޑާރަ ނައިބު އޮފީހުގެ ފަރާތުން ސިވިލް ކޯޓަށް ހުށަހެޅި މައްސަލަތައް ރިވިއުކުރުމަށް އެ މައްސަލަތައް އަނބުރާ ނަގަން ނިންމައިފި އެވެ.\nއަނބުރާ ނަގަން ނިންމީ ބަންޑާރަ އޮފީހުގެ ފަރާތުން ސިވިލް ކޯޓަށް ހުށަހަޅާފައިވާ 35 މައްސަލައެކެވެ. އެ ކޯޓަށް އެމްއެމްޕީއާރްސީއާ ގުޅޭ ޖުމްލަ 39 މައްސަލައެއް ހުށަހަޅާފައިވެ އެވެ.\nއެ މައްސަލަތަކަކީ އެމްއެމްޕީއާރްސީ މެދުވެރިކޮށް އެކި ފަރާތްތަކަށް ކޮރަޕްޝަނަށް މަގުފަހިވާގޮތަށް، އަދި ހިޔާނާތް އެކުލެވޭގޮތަށް، ފަތުރުވެރިކަމާބެހޭ ކަންކަން ތަރައްގީކުރުމަށް ކުއްޔަށްދޫކޮށްފައިވާ ރަށްތަކާއި ބިންތަކާއި ފަޅުތަކާ ގުޅިގެން ދައުލަތަށް ލިބެންޖެހޭ ފައިސާ ހޯދުމަށްޓަކައިޓަކައި ހުށަހަޅާފައިވާ މައްސަލަތަކެވެ.\nބަންޑާރަ ނައިބު އޮފީހުން މިއަދު ނެރުނު ނޫސް ބަޔާނެއްގައި ބުނީ 35 މައްސަލައެއް އަނބުރާ ނެގީ މައްސަލަތަކުގެ ވާގިއާތަކަށާއި، މިހާތަނަށް ހުށަހެޅިފައިވާ އެންމެހައި ލިޔެކިޔުންތަކަށާއި، މައްސަލައިގެ ވަށައިގެންވާ އެންމެހައި ކަންކަމަށް ރިއާޔަތްކުރުމަށްފަހު، އެ މައްސަލަތައް މުރާޖައާކޮށް އިތުރަށް ފުރިހަމަކުރަންޖެހޭ ކަންކަން ފުރިހަމަކުރުމަށްޓަކައި ކަމަށެވެ.\nއެ މައްސަލަތައް އަނބުރާ ފޮނުއްވައިދެއްވުމަށް ސިވިލް ކޯޓުގައި މިހާރު އެދިފައިވާނެ ކަމަށް ބަޔާނުގައި ބުނެފައިވެ އެވެ.\nއެ 35 މައްސަލަ މުރާޖައާކުރުމަށްފަހު، ރައީސް އިބްރާހިމް މުހައްމަދު ސޯލިހު އުފައްދަވާފައިވާ "ޕްރެޒިޑެންޝަލް ކޮމިޝަން އޮން ކޮރަޕްޝަން އެންޑް އެސެޓް ރިކަވަރީ" އާއި، މޯލްޑިވްސް ޕޮލިސް ސާވިސްއާއި، އެންޓި-ކޮރަޕްޝަން ކޮމިޝަންގެ އެހީއާއެކު، އެ މައްސަލަތައް ފުރިހަމަކޮށް، ވީ އެންމެ އަވަސް ފުރުސަތެއްގެ ތެރޭގައި މައްސަލަތައް އަލުން ސިވިލް ކޯޓަށް ހުށަހަޅާ، ދައުލަތަށް ލިބެންޖެހޭ ފައިސާ ހޯދުމުގެ މަސައްކަތް ހަލުވިކަމާއެކު ކުރިއަށް ގެންދާނެ ކަމަށް ވެސް ބަންޑާރަ ނައިބުގެ އޮފީހުން ބުންޏެވެ.\nއެމްއެމްޕީއާރްސީ މައްސަލާގައި ގެއްލުނު ފައިސާތައް އަނބުރާ ހޯދުމަށް ވެއްދި މައްސަލަތަކުގައި ގިނަ މައްސަލަތަކެއްގެ ޝަރީއަތް މިހާރު ކުރިއަށްދެ އެވެ. މި ކޮރަޕްޝަންގައި އެންމެ ބޮޑަށް ތުހުމަތު ވަނީ އޭރުގެ ޓޫރިޒަމް މިނިސްޓަރު އަހުމަދު އަދީބަށާއި އެމްއެމްޕީއާރްސީގެ އޭރުގެ އެމްޑީ އަބްދުﷲ ޒިޔަތަށެވެ. އެ ދެ މީހުންނަށް ވެސް އެ މައްސަލާގައި ޖިނާއީ ކުށް ވަނީ ސާބިތުވެފަ އެވެ.\nމައްސަލަތައް އަނބުރާ ނަގަން ނިންމާފައިވަނީ ކޮރަޕްޝަންގެ މައްސަލަތައް ބެލުމަށް ރައީސް އިބްރާހިމް މުހައްމަދު ސޯލިހު އުފައްދަވާފައިވާ ރިޔާސީ ކޮމިޝަނުން އެމްއެމްޕީއާރްސީގެ ބޮޑު ކޮރަޕްޝަންގެ މައްސަލައިގެ ތަހުގީގު ކުރަން ފަށައިފައިވަނިކޮށެވެ. އެ ކޮމިޝަނުން ވަނީ އެމްއެމްޕީއާރްސީ މެދުވެރިވެގެން ހިންގި ކޮރަޕްޝަންގެ މައްސަލަ ތަހުގީގު ކުރަމުންދާތީ، އެކަމަށް ބޭނުން ހިފޭނޭ ލިޔެކިއުމާއި މައުލޫމާތު ހުރި ނަމަ، އެ ކޮމިޝަނާ ހިއްސާކޮށް ދޭން ވަނީ އެދިފަ އެވެ.\nއެމްއެމްޕީއާރްސީގެ މައްސަލަ ރިޔާސީ ކޮމިޝަނުން ބަލަން ފަށާފައިވާއިރު، އެއީ އެންޓި ކޮރަޕްޝަން ކޮމިޝަން، އޭސީސީއިން ވެސް ތަހުގީގު ކޮށްފައިވާ މައްސަލައެކެވެ. ނަމަވެސް މިހާތަނަށް ވެސް އެ މައްސަލާގެ ރިޕޯޓެއް އާންމެއް ނުކުރެ އެވެ.\nއޮޑިޓް އޮފީހުން ބެލިބެލުމުން އެމްއެމްޕީއާރްސީގެ ތެރެއިން 1.2 ބިލިއަން ރުފިޔާގެ ހިޔާނާތް ވަނީ ހިނގާފަ އެވެ. ދައުލަތް ތެރޭގައި ހިނގާފައިވާ ކޮރަޕްޝަންގެ ބޮޑެތި މައްސަލަތައް ތަހުގީގުކޮށް ހައްގު އަދަބު ދިނުމަކީ ރައީސް ސޯލިހުގެ ރިޔާސީ ވައުދެކެވެ. ނިމިގެންދިޔަ ރައީސް އަބްދުﷲ ޔާމީންގެ ސަރުކާރަކީ ކޮރަޕްޝަންގެ ތުހުމަތުތައް ވަރަށް ބޮޑަށް އަމާޒުވި ސަރުކާރެކެވެ.\nއެމްއެމްޕީއާރްސީ އިންކްއަރީ ކޮމިޝަން އެޓާނީ ޖެނެރަލް + އެމްއެމްޕީއާރުސީ އޮޑިޓު ރިޕޯޓް ސިވިލް ކޯޓް


BREAKING NEWS: Maumoon Aai2Fan'diyaarunge Dhifaaee Hekinge Hekibas Nunagan Nimmaifi - Vaguthu\nމަޢުމޫނާއި ދެ ފަނޑިޔާރުންގެ ދިފާއީ ހެކިންގެ ހެކިބަސް ނުނަގަން ނިންމައިފި\nކުރީގެ ރައީސް އަލްއުސްތާޛު މަޢުމޫން ޢަބްދުލްޤައްޔޫމާއި، އުއްތަމަ ފަނޑިޔާރު ޢަބްދުﷲ ސަޢީދުގެ އިތުރުން ފަނޑިޔާރު ޢަލީ ހަމީދުގެ ފޯނު ތަހްޤީގަށް ނުދިން މައްސަލައިގައި ދިފާއުގައި ހުށަހެޅި ހެކިންގެ ހެކިބަސް ނުނަގަން ކްރިމިނަލް ކޯޓުން ނިންމައިފިއެވެ.\nމި ތިން ބޭފުޅުންގެ މައްޗަށް ދައުލަތުން އުފުލާފައިވާ އަދުލުއިންސާފު ޤާއިމު ކުރުމަށް ހުރަސް އެޅުމުގެ ކުށުގެ ދައުވާގައި މިރޭ ބޭއްވި ޝަރީއަތުގައި އޮތީ ދައުލަތުން ހުށަހެޅި ހެކިންގެ ހެކިބަސް ނެގުމެވެ. އެގޮތުން ހަތަރު ފުލުހެއް އަދި ސިއްރުން ހެކިބަސް ދިން އެކަކުގެ ހެކިބަސް މިރޭގެ ޝަރީއަތުގައި ނަގާފައިވެއެވެ.\nމިރޭ ފުރަތަމަ ޝަރީއަތަށް ހާޒިރުކޮށް ހެކިބަސް ނަގާފައިވަނީ އުއްތަމަ ފަނޑިޔާރު ޢަބްދުﷲ ސަޢީދާއި، ސްޕްރީމް ކޯޓުގެ ފަނޑިޔާރު ޢަލީ ހަމީދު ހައްޔަރު ކުރުމުގައި ހަރަކާތްތެރިވި ދެ ފުލުހުން ކަމަށްވާ އިސްމާއިލް ވިލްދާން އަދި މުޙައްމަދު ސާމިހްގެއެވެ. މި ދެ ފުލުހުންވެސް ބުނެފައިވަނީ 2018 ފެބުރުވަރީ5ވަނަ ދުވަހުގެ ރޭގެ ވަގުތެއްގައި އުއްތަމަ ފަނޑިޔާރާއި ޢަލީ ހަމީދު ސްޕްރީމް ކޯޓުގެ ކޮޓަރިއެއްގެ (އޭވީ ރޫމް) ތެރެއިން ހައްޔަރު ކޮށްފައިވާ ކަމަށާއި، ދެ ބޭފުޅުންވެސް ފުލުހުންގެ ބެލުމުގެ ދަށަށް ގެނެވިފައިވަނީ ކުރެވޭ ތުހުމަތު އިއްވުމަށް ފަހު ކަމަށެވެ.\nދެ ފުލުހުންވެސް ހެކިބަސް ދެމުން ބުނީ ދެ ފަނޑިޔާރުން ފުލުހުންގެ ބެލުމުގެ ދަށަށް ގެނެސް މައްސަލައާއި ގުޅުންހުރި ހެކި ފޯނުގައި ހުންނާނެ ކަމަށް ބެލެވޭތީ ފޯނު ދޭން އެންގުމުން ފޯނު ދީފައި ނުވާ ކަމަށެ. އަދި ފޯނު ނެތް ކަމަށާއި، ފުލުހުން ސްޕްރީމް ކޯޓަށް ވަދެ ހުރީ ޤާނޫނާ ހިލާފަށް ކަމުން ފޯނު ދޭން ނުޖެހޭނެ ކަމަށްވެސް ބުނެފައިވާ ކަމަށް ފުލުހުން ކޯޓުގައި ވިދާޅުވިއެވެ. މީގެ އިތުރުން ފުލުހުން ވިދާޅުވީ މުޅި ސްޕްރީމް ކޯޓު ބަލާ ފާސް ކުރުމުންވެސް ދެ ފަނޑިޔާރުންގެ ފޯނު ފެނިފައި ނުވާ ކަމަށެވެ.\nމި ދެ ހެކިވެރިންގެ ހެކިބަހާ ގުޅޭ ގޮތުން ދައުލަތުން ހުށަހެޅި ހެކިވެރިންނާ ސުވާލު ކުރުމުގެ ފުރުޞަތު އުއްތަމަ ފަނޑިޔާރާއި ފަނޑިޔާރު ޢަލީ ހަމީދަށްވެސް ޝަރީއަތުން އެރުވިއެވެ. އެ ފުރުޞަތުގައި އުއްތަމަ ފަނޑިޔާރު ވިދާޅުވީ، ޝަރީއަތާއިގެން ކުރިއަށް ދާން ބޭނުންވަނީ ދިފާއީ ވަކީލަކާ އެކި ކަމަށެވެ. ވަކީލަކު އައްޔަން ކުރަން އިތުރު ވަގުތު ދެވެން ނެތް ކަމަށް ގާޒީ ހަސަން ނަޖީބު އެންގެވުމުން އުއްތަމަ ފަނޑިޔާރު ވިދާޅުވީ، ވަކީލެއްގެ ހާޒިރުގައި ސުވާލު ކުރުމުގެ ފުރުޞަތު ދިނުމަކާ ނުލައި ހިންގާ ޞައްޙަނޫން ޝަރީއަތެއްގައި ބުނާނެ އެއްޗެއް އަދި ކުރާނެ ސުވާލެއްވެސް ނެތް ކަމަށެވެ. ހެކިންނާ ސުވާލު ކުރުމަށް ފަނޑިޔާރު ޢަލީ ހަމީދަށް ޝަރީއަތުން އެރުވި ފުރުޞަތުގައި ވިދާޅުވީ، ހެކިވެރިންނާ ސުވާލު ކުރަން ބޭނުންވާ ކަމަށާއި، އެހެންނަމަވެސް ބަލި ހާލަތު ހުރި ގޮތުން ދިފާއީ ވަކީލަކު ނެތި ސުވާލު ކުރުމަށް އުޒުރުވެރިވާ ކަމަށެވެ. އަދި މިރޭ ޝަރީއަތް އޮތްކަން އެނގުނީ އިރު އޮއްސެން އުޅެނިކޮށް ކަމަށާއި އެހެންކަމުން ސުވާލު ކުރަން ދަތި ކަމަށެވެ. މި ވާހަކައާއި ގުޅިގެން ގާޒީ ވިދާޅުވީ މަތީ ކޯޓުތަކުގެ ނިންމުންތަކަށް ބަލާއިރު ކުއްލި ގޮތަކަށް ކޯޓުން އަންގާ އެންގުންތަކަށް ތައްޔާރު ނުވެވުމަކީ ޝަރީއަތުން ކުރާނެ ކަމެއް ނޫން ކަމަށެވެ.\nމިރޭގެ ޝަރީއަތަށް ހާޒިރުކޮށް ހެކިބަސް ނެގާފައިވާ އިތުރު ދެ ފުލުހުންނަކީ ކުރީގެ ރައީސް އަލްއުސްތާޛު މަޢުމޫން ޢަބްދުލްޤައްޔޫމް ހައްޔަރު ކުރުމުގައި ހަރަކާތްތެރިވެފައިވާ ދެ ފުލުހުން ކަމަށްވާ މުޙައްމަދު ލަތީފްއާއި ހުސައިން އަޒްމީލް އެވެ. މި ދެ ފުލުހުން ބުނެފައިވަނީ 2018 ފެބުރުވަރީ5ވަނަ ދުވަހުގެރޭ 23:00 ގެ ފަހުން މ.އެންދެރިމާގެއިން މަޢުމޫން ފުލުހުންގެ ބެލުމުގެ ދަށަށް ގެންގޮސް ހައްޔަރު ކޮށްފައިވާ ކަމަށާއި، މަޢުމޫން ފުލުހުންގެ ބެލުމުގެ ދަށަށް ގެނެވިފައިވަނީ ކުރެވޭ ތުހުމަތު އިއްވުމަށް ފަހު ކަމަށެވެ. ދެ ފުލުހުންވެސް ހެކިބަސް ދެމުން ބުނީ މަޢުމޫން ފުލުހުންގެ ބެލުމުގެ ދަށަށް ގެނެސް މައްސަލައާއި ގުޅުންހުރި ހެކި ފޯނުގައި ހުންނާނެ ކަމަށް ބެލެވޭތީ ފޯނު ދޭން އެންގުމުން ފޯނު ދީފައި ނުވާ ކަމަށެ. އަދި މަޢުމޫންގެ ދަރިކަނބަލުން ދުންޔާ މަޢުމޫން އަދި އަނބިކަނބަލުން ނަސްރީނާ އަރިހުންވެސް މަޢުމޫންގެ ފޯނު ދިނުމަށް ފުލުހުން އެދުނު ނަމަވެސް ފޯނު ވީތަނެއް ނޭނގޭ ކަމަށްބުނެ ފޯނު ދީފައި ނުވާ ކަމަށް ފުލުހުން ކްރިމިނަލް ކޯޓުގައި ބުންޏެވެ. ހެކިވެރިންނާ ސުވާލު ކުރަންދިން ފުރުޞަތުގައި މަޢުމޫން ވިދާޅުވީ، ހެކިވެރިންނާ ސުވާލުކުރަން ބޭނުންވަނީ ވަކީލެއްގެ އެހީތެރިކަމާ އެކު ކަމަށާއި، ވަކީލަކު އައްޔަން ކުރަން ފަސް ދުވަހުގެ ފުރުޞަތެއް ދެއްވުމަށެވެ. ނަމަވެސް ގާޒީ ވިދާޅުވީ ވަކީލުން އައްޔަން ކުރުމަށް އިތުރު މުއްދަތު ދެވެން ނެތް ކަމަށާއި ކޮންމެ ވަގުތަކުވެސް ވަކީލަކު އައްޔަން ކުރެވޭނެ ކަމަށެވެ.\nޢަލީ ހަމީދާއި އުއްތަމަ ފަނޑިޔާރު އާއި ދެކޮޅަށް ދައުލަތުން ހުށަހެޅި ސިއްރު ހެކިވެރިއެއްގެ ހެކިބަސްވެސް މިރޭގެ ޝަރީއަތުގައި ނަގާފައިވެއެވެ. އަޑު ބަދަލުކޮށް ވީޑިއޯ ކޮންފެރެންސް މެދުވެރިކޮށް ކާކުކަން ނޭނގޭ ގޮތަށް ދެ ފަނޑިޔާރުންނާ ދެކޮޅަށް ދައުލަތުން ހުށަހެޅި ހެކިވެރިޔާ ހެކިބަސް ދެމުން ބުނީ، 2014 ވަނަ އަހަރުން ފެށިގެން 2018 ވަނަ އަހަރާ ދެމެދުގެ އެކި ދުވަސްތަކުގައި އުއްތަމަ ފަނޑިޔާރާއި ޢަލީ ހަމީދުއާ މުއާމަލާތް ކޮށްފައިވާނެ ކަމަށާއި، އެހެން ނަމަވެސް މި މައްސަލައާއި ގުޅުންހުރި އެއްވެސް މުއާމަލާތެއް ކޮށްފައި ނުވާނެ ކަމަށެވެ.\nސިއްރު ހެކިވެރިޔާ އިތުރަށް ބުނީ، ފޯނުންނާއި ބައްދަލުވެ މުއާމަލާތް ކޮށްފައިވާނެ ކަމަށާއި، އެހެންނަމަވެސް މި މައްސަލައާއި ގުޅުންހުރި އެއްވެސް ލިޔުމެއް ވެސް ބަދަލު ކުރެވިފައި ނުވާނެ ކަމަށެވެ. އަދި ދެ ފަނޑިޔާރުންނާ ގުޅުންހުރި މެސެޖްތަކެއް މީހަކަށް ކޮށްފައިވާނެ ކަމަށް ހެކިވެރިޔާ ބުންޏެވެ. ނަމަވެސް ހެކިވެރިޔާއަކީ ކާކުކަން ހާމަވާނެ ކަމަށްބުނެ އެ މެސެޖްތައް ފޮނުވީ ކާކަށްކަމާއި،އެއީ ކޮން ކަމަކާ ގުޅޭ މެސެޖްތަކެއްކަން ބުނުމަށް ހެކިވެރިޔާ ވަނީ ދެކޮޅު ހަދާފައެވެ.\nހެރިވެރިޔާގެ ސިއްރުކަން ހާމަވެދާނެ ކަމަށްބުނެ ދައުލަތުގެ ބައެއް ސުވާލުތަކަށް ޖަވާބު ދިނުމަށް ހެކިވެރިޔާ އިންކާރު ކުރުމުން، ސިއްރު ހެކިވެރިޔާ ފުލުހަށް ދީފައިވަނީ ޞައްޙަ ބަޔާނެއްތޯ ދައުލަތުން ސުވާލު ކުރިއެވެ. ސިއްރު ހެކިވެރިޔާ ބުނީ ޕޮލިސް ސަރވިސްއަށް ދީފައިވަނީ ޞައްޙަ ބަޔާނެއް ކަމަށެވެ.\nސިއްރު ހެކިވެރިޔާއާ ސުވާލު ކުރުމަށް އުއްތަމަ ފަނޑިޔާރާއި ޢަލީ ހަމީދަށް ފުރުޞަތު އެރުވުމުންވެސް ވިދާޅުވީ ސުވާލު ކުރަން ބޭނުން ކަމަށާއި، ނަމަވެސް ސުވާލު ކުރެވޭނީ ވަކީލަކާ އެކު ކަމަށެވެ. އެހެން ނަމަވެސް ގާޒީ ވިދާޅުވީ ސުވާލު ކުރުމަށް އެހެން ފުރުޞަތެއް ނުލިބޭނެ ކަމަށެވެ.\nމި މައްސަލައިގައި އުއްތަމަ ފަނޑިޔާރުގެ ދިފާއީ ހެކިންގެ ގޮތުގައި ޖުޑިޝަލް އެޑްމިނިސްޓްރޭޓަރ ހަސަން ސަޢީދުއާއި، ސްޕްރީމް ކޯޓުގެ ޕްރޮޓޮކޯލް ޑިވިޜަންގެ ވެރިޔާ އާތިފާ އިބްރާހިމް ހުށަހަޅާފައިވާއިރު، ފަނޑިޔާރު ޢަލީ ހަމީދު ދިފާއީ ހެކިންގެ ގޮތުގައި ހުށަހަޅާފައިވަނީ ހަސްމާ ހުސައިންނާއި، ޖުޑިޝަލް އެޑްމިނިސްޓްރޭޓަރ ހަސަން ސަޢީދުގެ އިތުރުން ސ.ހުޅުދޫ، ކާމިނީ ފާތިމަތު ނަސިރާއެވެ. ނަމަވެސް ނާސިރާގެ ނަން ޢަލީ ހަމީދު ވަނީ ގެންނަވާފައެވެ. ނަމަވެސް މަޢުމޫން މި މައްސަލައިގައި ދިފާއީ ހެކިން ހުށަހަޅާފައެއް ނުވެއެވެ.\nމިރޭގެ ޝަރީއަތް ނިންމަވާލައްވަމުން މައްސަލަ ބައްލަވާ ގާޒީ ހަސަން ނަޖީބު ވިދާޅުވީ، މި ކުށް ސާބިތު ކުރުމަށް ދައުލަތުން ހުށަހެޅި ހުރިހާ ހެކިވެރިންގެ ހެކިބަސް ނަގާ ނިމިފައިވާ ކަމަށާއި، ދައުލަތުން ހުށަހެޅި ހެކިންގެ ހެކިބަހަށް ބެލުމަށްފަހު ދިފާއީ ހެކިންގެ ހެކިބަސް ނުނަގަން ނިންމާފައިވާ ކަމަށެވެ. އެހެންކަމުން 2018 ޖޫން 12 ވާ އަންގާރަ ދުވަހުގެ 11:00 ގައި މި މައްސަލައިގެ ހުލާސާ ބަޔާން އިއްވުން އޮންނާނެ ކަމަށްވެސް ގާޒީ މިރޭ އިއުލާނު ކުރެއްވިއެވެ.\nޖޫން 11, 2018 00:28\nހެކިބަސްނުނަގަންޏާ ޝަރީއަތްނުކޮށް އުމުރުދުވަހަށް އެ3މީހުން އަނދަގޮނޑިޖަހަންވީނުން.\nޖޫން 11, 2018 00:33\nލާރިގަނޑު ކެވުނުވަރުން ދައްކާނެ ވާހަކަވެސް މިކަނޑުކޮހުންނަކަށްނޭގެ މާދަންރޭއަރާކޭތަ މިއަށްވުރެ ބޮޑުވާނެދޯ މައުމޫނޫ\nޖޫން 11, 2018 10:11\n3 ޖާހިލުން އުމުރަށް ޖަލަށް\nލާރިގަނޑު ކޭމީހުން އޮޑިޓަޖެނެރަލު ކުރި ޢިލާނުން އެނގޭގޮތުގައިވެސް 4ހާސް މިލއަން ރުފިޔާއަށް ވުރެ އިތުރު! އަމިއްލަ އިޢއިތިރާފުން އެނގުނީ ހާކިމާގެ ގެއަށް ވަން ވައިސާ "ޝައްކެއް ނެތް ގޮތުގައި ހަލާލެއް ނޫންކަން"\nމިއިން އެކަކުގެ ނަންވެސް އޮޑިޓަޖެނެރަލު ބަޔާނެއ ނުކުރޭ! ފައިސާގެ މަސްތުގައި ހުވަފެނީ ޢާލަމުގައި އުޅޭ މީހުންނަށް ހަލާކު ހުރި.\nޖޫން 11, 2018 12:51\nމާދަމާ ރޭ މިޔަށްވުރެ ބޮޑު ކޭތައެއް ހިފާނެ ކަމަށް މައުމޫނު ވިދާޅުވި ހަނދާން އެބަ ހުރި.


އީޔޫއާއި ޗައިނާގެ އިސްވެރިން ވިޔަފާރީގެ މަޝްވަރާއަށް! އީޔޫއާއި ޗައިނާގެ އިސްވެރިން ވިޔަފާރީގެ މަޝްވަރާއަށް!\nއީޔޫއާއި ޗައިނާގެ އިސްވެރިން ވިޔަފާރީގެ މަޝްވަރާއަށް!\nވިޔަފާރިއާއި އިންވެސްޓްމަންޓްތައް ފުޅާކުރުމާއި ގުޅޭގޮތުން ޗައިނާއާއި އީޔޫގެ ވެރިން މަޝްވަރާ ބައްދަލުވުމެއް ބާއްވަން ހަމަޖައްސައިފިއެވެ.\nޚަބަރުތައް ބުނާގޮތުން ޗައިނާއާއި އީޔޫގެ ވެރިންގެ ބައްދަލުވުން އޮންނަނީ އަންނަ ހޯމަދުވަހު ވީޑިއޯ ކޮންފަރެންސް މެދުވެރިކޮށެވެ. މިބައްދަލުވުމުގައި ޗައިނާގެ ރައީސް ޝީ ޖިން ޕިން ބައިވެރިވެވަޑައިގަންނަވާއިރު، އީޔޫ ކައުންސިލްގެ ރައީސް ޗާލްސް މިޝެލް، އީޔޫ ކޮމިޝަންގެ ވެރިޔާ އުރްސަލާ ވެންޑޯ އަދި ޖަރުމަންވިލާތުގެ ޗާންސެލަރ އެންގެލާ މާކެލްވެސް މި ބައްދަލުވުމުގައި ބައިވެރިވެވަޑައިގަންނަވާނޭކަމަށް ޚަބަރުތައް ބުނެއެވެ.\nމިބައްދަލުވުމަކީ އީޔޫގެ 27 ޤައުމުގެ ލީޑަރުން ބައިވެރިވާ ގޮތަށް ކުރިން ހަމަޖެހިފައި އޮތަސް، މަދު ލީޑަރުންތަކަކާއެކު އޮންލައިންކޮށް ބޭއްވުމަށް ނިންމީ ކޯވިޑްގެ ސަބަބުންކަމަށްވެސް ޚަބަރުތައް ބުނެއެވެ.\nމިބައްދަލުވުމާ ގުޅޭގޮތުން ޗައިނާގެ އޮފިޝަލުން ވިދާޅުވީ، އީޔޫއާއެކު ވިޔަފާރީގެ އެއްބަސްވުމަކަށް އައުމަށް މަސައްކަތްކުރާތާ7އަހަރެއްހާ ދުވަސްވެފައިވާކަމަށެވެ. އަދި މިއަހަރު ނިމޭއިރު އީޔޫއާއެކު ވިޔަފާރީގެ އެއްބަސްވުމަކަށް ދިއުމަކީ ދުރުކަމެއް ނޫންކަމަށެވެ. ނަމަވެސް އީޔޫގެ އޮފިޝަލުން ވިދާޅުވަނީ ޗައިނާއާއެކު ވިޔަފާރީގެ އެއްބަސްވުމެއް ޤާއިމްކުރުމަށް ގިނަ ހުރަސްތަކެއް އެބަހުރިކަމަށެވެ. އަދި މިއަހަރު ނިމުމުގެ ކުރިން އެއްބަސްވުމެއް ޤާއިމްކުރެވޭތޯ މަސައްކަތްކުރިނަމަވެސް، ކޮންމެ ކޮންމެކަމަށް އީޔޫއިން އެއްބަސްނުވާނެކަމަށެވެ.\nއީޔޫގެ ބައެއް އޮފިޝަލުން ވިދާޅުވީ، ޗައިނާއާއެކު މުހިއްމު މަޝްވަރާތަކެއް މިއަހަރު ކުރިއަށްގެންދެވިފައިވާކަމަށާއި އަދި މިއަހަރު ނިމުމުގެ ކުރިން އެއްބަސްވުމަކާ ހަމައަށް ދިއުމަކީ އެކަށީގެންވާކަމެއްކަމަށެވެ. ނަމަވެސް ޔޫރަޕްގެ ކުންފުނިތަކަށް ޗައިނާގައި އިންވެސްޓްކުރުމަށް ހުރި ފުރުޞަތުތައް މިހާރަށްވުރެ ބޮޑަށް އިތުރުކުރަންޖެހޭކަމަށްވެސް އީޔޫގެ އޮފިޝަލުން ވިދާޅުވެއެވެ.\nތިން ޤައުމަކަށް ސަފީރުން ކަނޑައަޅުއްވައި މަޤާމުގެ ފަތްކޮޅު ދެއްވައިފި


WAMCO in Gaumu Fc balikoh iyyege match kaamiyaabu kohfi\nމިނިވަން ކަޕް 2018 ގައި އިއްޔެ ހަވީރު ކުޅުނު ދެވަނަ މެޗު ގައި ވެމްކޯ އާއި ގައުމު އެފްސީ ބައްދަލުކުރި މެޗު ވެމްކޯ އިން4ލަނޑު3ލަނޑުން ކާމިޔާބުކޮށްފިއެވެ\nވާދަވެރި މޮޅު ކުޅުމެއް ދެ ޓީމްގެ ފަރާތުންވެސް ފެނިގެން ދިޔަ މި މެޗުގެ ފުރަތަމަ ފަސްމިނިޓްގައި ވެމްކޯ ޓީމްގެ އައްމަޓީ އެ ޓީމަށް ވަނީ ލަނޑެއް ކާމިޔާބުކޮށްދީފައެވެ. މެޗުގެ ބާރަވަނަ މިނިޓްގަިއ ގައުމު އެފްސީގެ ޝާކާ އެ ޓީމަށް ލަނޑެއް ކާމިޔާބުކޮށްދީފައިވާއިރު ހަމަ މިނިޓްގައި ވެމްކޯ ޓީމްގެ ގައިސްވަނީ އެ ޓީމަށް ލަނޑެއް ކާމިޔާބުކޮށްދީ މެޗުގެ ލީޑް ނަގާފައެވެ.މެޗުގެ އަށާރަވަނަ މިނިޓްގައި ވެމްކޯ ގެ ޒާހިރުވަނީ އިތުރު ލަނޑެއް ޖަހާ މެޗުގެ ލީޑް ފުޅާކޮށްފައެވެ.\nމެޗުގެ ދެވަނަ ހާފްގައި ގައުމު އެފްސީއަށް ލަނޑުޖަހާނެ ގިނަ ފުރުސަތުތަކެއް ލިބިފައިވާއިރު ވެމްކޯގެ ކީޕާރުވަނީ އެ ޓީމުގެ ހަމަލާތައް ދިފާއުކޮށްފައެވެ. މި މެޗުގައި ގައުމު އެފްސީ އިން ޖެހި ދެވަނަ ލަނޑަކީ އެ ޓީމްގެ ޝާކާ މެޗުގެ އެކާވީސްވަނަ މިނިޓްގައި ކާމިޔާބުކޮށްދިން ލަނޑެކެވެ.\nވެމްކޯގެ ފަރާތުން ޑިފެންސިވް ކުޅުމެއް ފެނިގެންދިޔަ މި މެޗުގެ ސައުވީސްވަނަ މިނިޓްގައި ވެމްކޯ ގެ އައްމަޓީ ޖަހައިދިން ލަނޑާއެކު އެ ޓީމުންވަނީ ލީޑުފުޅާކޮށް ހަމަޖެހިލާފައެވެ. ގައުމު އެފްސީއިން މި މެޗުގައި މޮޅު ވުމަށް ގިނަ މަސައްކަތްތަކެއް ކޮށްފައިވާއިރު އެ ޓީމްގެ ތިންވަނަ ގޯލަކީ މެޗުގެ ހަތާވީސްވަނަ މިނިޓްގައި ލިރު ޖަހައިދިން ލަނޑެކެވެ\nއިއްޔެ މެޗުގެ އެންމެ މޮޅު ކުޅުންތެރިއަކަށް ވެމްކޯ ޓީމްގެ އައްމަޓީ ހޮވިފައިވާއިރު އިއްޔެވަނީ މި މުބާރާތުގެ ފުރަތަމަ ރަތްކާޑު ގައުމު އެފްސީގެ ވިޝޫ އަށް ދައްކާފައެވެ\nވެމްކޯ އަދި އެސްޓީއޯ އުވާ ނުލާނެކަމުގެ ޔަގީންކަން އިބޫ ދީފި\nއީ.އެފް.ސީ އިން ލަނޑު ގޯންޏަކާއެކު މޮޅުވެ، މުބާރާތުން ވެމްކޯ ކަޓުވާލައިފި\nސަމީންގެ މޮޅު ކުޅުމާއެކު މިރޭގެ މެޗު ޑީކޭ އިން ކާމިޔާބުކޮށްފި


Insaanee aklaaguge enme rivethi sifathah fennan othee Keerithi Rasoolaage hayaaipulhun: Raees - vNews.mv\nއިންސާނީ އަޚްލާޤުގެ އެންމެ ރިވެތި ސިފަތައް ފެންނަން އޮތީ ކީރިތި ރަސޫލާގެ ޙަޔާތްޕުޅުން: ރައީސުލްޖުމްހޫރިއްޔާ\nއާމިނަތު އަމީނާ (އަނާ) 08 November 2019, 21:40\nއިންސާނެއްގެ ކިބައިގައި ހުންނަންވީ، އަޚްލާޤީ އެންމެ ރިވެތި ސިފަތައް، ފެންނަން އޮތީ އުންމަތުގެ މާތް ނަބިއްޔާ مُحَمَّدُ رَسُوْلُ اللهِ صَلَّى اللهُ عَلَيْهِ وَسَلَّمَގެ ޙަޔާތްޕުޅުން ކަމަށް ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހް ވިދާޅުވެއްޖެ އެވެ.\nރައީސުލްޖުމްހޫރިއްޔާ މިހެން ވިދާޅުވީ އުންމަތުގެ މާތް ނަބިއްޔާ مُحَمَّدُ رَسُوْلُ اللهِ صَلَّى اللهُ عَلَيْهِ وَسَلَّمَގެ ޢީދު މީލާދުގެ މަތިވެރި މުނާސަބަތުގައި، ދިވެހިރާއްޖޭގެ ލޮބުވެތި ރައްޔިތުންނަށް ހެޔޮއެދުމާއި އިޚްލާޞްތެރިކަމާއެކު ފޮނުއްވެވި ތަހުނިޔާގެ މެސެޖުގައެވެ. ރައީސްގެ މެސެޖު އިސްލާމީ ޤައުމުތަކުގެ ވެރިންނަށާއި، ދުނިޔޭގެ އެކި ކަންކޮޅުތަކުގައި ދިރިއުޅޭ މުސްލިމް އަޚުންނާއި އުޚުތުންނަށް ވަނީ ފޮނުއްވާފައެވެ.\nރައީސްގެ މެސެޖުގައި ވިދާޅުވީ، ޢާލަމްތަކަށް ރަޙްމަތެއް ކަމުގައި ފޮނުއްވެވި މާތް ނަބިއްޔާ، مُحَمَّدُ صَلَّى اللهُ عَلَيْهِ وَسَلَّمَ ދުނިޔޭގެ އަލިކަން ދެކެވަޑައިގެންނެވި މުނާސަބާ އަޅުގަނޑުމެން ފާހަގަކުރަނީ، ވަރަށް މަތިވެރި މަޤްޞަދެއްގައި ކަމަށެވެ. އަދި އެ މަތިވެރި ޛިކްރާއިން އަޅުގަނޑުމެން ލިބިގަންނަންވީ އެންމެ އަގުހުރި ފިލާވަޅަކީ، އަޅުގަނޑުމެންގެ ދިރިއުޅުމުގެ ކޮންމެ ކަމެއްގައިވެސް، އެކަލޭގެފާނުގެ ޙަޔާތްޕުޅުން ނަމޫނާ ލިބިގަތުން ކަމުގައެވެ.\nމާތް ރަސޫލާގެ އީދު މީލާދުގެ މުނާސަބަތުގައި ރައީސް ފޮނުއްވެވި މެސެޖުގައި ވިދާޅުވީ އިންސާނެއްގެ ކިބައިގައި ހުންނަންވީ، އަޚްލާޤީ އެންމެ ރިވެތި ސިފަތައް، ފެންނަން އޮތީ މާތް ނަބިއްޔާ، مُحَمَّدُ صَلَّى اللهُ عَلَيْهِ وَسَلَّمَގެ ޙަޔާތްޕުޅުން ކަމަށެވެ. އަދި އިންސާނީ މުޖްތަމަޢެއްގައި އެންމެ ވަރުގަދައަށް ފަތުރައި ދަމަހައްޓަންވީ ސިފަތައް ވެސް އެކަލޭގެފާނު ވަނީ ޢަމަލީ ގޮތުން ދައްކަވައިދެއްވާފައި ކަމަށެވެ.\nމީގެ އިތުރަށް އެކަކު އަނެކަކާ ބައްދަލުވާހިނދު، ހިތްހަމަޖެހުމާއި ހިނިތުންވުމާއެކު ބައްދަލުކޮށް ސަލާމްކޮށް އުޅުމަކީ، އެކަލޭގެފާނު މި އުންމަތަށް ދެއްވި އެންމެ އަގުހުރި އިރުޝާދު ކަމަށާއި، އަނެކުންނަށް އިޙްތިރާމް ކުރުމާއި، މަޢާފްކުރުމާއި، ބަދަލު ނުހިފުމަކީ، އެކަލޭގެފާނުގެ ސީރަތުން އަޅުގަނޑުމެންނަށް ދޫކުރެއްވި، އިންސާނީ އަޚްލާޤިއްޔާތުގެ އެންމެ ވިދުންގަދަ މުތީތައް ކަމަށެވެ.\nކޮންމެ ކަމެއްގައިވެސް ޢަމަލާއި ބަހުން ތެދުވެރިވުމާއި، އަމާނާތްތެރިވުމާއި، ވަފާތެރިވުމަކީ، ނަޒާހަތްތެރިކަމުގައި އެކަލޭގެފާނު ދެއްކެވި އެންމެ މަތީ މިންގަނޑެވެ. މުސްކުޅިންނަށް ކަމޭހިތުމާއި، ކުޑަކުދިންނަށް އޯގާތެރިވުމާއި، އަވައްޓެރިންނަށް ހެޔޮ ފޯރުވުމާއި، ފަޤީރުންނާއި މިސްކީނުން އަދި ޔަތީމުންނަށް އެހީތެރިވުމަކީ، އިޖްތިމާޢީ ޢަދާލަތުގެ ތެރެއިން އެކަލޭގެފާނު ދެއްކެވި އެންމެ ރިވެތި ނަމޫނާތަކެވެ."\nރައީސުލްޖުމްހޫރިއްޔާގެ ތަހުނިޔާ މެސެޖް\nރައީސްގެ މެސެޖުގައި އިތުރަށް ވިދާޅުވެފައި ވަނީ، މަތިވެރި ނަބިއްޔާގެ ޢީދު މީލާދު ފާހަގަކުރާއިރު، އަޅުގަނޑުމެންގެ އެންމެ ވަރުގަދަ ޢަޒުމަކަށް ހަދަންވީ، ޢާލަމްތަކުގެ ވެރި اللهُ سُبْحَانَهُ وَتَعَالَىގެ ޙަޟްރަތުން އެކަލޭގެފާނު ގެނެސްދެއްވި، އެއްކައުވަންތަކަމުގެ ޢަޤީދާގައި، އަޅުގަނޑުމެންގެ ހިތްތައް ސާބިތު ކުރުމަށް ކަމަށެވެ. ހަމައެފަދައިން، މުސްލިމުންގެ މެދުގައި އޮންނަންވީ އެއްބަނޑުއެއްބަފާކަމުގެ ގުޅުން ދަމަހައްޓައި، ދޭދޭ އިންސާނުންގެ މެދުގައި އޮންނަންޖެހޭ އެކުވެރިކަމާއި އެއްބައިވަންތަކަމުގެ ގުޅުން އާލާކޮށް ދެމެހެއްޓުމަށް ކަމަށެވެ.\nރައީސުލްޖުމްހޫރިއްޔާގެ މެސެޖުގައި ވަނީ، މާތްވެގެންވާ އިސްލާމްދީނުގައި އަޅުގަނޑުމެންގެ ހިތްތައް ސާބިތުކުރައްވައި، ރާއްޖެއާއި ރާއްޖޭގެ ލޮބުވެތި ރައްޔިތުންގެ މެދުގައި، ޞުލްޙަވެރިކަމާއި އަމާންކަން ޤާއިމުކޮށްދެއްވުން އެދި اللهُ سُبْحَانَهُ وَتَعَالَىގެ ޙަޟްރަތުގައި ދުޢާ ދަންނަވާފައެވެ. އަދި ލޮބުވެތި ނަބިއްޔާ، مُحَمَّدُ صَلَّى اللهُ عَلَيْهِ وَسَلَّمَ، މުޅި އިންސާނިއްޔަތަށް ދޫކުރެއްވި މަތިވެރި ނަމޫނާއިން، ޢިބްރަތް ޙާޞިލު ކުރުމުގެ ހެޔޮ ތައުފީޤު ދެއްވައި، އެކުވެރިކަމާއި އެއްބައިވަންތަކަމުގެ ރޫޙު ދިރުވައި އާލާކުރުމުގެ ހެޔޮ ތައުފީޤް، އެންމެހައި ދިވެހިންނަށާއި މުޅި އިސްލާމީ އުންމަތަށް މިންވަރުކުރެއްވުމަށް އެދި ވަނީ ދުޢާ ދަންނަވާފައެވެ.\nރާއްޖެ ރައީސް އިބްރާހިމް މުހައްމަދު ސޯލިހު ރައީސުލް ޖުމްހޫރިއްޔާ ދީން


2023ވަނަ އަހަރުގެ އައިއޯއައިޖީއަށް މަސައްކަތް ފަށައިފިން - މޫސަ 2023ވަނަ އަހަރުގެ އައިއޯއައިޖީއަށް މަސައްކަތް ފަށައިފިން - މޫސަ\n2023ވަނަ އަހަރުގެ އައިއޯއައިޖީއަށް މަސައްކަތް ފަށައިފިން - މޫސަ\n2023ވަނަ އަހަރު ރާއްޖޭގައި ބާއްވާ އިންޑިއަން އޯޝަން އައިލެންޑް ގޭމްސްގައި މެޑަލް ހޯދުމަށް ބެޑްމިންޓަނުން މިހާރުވެސް މަސައްކަތް ފަށާފައިވާކަމަށް އެ އެސޯސިއޭޝަންގެ ރައީސް މޫސާ ނާޝިދު ވިދާޅުވެއްޖެއެވެ.\nމިދިޔަ މަހު ނިމުނު އިންޑިއަން އޯޝަން އައިލެންޑް ގޭމްސްގައި އާމިނަތު ނަބީހާ އައްދުއްރައްޒާގުވަނީ ބެޑްމިންޓަންގެ އަންހެން ސިންގަލްސްއިން ރަން މެޑަލް ހޯދާފައެވެ. މީގެ އިތުރުން ޑަބަލްސްބައިން އައިމިނަތު ނަބީހާ އާއި ފާތިމަތު ނަބާހާ ވަނީ ރިހި މެޑަލް ހޯދާފައެވެ. އަދި އަޒުފާން އާއި މައިސާވަނީ މިކްސް ޑަބަލްސް އިވެންޓުން ލޯ މެޑަލް ހޯދާފައެވެ. ބެޑްމިންޓަން ފިރިހެން ޓީމާއި އަންހެން ޓީމްވަނީ ޓީމް އިވެންޓުން ލޯ މެޑަލްވެސް ހޯދާފައެވެ.\nއެސޯސިއޭޝަންގެ ރައީސް މުސާ ނާޝިދު ވިދާޅުވީ މިއީ 2015ގެ އައިއޯއައިޖީއަށް ފާއިތުވެގެންދިޔަ4އަހަރު ދުވަހުން ކުރެވުނު މަސައްކަތުން ލިބުނު ނަތީޖާކަމަށެވެ. 2015ވަނަ އަހަރުގެ އިންޑިއަން އޯޝަން އައިލެންޑް ގޭމްސްގައި ފިރިހެން ބެޑްމިންޓަން ޓީމުން ވަނީ ރިހި މެޑަލް ހޯދައިފަ އަދި އަންހެން ޓީމުންވަނީ ލޯ މެޑެއްޔެއް ހޯދާފައެވެ.4އަހަރު ދުވަހުގެ މަސައްކަތުން 2015ވަނަ އަހަރު ހޯދުނު ދެ މެޑަލްގެ ބަދަލުގައި މިއަހަރުގެ ގޭމްސްގައި ބެޑްމިންޓަންއިންވަނީ5މެޑަލް ހޯދާފައެވެ. ބެޑްމިންޓަން އެސޯސިއޭޝަންގެ ރައީސް މުސާ ނާޝިދު ވިދާޅުވީ މިއީ ހަމަ ކުޅުންތެރިންގެ ބުރަ މަސައްކަތްކަމަށެވެ. މިއަހަރުގެ ގޭމްސްގައި ތިން ރަން މެޑަލް ހޯދުމަށް އުއްމީދު ކުރިކަމަށާއި ނަމަވެސް އޭގެ ތެރެއިން ލިބުނީ އެންމެ ރަން މެޑައްޔެއްކަމަށެވެ.\nމޫސަ ވިދާޅުވީ 2023ވަނަ އަހަރު އިންޑިއަން އޯޝަން އައިލެންޑް ގޭމްސް ރާއްޖޭގައި ބޭއްވުމުގެ ފުރުސަތު ލިބިފައިވާއިރު، މިއީ ރާއްޖޭގެ ކުޅުންތެރިންގެ ފެންވަރު އަމިއްލަ ގައުމުގައި ދައްކާލަން ލިބޭ ވަރަށް ރަނގަޅު ފުރުސަތެއްކަމަށާއި ހާއްސަކޮށް ބެޑްމިންޓަންގެ ގިނަ އިންވެންޓްތަކުން މެޑަލް ހޯދުމަށް، މަސައްކަތްކުރައްވާނެކަމަށެވެ. އަދި ގިނަ މެޑަލްތަކެއް ހޯދުމަށް4އަހަރުގެ ޕްލޭނެއް އެކުލަވާލުމުގެ މަސައްކަތް މިހާރުވެސް ފަށާފައިވާކަމަށް މޫސަ ވިދާޅުވިއެވެ.\n"މިއީ އަސްލުގައި ވަރަށް ބުރަ މަސައްކަތެއް. މީގެ4އަހަރު ކުރިން ކުރި މަސައްކަތުން ގިނަ މެޑަލްތަކެއް ލިބިއެއްޖެ. މިހާރު ބޭނުންވަނީ ގިނަ ރަން މެޑަލްތަކެއް ހޯދަން. 2023ވަނަ އަހަރުގެ އައިއޯއައިޖީގައި ރަން މެޑަލް ހޯދުމަށް މިހާރުވެސް މަސައްކަތް ފެށިއްޖެ. އެންމެ ފުރަތަމަވެސް ބޭނުންވަނީ އައިއޯއައިޖީގައި ވާދަކޮށްފައިވާ ޓީމްތަކާއި އޮތް ގުޅުން އިތުރަށް ބަދަހިކުރުން. އެކުޅުންތެރިންގެ ކަންތަށްތަށް ހުންނަގޮަތް ބަލާ، އެކަމުގެ ފައިދާތަށް ނެގުން. ގިނަ އެކުވެރިކަމުގެ މެޗްތަކެއްވެސް ކުޅުން ވަރަށް މުހިންމު.4އަހަރުގެ ޕްލޭންއަކާއެކު، ހުއްޓާލުމެއްނެތި މަސައްކަތް ކުރުން ވަރަށް މުހިންމު." މޫސާ ނާޝިދު ބުންޏެވެ.


Syria gai IS balikoh levijje: Trump | Mihaaru\nސީރިއާގެ ރައްގާގައި އެމެރިކާ ސިފައިންގެ މީހަކު ވެހިކަލެއްގެ ކައިރީގައި. --ފޮޓޯ:ރޮއިޓާސް\nސީރިއާގައި އައިއެސް ބަލިކޮށްލެވިއްޖެ ކަމަށް ޓްރަމްޕް ވިދާޅުވެއްޖެ\n20 ޑިސެމްބަރ 2018 - 11:397comments\nޓްރަމްޕުގެ ޓްވީޓަށް ފަހު ޕެންޓަގަނުން މިހާރު ވަނީ ސީރިއާގައި ތިބި އެމެރިކާ ސިފައިން ބާލަން ނިންމައިފަ އެވެ. ސީރިއާގެ އުތުރާއި އިރުމަތީގެ ހިސާބުތަކުގައި އައިއެސް ބަލިކޮށްލުމުގެ ހަނގުރާމައިގައި އެމެރިކާގެ 2،000 ވަރަކަށް ސިފައިން ވަނީ އެހީތެރިވެދީފަ އެވެ. އެމެރިކާ ސިފައިން ގާއިމްވެ ތިބީ ސީރިއާގެ އުތުރުގެ ސިރިއަން ކުރުދީ އަދި އަރަބި ހަނގުރާމަވެރިން ގުޅިގެން އުފައްދާފައިވާ ސީރިއަން ޑިމޮކްރެޓިކް ފޯސަސް އަށް އެހީތެރިވެ ދިނުމަށެވެ.\nސީރިއާގެ ޓައުނެއްގައި އެމެރިކާ ސިފައިން ކުރުދީ ހަނގުރާމަވެރިންނާ އެކު. --ފޮޓޯ:ރޮއިޓާސް\nވައިޓް ހައުސްގެ ޕްރެސް ސެކްރެޓަރީ ސާރާ ސެންޑާސް ވިދާޅުވީ ސީރިއާގައި އައިއެސް ބަލިކޮށްލި ނަމަވެސް "ގްލޯބަލް ކޯލިޝަން"ގެ ކެމްޕޭން ނުނިމޭ ކަމަށެވެ. ސީރިއާ އިން އެމެރިކާ ސިފައިން ބާލާ ނިންމާނެ ތާރީޚެއް އިއުލާން ކޮށްފައެއް ނުވެ އެވެ.\nސީރިއާ އާއި އިރާގުން ބޮޑު ބައެއް ހިފުމަށް ފަހު އައިއެސްގެ ޚިލާފަތު އިއުލާން ކުރީ 2014 ވަނަ އަހަރު އެވެ. ސީރިއާގައި އައިއެސްގެ ވެރިރަށުގެ ގޮތުގައި ބަލާފައި ވަނީ ރައްގާ އެވެ. އެމެރިކާ އިން ލަފާކޮށްފައިވާ ގޮތުގައި އައިއެސް އިން ވަނީ 100،000 އަކަ ކިލޯ މީޓަރުގެ ސަރަހައްދެއް އެ މީހުންގެ ބާރުގެ ދަށަށް ގެންގޮސްފަ އެވެ. އަދި އެ މީހުން ކޮންޓްރޯލް ކުރި ސަރަހައްދުގައި އަށް މިލިއަން މީހުން ދިރިއުޅުނު ކަމަށް ވެސް ބުނެފައިވެ އެވެ. އަދި އާމްދަނީގެ ގޮތުގައި އައިއެސް އިން އަހަރަކު އެއް ބިލިއަން ޑޮލަރު ހޯދަމުން ދިޔަ ކަމަށް ވެސް ލަފާކޮށްފައިވެ އެވެ.\nއިރާގުގައި އައިއެސް ބަލިކޮށްފައި ވަނީ މިދިޔަ އަހަރުގެ ފަހުކޮޅު އެވެ.\nއިތުރު ލިޔުންތައް ސީރިއާ އިސްލާމިކް ސްޓޭޓް (އައިއެސް) ޑޮނަލްޑް ޓްރަމްޕް


Azim memberukamun vakivumun majileehun nerunu mahsala balaidheyn edhihje – Iru\nއާޒިމް މެންބަރުކަމުން ވަކިވުމުން މަޖިލީހުން ނެރުނު މައްސަލަ ބަލައިދޭން އެދިއްޖެ\nލަހޫ· 26 އޮކްޓޫބަރު 2020\nހެންވޭރު ދާއިރާގެ މަޖިލިސް މެންބަރު އަދި އެމްޑީޕީގެ ޕާލިމެންޓްރީ ގްރޫޕްގެ ލީޑަރު އަލީ އާޒިމް 2013 ވަނަ އަހަރުގެ އޮކްޓޯބަރ މަހުގެ 26 ވަނަ ދުވަހު ރައްޔިތުންގެ މަޖިލީހުގެ އިދާރާ އިން ނެރުނު މައްސަލަ ބަލައިދޭން އެދިއްޖެއެވެ\n2013 ވަނަ އަހަރުގެ އޮކްޓޯބަރ 26 ވަނަ ދުވަހު އާޒިމް މަޖިލިސް ކުރާގެއަށް ވަންނަން އުޅުމުން ސިފައިން އޭނާ ނެރުނީ އޭރު އޭނާ މަޖިލިސް މެންބަރު ކަމުން ވަކިވެފައިވާ ކަމަށް ސުޕްރީމް ކޯޓުން ޙުކުމް ކޮށްފައި އޮތުމުންނެވެ.\nދެހާސް ތޭރަ ވަނަ އަހަރުގެ އޮކްޓޯބަރ 26 ވަނަ ދުވަހު އޮތް މަޖިލިސް ޖަލްސާއަށް ވަންނަން އާޒިމް އުޅުމުން ސިފައިން އޭނާ ހުއްޓުވައި ފުލުހުންނާއި ހަވާލު ކުރި އެވެ. އެދުވަހު އާޒިމް މަޖިލީހުން ނެރުނު މައްސަލައިގައި ރައީސް ނަޝީދު ކުރެއްވި ޓްވީޓެއްގައި ވަނީ މަޖިލިސް ތެރެއަށް ވަން ސިފައިންގެ މައްޗަށް ވަކިވަކިން ދައުވާ އުފުލޭނެ ކަމަށް ވިދާޅުވެފަ އެވެ.\nނަޝީދުގެ އެޓްވީޓް މިއަދު ރީޓްވީޓް ކުރައްވަމުން އާޒިމް އެ މައްސަލަ ބައްލަވައި ދިނުމަށް އެދި ދަންނަވާ ކަމަށެވެ.


އިދިކޮޅު ކޯލިޝަންގެ ރިޔާސީ ކެންޑިޑޭޓް އިބްރާހިމް މުހައްމަދު ސޯލިހް(އިބޫ) ރަށްރަށަށް ވަޑައިގެން ސަޕޯޓަރުންނާ ބައްދަލުކުރައްވަމުން ގެންދަވާއިރު އެކި މީހުން އެކި ގޮތްގޮތަށް އެމީހުންގެ ޝަކުވާ، ދިމާވަ މައްސަލަތައް ކިޔައިދެ އެވެ. އެއްބަޔަކު އެ ވާހަކަތައް ބުނަނީ އެހެން މީހަކަށް އަޑުނީވޭހާ މަޑުންނެވެ. އަނެއް ބަޔަކު ހަވާލުކުރަނީ...\nދަރަނީގެ ނުފޫޒާއި "އަރައިގަތުމު"ގެ ވިސްނުން!\nދަރަންޏަކަށް ފަހު ދަރަންޏެކެވެ. ޕްރޮޖެކްޓްގެ ނަމުގައި ހިންގާ މަޝްރޫތަކަށް ހިޔާނާތުގެ ތުހުމަތެވެ. ދަރަނި ނުދެއްކޭ ހާލަތުގައި ދެން އޮންނާނީ އެ ފައިސާ ދިން މީހުން ބުނިހާ ކަމެއް ކުރަން ޖެހުމުގެ ބިރެވެ.\nAugust 26, 2018 49\nއިބޫގެ ތަޖުރިބާ އިން އާ ބާބެއް، "ޕަޕެޓެއް ނޫން"!\nދިވެހިން، މިހާތަނަށް ތަޖުރިބާކުރި އެއް ހަގީގަތަކީ މިއެވެ؛ ރިޔާސީ އިންތިޚާބުގެ ފުރަތަމަ ބުރު ކާމިޔާބު ކުރައްވައި ވެރިކަމަށް ވަޑައިގެންނެވުނު ބޭފުޅަކު ނެތެވެ. ފުރަތަމަ ބުރުގައި އޮންނަނީ ކުރިމަތިލައްވާ ބޭފުޅުންގެ ތެރެއިން އެންމެ ވާދަވެރި ދެ ކެންޑިޑޭޓުން ކަނޑައެޅުމެވެ. ރައީސަކު ހޮވަނީ، އިންތިޚާބުގެ ދެވަނަ ބުރުގަ އެވެ.\nޖުމްހޫރީ މައިދާނުން ހައްޔަރުކޮށް ޖަލަށް ލައިފި ސިޔާސީ ލީޑަރަކު ވިއްޔާ ވެރިކަން ކުރާނެ ކަމަށް ބުނާ ސަމާސާ ވާހަކަ ހިންނަވަރު ދާއިރާގެ މެންބަރު އިބްރާހިމް މުހައްމަދު ސާލިހު (އިބޫ) އާ ގުޅުވާލުމުން އެހާ ސަމާސާއެއް ނޫނެވެ. ކުރީގެ ރައީސް މުހައްމަދު ނަޝީދާ އެކު ސިޔާސީ ހުރިހާ މަގަކުން ހިންގެވި އިރު ވެސް އިބޫ އަށް މިހާތަނަށް...


Hulhule apron bodu kurumuge masakkaiy fashaifi | Mihaaru\nހުޅުލޭގެ ހުޅަނގު ދެކުނު ކޮޅުގައި އަލަށް ހެދި މަގު: މި މަގު ހެދީ އެއާޕޯޓުގެ އޭޕްރަން ބޮޑުކުރަން ބޭނުންވާ ޖާގަ އިތުރުކުރަން. ފޮޓޯ: އެމްއޭސީއެލް\nހުޅުލޭ އޭޕްރަން ބޮޑުކުރުމުގެ މަސައްކަތް ފަށައިފި\n08 ޖެނުއަރީ 2018 - 14:273comments\nވެލާނާ އިންޓަނޭޝަނަލް އެއާޕޯޓުގައި މަތިންދާބޯޓުތައް ޕާކް ކުރުމަށް ބޭނުންކުރާ އޭޕްރަން ބޮޑު ކުރުމުގެ މަސައްކަތް ފަށައިފި އެވެ.\nމޯލްޑިވްސް އެއާޕޯޓްސް ކޮމްޕެނީ (އެމްއޭސީއެލް)ގެ އޮފިޝަލަކު މިއަދު ވިދާޅުވީ ކުރިން ހުޅުލޭގެ ހުޅަނގު ދެކުނުން ދަތުރުކުރަން ހެދި މަގުގެ ސަރަހައްދު ހިމަނައިގެން އޭޕްރަން ބޮޑު ކުރުމުގެ މަސައްކަތް ކުރަނީ އެއާޕޯޓުގެ އާ ރަންވޭ ހަދާ ޗައިނާގެ ބެއިޖިން އާބަން ކޮންސްޓްރަކްޝަން ގްރޫޕް (ބީޔޫސީޖީ) އިން ކަމަށެވެ.\n"އެ ޕްރޮޖެކްޓްގެ ދަށުން މިހާރު ކުރަމުން އަންނަނީ ބިންގަނޑު އެއްވަރު ކުރުމުގެ މަސައްކަތް. އެ މަސައްކަތް ވެސް ވަރަށް އަވަހަށް ނިމޭނެ،" އޭނާ ވިދާޅުވި އެވެ.\nއެ އޮފިޝަލް ވިދާޅުވީ އޭޕްރަން ބޮޑު ކުރުމުގެ މަސައްކަތް ނިމޭ އިރު ގާތްގަނޑަކަށް 80،000 އަކަމީޓަރު ހުންނާނެ ކަމަށެވެ.\nއެމްއޭސީއެލް އިން ކުރިން ބުނީ ހުޅުލޭގެ ހުޅަނގު ދެކުނުގައި ހެދި މަގުން އިތުރުވާ ބަޔާއެކު އޭޕްރަންގައި އެއްފަހަރާ އިތުރު ހަ ބޯޓު ޕާކުކުރެވޭނެ ޖާގަ ލިބޭނެ ކަމަށެވެ. އަދި އާ ޓާމިނަލާއެކު ހަދާ އޭޕްރަން ނިމުމުން އެއްފަހަރާ ޖުމްލަ 21 ބޯޓު ޕާކުކުރެވޭނެ ޖާގަ ލިބޭނެ ކަމަށް ވެސް އެ ކުންފުނިން ބުނެފައިވެ އެވެ.\nބީޔޫސީޖީއާ ހަވާލު ކޮށްގެން ކުރިއަށް ގެންދާ އެއާޕޯޓުގެ ދެ ވަނަ ރަންވޭގެ މަޝްރޫއުގެ ދަށުން ހަދަނީ 3،400 މީޓަރު ދިގު 60 މީޓަރު ފުޅާ ރަންވޭއެކެވެ. އަދި 120،000 ޓަނުގެ ކާގޯ ޓާމިނަލަކާއި 45 މިލިއަން ލީޓަރުގެ ތެޔޮ ރައްކާކުރެވޭނެ ފިއުލްފާމެއް ހެދުން ވެސް ހިމެނެ އެވެ. އެ މަޝްރޫއުގެ މަސައްކަތް މި އަހަރުގެ ފަހުކޮޅު ނިންމާލެވޭނެ ކަމަށް އެމްއޭސީއެލް އިން ބުނެފައިވެ އެވެ.\nއިތުރު ލިޔުންތައް އެމްއޭސީއެލް ވީއައިއޭގެ އާ ރަންވޭގެ މަޝްރޫއު ވެލާނާ އިންޓަނޭޝަނަލް އެއާޕޯޓް\nއާ ރަންވޭ ބޭނުންކުރަން ފަށާނީ އޮގަސްޓް ހިސާބުގައި\nއެއާޕޯޓު ވާނީ ސަރަހައްދުގެ ނަމޫނާއަކަށް: އާދިލް


Dhiraagu ge 12 vana Apprenticeship program fashaifi | ThePress\n07 August 2021, 16:15\nދިރާގުގެ 12 ވަނަ އެޕްރެންޓިސްޝިޕް ޕްރޮގްރާމް ފެށުމަށް ބޭއްވި ހަފްލާގެ ތެރެއިން / ފޮޓޯ: ދިރާގު\nދިރާގު އެޕްރެންޓިސްޝިޕް ޕްރޮގްރާމްގެ 12ވަނަ ބެޗް 14 ބައިވެރިންނާއެކު ފަށައިފިއެވެ.\nދިރާގު އެޕްރެންޓިސްޝިޕް ޕްރޮގްރާމަކީ ދިރާގުން ކުރިއަށް ގެންދާ އެ ކުންފުނީގެ ސީއެސްއާރް މަސައްކަތްތަކުގެ ތެރެއިން ފާހަގަކޮށްލެވޭ އެންމެ މުހިންމު އެއް މަސައްކަތް ކަމަށާއި މިއީ ޒުވާނުން ބާރުވެރިކުރުމަށް ދިރާގުން ކުރިއަށް ގެންދާ ޕްރޮގްރާމެއް ކަމަށް ބުނެއެވެ.\nއެ ޕްރޮގްރާމްގެ މައިގަނޑު މަގުސަދަކީ ބައިވެރިންނަށް ޓްރެއިނިން ލިބި، ވަޒީފާގެ މާހައުލުގައި ތަޖުރިބާ ލިބުމަށް ފުރުސަތު ހުޅުވިގެން ދިއުން ކަމަށް ދިރާގުން ބުނެއެވެ.\nދިރާގުން ބުނީ މި އަހަރުގެ ޕްރޮގްރާމްގައި ބައިވެރިވުމުގެ ފުރުސަތު ހުޅުވާލައިފައި ވަނީ މާލެ، އައްޑޫ ސިޓީ، ތިނަދޫ، އަދި އޭދަފުށީގެ ޒުވާނުންނަށް ކަމަށެވެ.\nއެގޮތުން އެ ޕްރޮގްރާމުގައި އޭލެވެލް ނިމި ފުލްޓައިމް ވަޒިފާއެއް ލިބިފައިނުވާ 18 އަހަރާއި 30 އަހަރާ ދެމެދުގެ ޒުވާނުން ބައިވެރިވާ ކަމަށް ދިރާގުން ބުނެއެވެ.\nއެ ޕްރޮގްރާމް އިފްތިތާހް ކުރުމުގެ ހަފްލާގައި ވާހަކަ ދައްކަވަމުން ދިރާގުގެ ސީއީއޯ އަދި މެނޭޖިން ޑިރެކްޓަރު އިސްމާއިލް ރަޝީދު ވިދާޅުވީ އެ ޕްރޮގްރާމުގެ ތެރެއިން ބައިވެރިންނަށް މުހިންމު ކަންތައްތަކެއް ދަސްވެ، ބޭނުންވާ ދާއިރާއިން ކުރިޔަށް ދިއުމަށް މަގުފަހިވެގެން ދާނެ ކަމަށް އުންމީދު ކުރައްވާ ކަމަށެވެ. އަދި އެތައް ހުނަރެއް ދަސްވެ ދިރާގުގެ ތެރެއިން ވަޒީފާ ހޯދުމަށްވެސް ފުރުސަތު ފަހިވެގެން ދާނެކަމަށް ވެސް އިސްމާއިލް ރަޝީދު ވަނީ ވިދާޅުވެފައެވެ.\n2009 ވަނަ އަހަރު ފެށި ދިރާގުގެ އެޕްރެންޓިސްޝިޕް ޕްރޮގްރާމްގެ ދަށުން މިހާތަނަށް 214 ޒުވާނުން ވަނީ ތަމްރީނު ކޮށްފައެވެ. އޭގެ ތެރެއިން ބައެއް ޒުވާނުން ދިރާގުގެ އިތުރުން ބޮޑެތި އެހެން ކުންފުނިތަކުގައި ވެސް މިހާރު މަސައްކަތް ކުރަމުންދާ ކަމަށް ދިރާގުން ވަނީ ބުނެފައެވެ.


ކްލާސް ކެޓުވުން ފެޝަނަކަށް | Jazeera\tކްލާސް ކެޓުވުން ފެޝަނަކަށް - Jazeera\nކްލާސް ކެޓުވުން ފެޝަނަކަށް\nއީމާ މުހައްމަދު ވަހީދު April 11, 2019 113 views0\nޒަމާން މިވަނީ ބަލަދުވެފައެވެ. އަވައްޓެރި ގެތަކަށް ގޮސް ވޮށި ފިލައިން ލިޔެގެން ކިޔެވި ދުވަސްތައް މިއަދު މިވަނީ މާޒީއާއި އެކުވެގެން ގޮސްފައެވެ. މިއީ، ސުކޫލްތަކަށާއި، ކޮލެޖްތަކަށް ގޮސް ކިޔަވައި އުޅޭ ދުވަސްވަރެވެ. ޒަމާނަށް މިއައި ބަދަލާއި އެކު ކުދިންގެ އަޚްލާގަށާއި އުޅުމަށް ވެސް ވަރަށް ބޮޑެތި ބަދަލުތަކެއް މިވަނީ އައިސްފައެވެ. ކުރިން މަންމަ ނުވަތަ ބައްޕަ ބުނާ ބަސް އަހައިގެން ކިޔަވަން ގޮސްފައި ކިތަންމެ ގިނަ އިރެއް ވިއަސް އެހެން ތާކަށް ނުގޮސް ކިޔަވަން ތިބޭ ތިބުން މިވަނީ ގާތްގަނޑަކަށް ނިމިފައެވެ. މިއަދު ކިޔަވަން ކޮލެޖަށް ނުވަތަ ސުކޫލަށް ގޮސްފައި ކިޔަވަން ދެތިން ހަތަރު ގަޑިއިރު ކުލާހުގައި ތިބެން ޖެހުނަސް ގިނަ ކުދިން މިތެބެނީ ފޫހި ވެގެން ގޮސް، ނިދި ތާއްޔާޖެހެން ކައިރިވެފައެވެ. ދެން ބަލަނީ ކޮންމެސް ގޮތަކުން ކުލާސް ކަޓުވާލާފައި ފިލޭތޯއެވެ.\nކްލާސް ކެޓުވުމަކީ ކުރިންވެސް މަދުން ނަމަވެސް ކިޔަވާ ކުދިންގެ ތެރޭގައި އޮތް ނުރަނގަޅު އާދައެކެވެ. ނަމަވެސް ހިތާމައަކީ މިއަދު ކްލާސް ކެޓުވުން ކިޔަވާ ކުދިންގެ ތެރޭގައި ފެޝަނަކަށް ވެފައިވާ ކަމެވެ. ކުރިން ކްލާހެއް ކަޓުވާލެވުމުން އެކަން ފާޅުކޮށް މީހުން ކައިރި ބުނަން ކެރޭނީ ވަރަށް މަދު ކުއްޖަކަށެވެ. ނަމަވެސް މިއަދު ކްލާސް ކަޓުވާލާފައި އެވާހަކަ އެކުވެރިން ގާތުގައިވެސް އަދި އެހެން މީހުން ގާތުގައި ވެސް ފަޙުރުވެރިކަމާއި އެކުގައެވެ. ހަމަގައިމުވެސް މިއަދު ރާއްޖޭގެ ސުކޫލުތަކުގައި ކިޔަވާ ކުދިންގެ ތެރޭގައި ކްލާސްތައް ނުކަޓުވާ ބަރާބަރަށް ގަޑިތަކަށް ދާ ކުދިންގެ އަދަދު އިނގިލިން ގުނާލެވޭހާވެސް މަދު ވާނެއޭ ބުންޏަސް މުޅިން ދޮގަކަށް ނުވާނެއެވެ.\nކުދިންގެ ތެރޭގައި ކްލާސް ކެޓުވުމަކީ ފެޝަނަކަށް ވެފައިވާ އިރު، މީގެ ސަބަބުން ކުދިިންގެ ނަތީޖާ ތަކަށް ވެސް ވަރަށް ބޮޑަށް އަސަރު ކުރެއެވެ. ކްލާސްތައް ކެޓުވުން އާއްމުވުމުން، ކޮންމެ ދުވަހަކު ސުކޫލަށް ގޮސް ނުވަތަ ކޮލެޖު/ޔުނިވާސިޓީއަށް ގޮސް ކްލާހުގައި ކިޔަވަން އިންނަ ވަގުތަށް ވުރެ ބޭރުގައި ކްލާސްތައް ކަޓުވާފައި ހޭލަމޭލައަށް އުޅޭ ވަގުތުތައް ގިނައެވެ. މީގެ ސަބަބުން މުހިންމު ބައެއް ފިލާވަޅުތައް ގެއްލެއެވެ. ކިޔަވައި ދޭ ބައިގެ ތެރެއިން ދެބައިކުޅަ އެއްބައި ކުއްޖާއަށް ގެއްލުމުގެ ސަބަބުން ޓެސްޓް އައިސް ބޯމަތިވާއިރު ކުއްޖާއަށް ދަސްވާ އެއްޗިއްސަށް ވުރެ ނޭނގޭ އެއްޗެހި މާގިނައެވެ.\nގިނަ ފަހަރަށް ކްލާސް ކެޓުވުމަށް މެދުވެރިވާ މައިގަނޑު ސަބަބަކީ، އެއްސުކޫލަކުން ނުނީ އެއް ކޮލެޖަކުން ބިޓުން ނެގުމެވެ. ދެން މިވާ ގޮތަކީ އެއް ސުކޫލަކުން ނުވަތަ ކޮލެޖަކުން ބިޓެއް ނަގައިގެން، ދެމީހުން ދަނީ ކޮންމެސް ރެސްޓޯރެންޓަކަށް ޑޭޓަކަށް ނުވަތަ އެކަހެރިކޮށް ތިބެވޭނެ ކޮންމެސް ތަނަކަށެވެ. ބިޓު ގޮވައިގެން އުޅޭނެ ހާތާކު އުޅޭނެހާ ގޮތަކަށް އުޅެފައި ގިނަ ފަހަރަށް ސުކޫލަށް ދެވެނީ ދެ ގަޑި ވަރު ކަޓުވާލާފައެވެ. ދެން ގަޑިތައް ކަޓުވާ އަނެއް ސަބަބަކީ، ރޭގަނޑު ދަންވަންދެން ނުނިދާ ގޭމް ކުޅެން ނުވަތަ މީހުންނާއި ޗެޓް ކުރަން ނުވަތަ ފިލްމެއް ބަލަން އޮވެފައި ހެނދުނު ސުކޫލަށް ދާން ނުހޭލެވުމުން ފުރަތަމަ ގަޑި ކަޓުވާލުމެވެ. އެކުވެރިންނާއި އެކު ކްލާސްތައް ކަޓުވާފައި ގޮސް ތަންތަނުގައި ގޭމް ކުޅެން ނުވަތަ ސަކަރާތް ޖަހަންވެސް ތިބެއެވެ.\nފެޝަނަކަށް ވެފައިވާ މިމައްސަލައަކީ ކިޔަވާ ކުދިންގެ ކުރިމަގަށް ވެސް ވަރަށް ބޮޑު އަސަރެއް ކުރަމުންދާ މައްސަލައެކެވެ. ކްލާސް ކެޓުވުމުން އަޅެ ވަކި ފައިދާއެއް ވަނީ ތޯއެވެ؟ ގިނަ ފަހަރަށް މިގޮތަށް ކްލާސް ކަޓުވާފައި ބިޓު ފަހަތުން ދުވެފައި، އެންމެ ފަހުން ބިޓު ވެސް ދާނީ ކޮންމެސް ދޯކާއެއް ދީފައެވެ. ނޫނީ ކްލާސްތައް ކަޓުވާފައި މަޖާކުރަން އެކީ ދާ ރައްޓެހިތައްވެސް ސުކޫލު ނުވަތަ ކޮލެޖު ނިމުމުން ގިނަ ފަހަރަށް ލޮލަށް ވެސް ނުފެންނާނެއެވެ. ކްލާސް ކަޓުވާފައި މުޅި މާލެ ތެރެ ކުޑަ ކުރިއަސް ވާނެ އެއްވެސް ފައިދާ އެއް ނޯންނާއެވެ. ކްލާސް ކަޓުވާފައި ކޮށްފައި ހުންނަ މަޖާ ކަންތައްތަކުގެ ހަނދާންތައް ހިފައިގެން ދިޔަސް ވަޒީފާ ދޭނެ މީހެއް ނުހުންނާނެއެވެ. ތިމާއަށް މާދާމާ ވެސް ދިރިއުޅުމެއް ފަށައިގެން ފައިދާއެއް ވަނީ ކިޔަވާ ދުވަސްވަރުގެ ބޭނުން ރަނގަޅު ގޮތުގައި ހިފައިގެންނެވެ.


Emme Avas Goal aa eku Valencia3vana ah\nއެންމެ އަވަސް ގޯލާއެކު ވެލެންސިއާ ތިން ވަނަ އަށް\nއުރީދޫ ދިވެހި ޕްރެމިއާ ލީގުގައި މި އަހަރު ޖެހި އެންމެ އަވަސްގޯލާއެކު 2-0އިން ޔުނައިޓެޑް ވިކްޓަރީ ބަލިކޮށް، ވެލެންސިއާ ތާވަލުގެ ތިން ވަނަ އަށް ޖެހިލައިފި އެވެ.\nމިއަދު ހަވީރު ކުޅުނު މެޗު ފަށައިގެން ވެލެންސިއާގެ ފުރަތަމަ ލަނޑު އަހުމަދު ރިލްވާން ޖެހީ 20 ވަނަ ސިކުންތުގަ އެވެ. ކީޕަރު އަތުން ދޫވެ ޕެނަލްޓީ އޭރިޔާގެ ބޭރަށް އައިބޯޅަ އޭނާ ފޮނުވާލީ ގޯލުގެ މަތީ ދާގަނޑަށެވެ.\nމުޅި މެޗުގައި ރަނގަޅަށް ކުޅުނު ވެލެންސިއާގެ ދެ ވަނަ ލަނޑު ޖެހީ މެޗުގެ މޮޅު ކުޅުންތެރިޔާގެ މަގާމު ހޯދި އެންޖެލް މުނޯޒެވެ. އޭނާގެ މިލަނޑަށް ފަހު ރިލްވާން މުޅިން ހުސްކޮށް ކުރިއަރައި ޖެހި ބޯޅަ ޔުނައިޓެޑް ވިކްޓަރީގެ ސީރިއާ ކީޕަރު މުހައްމަދު އަލީ ދިފާއުކުރި އެވެ.\nމެޗުގެ ފަހު 15 މިނިޓް ވެލެންސިއާ ފުރިހަމަކުރީ 10 ކުޅުންތެރިންނާއެކުގަ އެވެ. އެއީ ރެފްރީ އަށް ހުތުރުބަހުން މުއާމަލާތްކުރުމުން ދެ ވަނަ ރީނދޫކާޑާއެކު މުހައްމަދު ޝިފާން (ކުޑައްޓޭ) އަށް ރަތްކާޑު ދެއްކުމުންނެވެ.\nމި މެޗުން މޮޅުވުމުން ވެލެންސިއާ އަށް ތިން ވަނަ ލިބެނީ 15 ޕޮއިންޓާއެކުގަ އެވެ. ޔުނައިޓެޑް ވިކްޓަރީ އޮތީ 13 ޕޮއިންޓާއެކު ހަވަނާގަ އެވެ. އެއްވަނާގައިވަނީ 21 ޕޮއިންޓާއެކު މާޒިޔާ އެވެ. ދެ ވަނާގައިވަނީ 20 ޕޮއިންޓާއެކު އީގަލްސް އެވެ.\nލީގުގައި މިރޭ ވާދަކުރާނީ 13 ޕޮއިންޓް ލިބިފައިވާ ނިއުރޭޑިއަންޓާއި 14 ޕޮއިންޓާއެކު އޮތް ޓީސީ އެވެ.\nވެލެންސިއާ ދިވެހި ޕްރެމިއާ ލީގް ޔުނައިޓެޑް ވިކްޓަރީ\nވެލެންސިއާ ވައްޓާލައި ގަދަ ހަތަރަކަށް ޔުނައިޓެޑް ވިކްޓަރީ\nވެލެންސިއާ - ޔުނައިޓެޑް ވިކްޓަރީ ވާދަވެރި ކުރިމަތިލުމަކަށް ނުކުންނަނީ


އިންޓަރނަލް އޮޑިޓް ޤާއިމުކުރުން | ދައުލަތުގެ މާލިއްޔަތުގެ ގަވާއިދު\n16.03 އިންޓަރނަލް އޮޑިޓް ޤާއިމުކުރުން\nމި ގަވާއިދުގެ 16.01 ވަނަ މާއްދާގެ (ހ) ގައިވާ މަޤުޞަދު ހާސިލުކުރުމުގެގޮތުން ކުރަންޖެހޭ އެންމެހައި މަސައްކަތްކުރާނީ މިނިސްޓްރީ އޮފް ފިނޭންސްގައި މިނިސްޓަރު ޤާއިމުކުރާ އިންޓަރނަލް އޮޑިޓްގެ ފަރާތުންނެވެ. އިންޓަރނަލް އޮޑިޓްގެ އެންމެ އިސްވެރިޔާގެ މަސައްކަތްތައް ރިޕޯޓުކުރާނީ މިނިސްޓަރަށް ނުވަތަ މިނިސްޓަރު ކަނޑައަޅާ އިންޓަރނަލް އޮޑިޓް ކޮމިޓީއަކަށެވެ.\nމިނިސްޓްރީ އޮފް ފިނޭންސްއިން ކަނޑައަޅާ ދައުލަތުގެ އިންޓަރނަލް އޮޑިޓްކުރުމުގެ އުސޫލާ އެއްގޮތްވާ ގޮތުގެމަތިން ދައުލަތުގެ އޮފީސްތަކުގައި އިންޓަރނަލް އޮޑިޓް ޤާއިމުކުރެވިދާނެއެވެ.\nދައުލަތުގެ އޮފީސްތަކުގައި ޤާއިމުކުރާ އިންޓަރނަލް އޮޑިޓް ނިޒާމުގެ ތެރެއިން ރިޕޯޓުކުރާނީ އެ އޮފީހެއްގެ އެންމެ އިސްވެރިޔާއަށް ނުވަތަ މިނިސްޓަރުގެ މަޝްވަރާގެ މަތިން އެ އޮފީހެއްގެ އެންމެ އިސްވެރިޔާ ޤާއިމުކުރާ އިންޓަރނަލް އޮޑިޓް ސަބްކޮމިޓީއަށެވެ. މީގެއިތުރަށް މިނިސްޓްރީ އޮފް ފިނޭންސްއިން ކަނޑައަޅާ އުސޫލެއްގެ މަތިން އެ މިނިސްޓްރީން ބޭނުންވާ ރިޕޯޓުތައް މިފަދަ ނިޒާމެއްގެ ތެރެއިން އެ މިނިސްޓްރީއަށް ހުށަހަޅަންވާނެއެވެ.\nދައުލަތުގެ އިންޓަރނަލް އޮޑިޓްގެ މަސައްކަތް ވިލަރެސްކުރުމާއި، މި ގަވާއިދުގެ 16.03 ވަނަ މާއްދާގެ (ހ) ގައި ބަޔާންކުރާ އިންޓަރނަލް އޮޑިޓްގެ ފަރާތުން އޮޑިޓް ރިޕޯޓުތައް ދިރާސާކޮށް އެ ރިޕޯޓުތަކާ ގުޅޭގޮތުން މިނިސްޓަރަށް ލަފާދޭނީ، މިނިސްޓްރީ އޮފް ފިނޭންސްގައި މިނިސްޓަރު ޤާއިމުކުރާ އިންޓަރނަލް އޮޑިޓް ކޮމިޓީންނެވެ.\nދައުލަތުގެ އޮފީސްތަކުގައި ޤާއިމުކުރާ އިންޓަރނަލް އޮޑިޓްގެ މަސައްކަތް ހިނގަމުންދާ ގޮތް ބެލުމަށާއި، އިންޓަރނަލް އޮޑިޓް ރިޕޯޓުތައް ދިރާސާކުރުމަށް އެ އޮފީސްތަކުގައި އިންޓަރނަލް އޮޑިޓް ސަބްކޮމިޓީތައް އުފައްދާނީ މިނިސްޓަރުގެ ލަފާގެ މަތިން އެ އޮފީހެއްގެ އެންމެ އިސްވެރިޔާއެވެ.\nއިންޓަރނަލް އޮޑިޓްގެ ހަރަކާތްތައް ހިންގުމާއި ރޭވުމުގައި ދައުލަތުގެ އޮފީސްތަކުގެ މާލީޒިންމާދާރުވެރިން އެހީތެރިވެދޭންވާނެއެވެ. އަދި ދައުލަތުގެ އޮފީސްތަކުގައި ހިންގާ އިންޓަރނަލް އޮޑިޓްގެ ހަރަކާތްތަކަށް ބޭނުންވާ މަޢުލޫމާތާއި އެއްބާރުލުމާއި އެހީތެރިކަން އެ އޮފީހެއްގެ މުވައްޒަފުން ފޯރުކޮށްދޭންވާނެއެވެ.


Dhe bill baathil kuran idhikolhun Supreme Court ah\nދެ ބިލް ބާތިލް ކުރަން އިދިކޮޅުން ސުޕްރީމް ކޯޓަށް\nއިދިކޮޅު ފަރާތަތަކުން މީގެކުރިން ނޫސްވެރިންނަށް މައުލޫމާތުދެނީ:- އަހުމަދު ޝުރާއު | އަވަސް\nމިއަދު ރައްޔިތުން މަޖިލީހުން ފާސްކުރި އެންޓި ޑިފެކްޝަން ބިލާއި ފަނޑިޔާރުންގެ ގާނޫނަށް އިސްލާހުގެނެސް ފާސްކުރި ބިލް ބާތިލް ކުރުމަށް އިދިކޮޅު ފަރާތްތަކުން ސުޕްރީމް ކޯޓަށް މައްސަލައެއް ހުށަހަޅައިފި އެވެ.\nއިދިކޮޅު ފަރާތްތަކުން މ. ކުނޫޒުގައި މިހާރު ކުރިއަށްގެންދާ ނޫސްވެރިންގެ ބައްދަލުވުމުގައި އެމްޑީޕީގެ ޕީޖީ ލީޑަރު އަދި ހިންނަވަރު ދާއިރާގެ މެންބަރު އިބްރާހިމް މުހައްމަދު ސޯލިހު (އިބޫ) ވިދާޅުވީ، މިއަދު ފާސްކުރި ދެ ބިލަކީ ގާނޫނު އަސާސީ އާއި ގާނޫނީ އިޖުރާތްތަކާއި ހިލާފަށް ފާސްކޮށްފައިވާ ބިލެއް ކަމަށާއި އެ ބިލުގެ ބައެއް މާއްދާތައް ގާނޫނު އަސާސީގެ ގިނަ މާއްދާތަކާއި ތައާރުޒް ކަމަށެވެ.\nއިބޫ ވިދާޅުވީ، މިއަދު ފާސްކުރި ދެ ބިލް ބާތިލު ކުރުމަށް އެދި މައްސަލައެއް މިއަދު ސުޕްރީމް ކޯޓަށް ހުށަހެޅިފައިވާނެ ކަމަށާއި އެމައްސަލަ ވީހާވެސް އަވަހަށް ނިންމާދޭނެ ކަމަށް އުންމީދު ކުރާ ކަމަށެވެ.\nއިދިކޮޅު ފަރާތަތަކުން ނޫސްވެރިންނަށް މައުލޫމާތުދެނީ:- އަހުމަދު ޝުރާއު | އަވަސް\n"މިހާތަނަށް ސުޕްރީމް ކޯޓަށް ހުށަހެޅުނު މައްސަލަތައް ވަނީ ވަރަށް އަވަހަށް ނިންމާ ކަން ފާހަގަ ކުރަން، އިލެކްޝަން ކޮމިޝަނުން ހުށަހެޅި މައްސަލަ ވެސް ވަނީ ވަރަށް އަވަހަށް ނިންމާފަަ، ބަންޑާރަނައިބް ވެސް ހުށަހެޅި މައްސަލަ އަދި ކުއްލި ނުރައްކަލުގެ ހާލަތު އިތުރު ކުރަން މަޖިލީހުން ފާސްކުރި ގަރާރު ސައްހަކަން ކަނޑައަޅަން ވެއްދި މައްސަލަވެސް އެދުވަހުން އެދުވަހު ގޮތެއް ނިންމާފަ،" އިބޫ ވިދާޅުވި އެވެ.\nއިބޫ ވިދާޅުވީ، އެންމެންނަށް ހަމަހަމަ ކަމާއެކު ވީހާވެސް އަވަހަކަށް މި މައްސަލަ ނިންމާދިނުމަށް އެދޭ ކަމަށެވެ.


SunOnline: ވަޒީރުންނަށް ރުހުން ދިނުމާ ބެހޭ މައްސަލާގައި ސްޕްރީމް ކޯޓަށް މައްސަލައެއް ހުށަހެޅިކަން އަންގާފައި ނުވާ ކަމަށް މަޖިލީހުގެ ނައިބު ރައީސް ވިދާޅުވެއްޖެ\nއިބްރާހީމް ޒަކީ 18 Oct 2010, 07:05\nވަޒީރުންނަށް ރުހުން ދިނުމުގައި ރައްޔިތުންގެ މަޖިލީހުގެ ގަވައިދުގައި ބަޔާންކުރާ ގޮތަށް އަމަލު ކުރުމަކީ ގާނޫނު އަސާސީއާ ހިލާފު ކަމެއް ކަމަށް ކަނޑައަޅައި ދިނުމުގެ ވަގުތީ އަމުރެއް ނެރެދިނުމަށް އެދި އެއްވެސް ފަރާތަކުން ހުށަހަޅާފައިވާކަން ސުޕްރީމް ކޯޓުން މަޖިލީހަށް އަދި އަންގާފައި ނުވާކަމަށް ރައްޔިތުންގެ މަޖިލީހުގެ ނާއިބު ރައީސް އަހްމަދު ނާޒިމު ވިދާޅުވެއްޖެ އެވެ.\nރައްޔިތުންގެ މަޖިލީހުގެ ދިއްގަރު ދާއިރާގެ ވެސް މެންބަރު އަހްމަދު ނާޒިމު މިހެން ވިދާޅުވީ، އެކަމާ ގުޅިގެން ރައްޔިތުންގެ މަޖިލީހުގެ މިއަދުގެ ޖަލްސާގައި ނިޒާމީ މައްސަލަ ނެންގެވި ބައެއް މެންބަރުންނަށް ޖަވާބު ދެއްވަމުންނެވެ.\n‹މީޑިޔާގައި އެފަދަ ވާހަކަތަކެއް ފެތުރިގެން ދިޔަ ނަމަވެސް މަޖިލީހުގެ ފަރާތުން އެކަމާމެދު އަޅަން ޖެހޭ ފިޔަވަޅެއް ނޯންނާނެ›\nޖަލްސާގެ ވަކި ހިސާބަކުން ތޮއްޑޫ ދާއިރާގެ އަލީ ވަހީދާއި ގެމެނަފުށީ ދާއިރާގެ އިލްހާމް އަހްމަދާއި ވައިކަރަދޫ ދާއިރާގެ އަލީ އާރިފާއި ވިލިމާފަންނު ދާއިރާގެ އަހްމަދު ނިހާން ހުސެއިން މަނިކު ނިޒާމީ މައްސަލަ ނަންގަވައި ތަކުރާރުކޮށް ވިދާޅުވަމުން ގެންދެވީ، ކޯޓްގައި އޮތް މައްސަލައަކާ މެދު ރައްޔިތުންގެ މަޖިލީހުގައި ބަހުސް ނުކުރެވޭނެ ކަމަށާއި ރައްޔިތުންގެ މަޖިލީހުގައި އޮންނަ މައްސަލައެއް ކޯޓަށް ބަލައި ނުގަނެވޭނެ ކަމަށެވެ. އެހެންކަމުން އެ މައްސަލަ ކޯޓަށް ބަލައިގެންފައި ވުމަކީ ބޮޑު މައްސަލައެއް ކަމަށާއި އެއީ ނިޒާމީ ބޮޑު މައްސަލައެއް ކަމަށް ވެސް އެ މެންބަރުން ވިދާޅުވަމުން ގެންދެވި އެވެ. އަދި އެމެންބަރުން ނެންގެވީ ނިޒާމީ މައްސަލައެއްނޫން ކަމަށް ރިޔާސަތުން މަޖިލީހުގައ ނާއިބު ރައީސް ޖަވާބު ދެއްވުމުން އެ މެންބަރުން ވަނީ އަޑުގަދަކުރައްވައި އިހުތިޖާޖު ކުރައްވައިފަ އެވެ. އެކަމުގެ ސަބަބުން ޖަލްސާ ކުރިއަށް ގެންދެވުމަށް ދަތިތައް ކުރިމަތިވުމުގެ ސަބަބުން ރިޔާސަތުން އެ މެންބަރުންނަށް އިންޒާރު ދެއްވި އެވެ. އަދި އެ މައްސަލަ އެއްވެސް ފަރާތަކުން ކޯޓަށް ހުށަހަޅާފައިވާކަން މަޖިލީހަށް އަންގާފައި ނުވާކަމަށާއި މީޑިޔާގައި އެފަދަ ވާހަކަތަކެއް ފެތުރިގެން ދިޔަ ނަމަވެސް މަޖިލީހުގެ ފަރާތުން އެކަމާމެދު އަޅަން ޖެހޭ ފިޔަވަޅެއް ނޯންނާނެކަމަށް ވިދާޅުވެ އެ މެންބަރުންނަށް ޖަވާބު ދެއްވުމުން އަޑުގަދަކުރުން ހުއްޓާލައި މަޖިލިސް ކުރިއަށް ގެންދިއުމަށް ފުރުސަތު ދެއްވި އެވެ.\nވަޒީރުންނަށް ރުހުން ދިނުމުގައި ރައްޔިތުންގެ މަޖިލީހުގެ ގަވައިދުގައި ބަޔާންކުރާ ގޮތަށް އަމަލު ކުރުމަކީ ގާނޫނު އަސާސީއާ ހިލާފު ކަމެއް ކަމަށް ކަނޑައަޅައި ދިނުމުގެ ވަގުތީ އަމުރެއް ނެރެދިނުމަށް އެދި އެޓާނީ ޖެނެރަލްގެ އޮފީހުން ވަނީ އިއްޔެ ސުޕްރީމް ކޯޓަށް ވަނީ މައްސަލައެއް ހުށަހަޅާފައިފަ އެވެ.\nބަންޑަރާނަ ނައިބުގެ އޮފީހުން ހުށަހެޅި މި މައްސަލައިގެ ދައުވާގައި ބުނަނީ މާޗު2، 2010ން ފެށިގެން ރައްޔިތުންގެ މަޖިލީހުން އަމަލު ކުރަމުން އަންނަ "ރައްޔިތުންގެ މަޖިލީހުގެ ގަވައިދަ"ކީ ގާނޫނު އަސާސީގެ 88 ވަނަ މާއްދާގެ (ހ)ގައި ބުނެފައިވާ ގޮތުގެ މަތިން މަޖިލިސް ހިންގުމަށް ބޭނުންވާ އެންމެހާ ގަވައިދުތަކާއި އުސޫލުތައް ބަޔާންކުރާ ގަވައިދު ކަމަށްވާ އިރު ވަޒީރުންގެ މަޖިލީހަށް އައްޔަންކުރާ މެންބަރުންނަށް ރައްޔިތުންގެ މަޖިލީހުން ރުހުން ހޯދުމާ ބެހޭ ގޮތުން ގާނޫނު އަސާސީގެ 129 ވަނަ މާއްދާގެ (ށ) އާއި (ރ) ގައި ބުނެފައިވާ ގޮތުގެ މަތިން ގާނޫނު އަސާސީގެ 130 ވަނަ މާއްދާގައި ބަޔާންކޮށްފައިވާ ޝަރުތުތަކަށް "ރައްޔިތުންގެ މަޖިލީހުގެ ގަވައިދު" ގެ 171 (ވ) އިން އިތުރު ކަންކަން ހިމަނާފައި އޮތުމުން ގާނޫނު އަސާސީގައި ބުނާ މާއްދާތަކުގެ ބާރު ކެނޑިގެންދާ ކަމަށެވެ.\nމި ދައުވާގައި ސަރުކާރުން ބުނެފައި ވަނީ މަޖިލީހުގެ ގަވައިދުގެ އެ މާއްދާތަކާ ބެހޭ ގޮތުން އޯގަސްޓ23، ގައި ދައުވާ ކޮށްފައިވާނެ ކަމަށާއި އެ މައްސަލައިގައި ސުޕްރީމް ކޯޓުން ހުކުމެއް ކުރުމުގެ ކުރިން އެ ދައުވާގައިވާ މައުލޫއީ ކަންކަމަށް ރައްޔިތުންގެ މަޖިލީހުން އަމަލު ކުރަމުންދާތީ ވަޒީރުންނަށް ރުހުން ދިނުމުގައި މަޖިލީހުން އަމަލު ކުރަމުންދާ ގޮތްތައް ހުއްޓުވައި ދިނުމުގެ ވަގުތީ އަމުރަކަށް އެދޭ ކަމަށެވެ.\nއަމުރަކަށް އެދި ކޮށްފައިވާ ދައުވާގައި ބުނަނީ ވަޒީރުންގެ މަޖިލީހުގެ މެންބަރުންނަށް ރުހުން ދިނުމުގެ މައްސަލައިގައި ސުޕްރީމް ކޯޓުން ފައިސަލާ ކުރުވަނިވި ހުކުމެއް ކުރުމުގެ ކުރިން އެ މައްސަލައާ ގުޅޭ ކަންކަމަށް އަސަރު ފޯރާފަދަ ގޮތަކަށް ދައުލަތުގެ އެއްވެސް މުއައްސަސާއަކުން އެއްވެސް ސިފައެއްގައި އެއްވެސް ކަމެއް ކުރުމަކީ ދުސްތޫރީ ރީތި އުސޫލުތަކާއި ގާނޫނީ ހަމަތަކާއި ބައިނަލްއަގުވާމީ ބެސްޓް ޕްރެކްޓިސްއާ އެއް ގޮތެއް ކަމަކަށް ބަންޑާރަ ނައިބުގެ އޮފީހުން ނުދެކޭ ކަމަށެވެ.\nމިއީ މިބާވަތުގެ ވަގުތީ އަމުރެއް ރައްޔިތުންގެ މަޖިލީހުގެ މައްޗަށް ނެރެދެއްވުމަށް ބަންޑާރަނައިބުގެ ފަރާތުން ކޯޓެއްގައި އެދުނު ފުރަތަމަ ފަހަރެވެ.


އިސްތިއުމާރުކޮށްފައިވާ ހުޅަނގު އައްސޭރީގައި ކޮވިޑް-19އަށް ޕޮޒިޓިވްވާ މިންވަރު އިތުރުވެއްޖެ\nއައިޝަތު ހަނާ 1 އޯގަސްޓު 2020 14:17\nއިސްރާއީލުން އިސްތިއުމާރުކޮށްފައިވާ ހުޅަނގު އައްސޭރީގައި ކޮވިޑް-19 ބައްޔަށް ޕޮޒިޓިވްވާ މީހުންގެ އަދަދު އިތުރުވެފައިވާ ކަމަށް އަލްޖަޒީރާއިން ރިޕޯޓުކޮށްފިއެވެ.\nއަލްޖަޒީރާއިން ރިޕޯޓުކުރި ގޮތުގައި ހުޅަނގު އައްސޭރިއާއި އިރުމަތީ ޤުދުސްއާއި ޣައްޒާގައި ކޮރޯނާ ވައިރަސް ޖެހިފައިވާ މީހުންގެ ޢަދަދު 13،457 މީހުންނަށްވަނީ އިތުރުވެފައެވެ. ޞިއްޙީ ވުޒާރާއިން ބުނި ގޮތުގައި ކޮރޯނާ ވައިރަސް ޖެހޭ މީހުންގެ އަދަދު ޖުލައި މަހުގެ ދެވަނަ ފަޅީގައި އިތުރުވެފައިވެއެވެ.\nއިނގިރޭސިވިލާތުގެ އިމްޕީރިއަލް ކޮލެޖުގެ ހިސާބުތައް ބަލާއިރު ބަލިޖެހިފައިވާ މީހުންގެ ގައިން ބަލި އަރާ މިންވަރު ހުޅަނގު އައްސޭރީގައި މިހާރު ހުރީ 1.58 އަށް އުފުލިފައެވެ. އޭގެ މާނައަކީ ބަލިޖެހޭ ކޮންމެ ދެމީހެއްގެ ގައިން ތިން މީހުން ގައަށް ބަލި އަރަމުން ދިއުމެވެ.\nފަލަސްޠީނުގެ އިދާރާއިން ހުޅަނގު އައްސޭރީގެ އެއިދާރާގެ ބާރުގެ ދަށުގައި ހުރި ސަރަހައްދުތަކުގައި ބަލި ފެތުރުން ހަންމަތަކުރުމަށް ވަރަށް ބޮޑަށް މަސައްކަތްކުރި ނަމަވެސް މިމަސައްކަތުގައި އެކަށީގެންވާ ނަތީޖާއެއް ނެރެވިފައިނުވެއެވެ. އެއިދާރާއިން މޭ މަހުގައި ފުރަބަންދުގެ ފިޔަވަޅުތަކަށް ލުއިދިން އިރު ބައްޔަށް ޕޮޒިޓިވްވެފައިވާ މީހުންގެ އަދަދު 130 މީހުންނަށްވުރެ މަދެވެ.\nނަމަވެސް އިޖުތިމާޢީ ގައިދުރުކަމުގެ އުޞޫލުތަކަށް ގިނަ ބަޔަކު ތަބާނުވުމުގެ ސަބަބުންނާއި ބޯޑަރުތައް ބެލެހެއްޓުމުގައި ހުރި އުނިކަމުގެ ސަބަބުން ރާމުﷲގައި މަރުކަޒުވެފައިވާ ފަލަސްޠީނު އިދާރާއަށް ބަލި ކޮންޓުރޯލުކުރުމުގައި ގިނަ އުދަގޫތަކެއް ކުރިމަތިވެފައިވެއެވެ.\nބައްޔަށް ޕޮޒިޓިވްވެފައިވާ 8.796 މީހުންގެ ތެރެއިން ގިނަ މީހުންނަކީ ހުޅަނގު އައްސޭރީގެ ދެކުނުގައި އޮންނަ ހިބްރޫން ގަވާނޭޓުން ޕޮޒިޓިވްވި މީހުންނެވެ. އެގޮތުން ހިބްރޫން ސިޓީގައި ސަރުކާރުން އިއުލާނުކުރި ފުރަބަންދު ހިންގުމަށް ސަރުކާރުން ނުކުޅެދުމުގެ ސަބަބުން މުޅި ޝަހަރު ތޮއްޖެހި އެކަމުގެ ސަަބަބުން ވައިރަސް ބޮޑަށް ފެތުރިގެން ދިޔައެވެ.\nކޮރޯނާވައިރަސް ފަލަސްޠީން އިސްރާއީލް\nAugust 03, 2020 08:00:54\nޣައްޒާގެ އަސްކަރީ ޕޯސްޓުތަކަށް އަމާޒުކޮށް އިސްރާއީލުން ވައިގެ ހަމަލާތަކެއް ދީފި


އެމް.އެން.ޔޫ.އެސް.ޔޫ އެނުއަލް ކޮމިއުނިޓީ ޓްރިޕް 2021 ގެ ބައިވެރިންނާ ބައްދަލުކޮށްފި - MNUSU\nއެމް.އެން.ޔޫ.އެސް.ޔޫ އެނުއަލް ކޮމިއުނިޓީ ޓްރިޕް 2021 ގެ ބައިވެރިންނާ ބައްދަލުކޮށްފި\nދިވެހިރާއްޖޭގެ ގައުމީ ޔުނިވަރސިޓީގެ ދަރިވަރުންގެ ޔޫނިއަން (އެމް.އެން.ޔޫ.އެސް.ޔޫ) އެނުއަލް ކޮމިއުނިޓީ ޓްރިޕް 2021 ގެ ބައިވެރިންނާއި އެމް.އެން.ޔޫ.އެސް.ޔޫގެ ހިންގާ ކޮމެޓީން ބައްދަލުކޮށްފިއެވެ.\nމިއަހަރުގެ އެނުއަލް ޓްރިޕް ދިޔުމަށް ހަމަޖެހިފައިވަނީ ކ. ހިންމަފުއްޓަށެވެ. ކޮވިޑް-19 ގެ ސަބަބުން އެއް އަހަރުގެ މެދު ކެނޑުމަކަށްފަހު މިއަހަރު ޓްރިޕް ދިޔުމަށް ނިންމިއިރު، މީގެ ކުރިން 2018 ވަނަ އަހަރާއި 2019 ވަނަ އަހަރު އެމް.އެން.ޔޫ.އެސް.ޔޫއިން ވަނީ ކޮމިއުނިޓީ ޓްރިޕްތައް ބާއްވާފައެވެ.\nބުދަ ދުވަހު ހަވީރު ސެންޓްރަލް އޮޑިޓޯރިއަމްގައި ބޭއްވުނު ބައްދަލުވުމުގައި ވާހަކަ ދައްކަވަމުން އެމް.އެން.ޔޫ.އެސް.ޔޫގެ ރައީސް ޝަހުނީޒް ވިދާޅުވީ، ކޮމިއުނިޓީ ޓްރިޕަކީ ދަރިވަރުން އެ ޓްރިޕަކަށް އިންތިޒާރުކުރާ ޓްރިޕެއް ކަމަށާއި، އެހެންކަމުން އަހަރު ދުވަހެއްގެ މެދު ކެނޑުމަކަށްފަހު ދަތި ހާލުގައިވެސް މި ޓްރިޕް މިއަހަރު ކުރިޔަށް ގެންދިޔުމަށް ނިންމީ ކަމަށެވެ.\nމި ބައްދަލުވުމުގައި ވާހަކަ ދައްކަވަމުން އެމް.އެން.ޔޫ.އެސް.ޔޫގެ އެޑްވައިޒަރީ ބޯޑުގެ ދެ މެމްބަރުން ކަމަށްވާ އަރުޝަދު އަޝްރަފް އަދި މުޙައްމަދު ޝާން އާމިރު ވަނީ ކޮމިއުނިޓީ ޓްރިޕްގައި ބައިވެރިވާ ދަރިވަރުން ސަމާލުކަންދޭންވީ ކަންކަން ވިދާޅުވެފައެވެ.\nމިއަހަރުގެ ކޮމިއުނިޓީ ޓްރިޕަށް ހިންމަފުށީ ކައުންސިލްގެ ފަރާތުން ވަރަށް ބޮޑު އެއްބާރުލުމެއް ލިބެއެވެ. މީގެ އިތުރުން މިޓްރިޕްގައި ހިންމަފުށީގެ ދެޖަމިއްޔާ ކަމަށްވާ ހިންމަފުށީ ޔޫތް އެސޯސިއޭޝަނާއި މިނިވަން ފަރު ޖަމިއްޔާއިން ބައިވެރިވާނެއެވެ. އަދި ކައުންސިލާއި މި ދެ ޖަމިއްޔާއާ ގުޅިގެން ހިންމަފުށީ ގޮނޑުދޮށް ސާފުކުރުމުގެ ހަރަކާތެއް ކުރިޔަށް ގެންދިޔުމަށްވެސް ވަނީ ރޭވިފައެވެ.\nއެމް.އެން.ޔޫ.އެސް.ޔޫ އިން ބާއްވާ އެނުއަލް ކޮމިއުނިޓީ ޓްރިޕަކީ ދަރިވަރުންނަށް އުފާވެރި މާހައުލެއްގައި މާލެއިން ބޭރު ރަށެއްގައި ކޮމިއުނިޓީ ހަރަކާތެއް ބޭއްވުމުގެ އިތުރުން ޓީމް ބިލްޑިންގ ހަރަކާތްތައް ބޭއްވުމުގެ މަގުސަދުގައި ބާއްވާ ދަތުރެކެވެ.


Addu ga hingaa mashroo thah kuriyah dhaa goi balan india ge iss vafudheh – Iru\nއައްޑުގައި ހިންގާ މަޝްރޫއުތައް ކުރިއަށްދާ ގޮތް ބަލަން އިންޑިއާގެ އިސް ވަފުދެއް\nA flavour of the south!\nVisited Addu to review progress of various 🇲🇻 🇮🇳 projects-National Police Academy (ISLES), India’s largest grant project in the Maldives, Addu Roads & Reclamation project under the LoC as also high-impact projects in the areas of fisheries & eco-tourism! pic.twitter.com/LEurlkc3ss\n— India in Maldives (@HCIMaldives) March 5, 2020\nއިންޑިއާގެ އެހީގެ ގޮތުގައި 18 މިލިއަން ޑޮލަރު ހޭދަކޮށްގެން ހަދާ ފުލުސް އެކެޑެމީގެ މަސައްކަތްތަައް ފެށީ 2017 ވަނަ އަހަރު އެވެ. ހުޅުވަނީ މި އަހަރުގެ ޖުލައި މަހުގެ ތެރޭގައި ކަމަށް ކުރިން ވަނީ ބުނެފަ އެވެ.


ދެ މަސް ފަހުން މިރިޔަންދޫ ރަސްމީކޮށް ހުޅުވައިފި\nބ. މިރިޔަންދޫގައި ތަރައްގީކުރި ވެސްޓިން މޯލްޑިވްސްގެ ރިސޯޓް\nއިޓަލީގެ މަޝްހޫރު ޑިޒައިން ސްޓޫޑިއޯއެއް ކަމަށްވާ ޕެލާ އެސޯސިއާޓީ އިން ޑިޒައިންކޮށްފައިވާ އެންމެ މަތީ ފެންވަރުގެ ވެސްޓިން މޯލްޑިވްސް ރިސޯޓް ރަސްމީކޮށް ހުޅުވައިފި އެވެ.\nބ. މިރިޔަންދޫގައި ތަރައްގީކުރި ރިސޯޓް ރަސްމީކޮށް ހުޅުވުމަށްފަހު އެ ރިސޯޓް ހިންގާ މެރިއޮޓް އިންޓަނޭޝަނަލް އޭޝިޔާ ޕެސިފިކްގެ ވައިސް ޕްރެޒިޑެންޓް އޮފް މާކެޓިން މައިކް ފުލްކާސަން، ބީމް ޓްރެވަލްގައި ވިދާޅުވީ ވެސްޓިން މޯލްޑިވްސް މިރިއަންދޫ ރިސޯޓް ހުޅުވިގެން ދިއުމަކީ އެ ކުންފުނީގެ ޕޯޓްފޯލިއޯ އަށް ލިބުނު ވަރަށް ބޮޑު ކުރިއެރުމެއް ކަމަށެވެ.\n“މިއީ ޗުއްޓީގައި އުޅޭއިރު ވެސް ސިއްހަތަށް ބަލައިގެން އުޅޭ ގެސްޓުންނަށް ޚާއްސަ ތަނެއް،” އޭނާ ވިދާޅުވި އެވެ.\nމިރިޔަންދޫ ވަނީ މީގެ ދެ މަސްކުރިން ޓޫރިސްޓުންނަށް ހުޅުވާލައިފަ އެވެ. އަދި މިހާތަނަށް އެ ރިސޯޓުގައި ޗުއްޓީ ހޭދަކުރި މީހުން ވަރަށް ބޮޑަށް ލޯބިޖެހިފައިވާކަން އެ ރިސޯޓްގެ ފޭސްބުކް ޕޭޖަށް ކޮށްފައިވާ ރިވިއުތަކުން ފާހަގަ ކުރެވެ އެވެ.\nމިއަތޮޅު ދަރަވަންދޫން ފުރައިގެން ވިއްސަކަށް މިނެޓުން ދެވޭ ހިސާބުގައި އޮންނަ ރަށަކީ ސްރީލަންކާގެ އެންމެ ބޮޑު އިންވެސްޓްމަންޓް ބޭންކް، އޭޝިއާ ކެޕިޓަލް ޕަބްލިކް ލިމިޓެޑާއި ޖަޕާނުގެ މެއިލް އޯޑާ ކުންފުނި ބެލޫނާ ކޮމްޕެނީ ލިމިޓެޑު ހިއްސާވެގެން ތަރައްގީކުރާ ރިސޯޓެކެވެ.\nމިއީ ޔުނެސްކޯ ބަޔޮސްފިޔާ ރިޒާވް، ބ. އަތޮޅުގައި މިއަހަރު ހުޅުވި ދެވަނަ ރިސޯޓެވެ. މި ރިސޯޓާއެކު މިއަތޮޅުގައި ޖުމްލަ 16 ރިސޯޓު މިހާރު ހިންގަމުންދެއެވެ. އަދިވެސް އިތުރު ރިސޯޓްތައް އަންނަނީ ތަރައްގީކޮށް ހުޅުވަން ތައްޔާރުވަމުންނެވެ.


ސަބްމެރިން ކޭބަލް މުޅި ރާއްޖޭގައި އެޅުމުގެ އަމަލީ މަސައްކަތް އުރީދޫ އިން ނިންމާލައިފި\nކ. މާލެ |7ޖެނުއަރީ 2017 | ހޮނިހިރު 04:47 | 2,666\nއުރިދޫ މޯލްޑިވްސް - މުހައްމަދު ޝަރުހާން\nއުރީދޫ މޯލްޑިވްސްގެ ނޭޝަންވައިޑް ސަބްމެރިން ކޭބަލް، ހދ. ކުޅުދުއްފުށީގައި ގާއިމްކޮށްފައިފާ ލޭންޑިންގް ސްޓޭޝަނާއި ގުޅުވުމުގެ މަސައްކަތް ކުރިއަށް ގެންގޮސް، ރާއްޖޭގެ ދެކުނުން އުތުރަށް ކޭބަލް އެޅުމުގެ އަމަލީ މަސައްކަތް ކާމިޔާބުކަމާއި އެކު ނިންމާލައިފި އެވެ.\nއުރިދޫއިން ބުނީ، މަލްޓިމިލިއަން ޑޮލަރުގެ މި އިންވެސްޓްމަންޓް އުރީދޫ އިން ފަށައިފާވަނީ އެކުންފުންޏަށް ރާއްޖޭގައި އިންޓަނެޓްގެ ޙިދުމަތް ދިނުމުގެ ލައިސެންސް ލިބުމާއި އެކު، ވީހާ އަވަހަކަށް ރާއްޖޭގެ ހުރިހާ ސަރަހައްދުތަކަށްވެސް އެއްފެންވަރެއްގައި ހައިސްޕީޑް އިންޓަނެޓް ފޯރުކޮށްދީ، ރާއްޖޭގެ ވިޔަފާރިތަކާއި މުޖުތަމައުއަށް ޒަމާނީ ޑިޖިޓަލް ފައިދާތައް ހޯދައިދިނުމުގެ މަގްސަދުގަ ކަމަށެވެ.\nއުރީދޫއިން ބުނީ، ހުއާވޭ މެރިން އެޑްވާންސްޑް 100ޖީ ޓެކްނޮލޮޖީ ބޭނުންކުރާ ސަބްމެރިން ކޭބަލް މެދުވެރިކޮށް، އުރީދޫގެ 4G+ނެޓްވާރކް މުޅި ރާއްޖެއަށް ފުޅާކުރެވި، ހައި ސްޕީޑް ބްރޯޑްބޭންޑް ހިދުމަތްތައް ފޯރުކޮށްދެވިގެންދާނެ ކަމަށެވެ. މިގޮތުން، މުޅި ރާއްޖޭގައި އުރީދޫ ނެޓްވާރކް އަޕްގްރޭޑް ކުރުމުގެ މަސައްކަތް މިހާރުވެސް ކުރިޔަށް ދާއިރު، މުޅިން އަލަށް 40ރަށެއްގައި 4G+ގެ ހިދުމަތް މިދިޔަ ހަފްތާ ވަނީ ތަޢާރަފްކުރެވިފަކަމަށް އުރީދޫއިން ބުންޏެވެ.\nމިކަމާ ގުޅިގެން އުރީދޫގެ ސީއީއޯ ވިކްރަމް ސިންހާ ވިދާޅުވީ، ގައުމެއްގެ އިޖްތިމާއީ އަދި އިގްތިސާދީ ތަރައްގީގައި ޑިޖިޓަލް އިންފްރާސްޓްރަކްޗަރ ވަރަށް މުހިއްމު ދައުރެއް އަދާކުރޭ ކަމަށެވެ. ޑިޖިޓަލް ގައުމަކަށް ބޭނުންވާ ވަރުގަދަ ޒަމާނީ އިންފްރާސްޓްރަކްޗަރ އެއް ތަރައްޤީ ކުރުމަށް ދިވެހި ސަރުކާރުން އަހަމިއްޔަތުކަން ދީފައިވާއިރު، މި ތަސައްވުރަށް އެއްބާރުލުން ދެވުމަކީ ލިބޭ ފަހުރެއްކަމަށް ސިންހާ ވިދާޅުވި އެވެ.


Coronavirus: Faruvaa dhinumah dharumavantha hospital ga haasa ICU eh gaaim kohffi – Iru\nކޮރޯނާ ވައިރަސް: ފަރުވާދިނުމަށް ދަރުމަވަންތަ ހޮސްޕިޓަލުގައި ހާއްސަ އައިސީޔޫއެއް ގާއިމުކޮށްފި\nޗައިނާގެ ވޫހާން އިން މުޅި ދުނިޔެއަށް ފެތުރެމުން އަންނަ ނުރައްކާތެރި ކޮރޯނާ ވައިރަސްގެ ސަބަބުން ހާލު ސީރިއަސްވާ މީހުންނަށް ފަރުވާދިނުމަށް ދަރުމަވަންތަ ހޮސްޕިޓަލުގައި ހާއްސަ އައިސީޔޫއެއް ގާއިމުކޮށްފިއެވެ.\nކޮރޯނާ ވައިރަސް ޖެހިއްޖެ ހާލަތުގައި އެ ރޯގާގައި ހާލު ސީރިއަސްވާ މީހުންނަށް ފަރުވާ ދިނުމަށްޓަކައި ދަރުމަވަންތަ ހޮސްޕިޓަލުގެ 11 ވަނަ ފްލޯގައި ހަތަރު އެނދުގެ ހާއްސަ އައިސީޔޫ ފެސިލިޓީއެއް ގާއިމުކޮށްފައިވާ ކަމަށް ސަރުކާރުން ބުނެއެވެ.\nހަމައެއާއެކު މި ރޯގާއަށް ޝައްކުކުރެވޭ މީހުން ނުވަތަ އެ ބަލި ޖެހިފައިވާ ކަމަށް ޔަގީންވާ މީހުން އެކަހެރިކުރުމަށް ދެ އައިސޮލޭޝަން ފެސިލީޓީއެއް ހަމަޖައްސާފައިވާ ކަމަށް ވެސް ސަރުކާރުން ބުނެއެވެ. އެގޮތުން 12 އެނދުގެ އައިސޮލޭޝަން ފެސިލިޓީއެއް ހުޅުމާލޭގައި ގާއިމްކޮށްފައިވާ ކަމަށާއި ވެލާނާ އިންޓަނޭޝަނަލް އެއާޕޯޓުގައި ވެސް އައިސޮލޭޝަން ފެސިލިޓީއެއް ގާއިމުކޮށްފައި ވެއެވެ.\nވޫހާން ރޯގާ ޗައިނާގެ ވޫހާން ސިޓީގައި އާންމުވެ، ދުނިޔޭގެ އެކި ގައުމުތަކުންވެސް އެ ރޯގާ ޖެހިފައިވާ މީހުން ފެންނަމުން ދާތީ ދިވެހި ސަރުކާރުން ދަނީ ރާއްޖޭގެ ރައްޔިތުންގެ ސަލާމަތާއި ރައްކާތެރިކަމަށް ހާއްސަ ފިޔަވަޅުތަކެއް އަޅަމުންނެވެ.\nދުނިޔޭގެ އެކި ކަންކޮޅުތަކުގައި މިރޯގާ ޖެހިފައިވާ މީހުން އަންނަނީ ފެންނަމުންނެވެ.\nއެގޮތުން މިއަދު ވަނީ ޔޫއޭއީން ކޮރޯނާ ވައިރަސް ގެ ފުރަތަަމަ ކޭސް ރިޕޯޓް ކޮށްފައިއެވެ.


Inthikhaabah kurimathili civil servant in ge suspension ge massala High Court ah | Mihaaru\nހައި ކޯޓް: -- ފޮޓޯ: ހުސެއިން ވަހީދު/ މިހާރު\nއިންތިޚާބަށް ކުރިމަތިލި ސިވިލް ސާވެންޓުންގެ ސަސްޕެންޝަންގެ މައްސަލަ ހައި ކޯޓަށް\n21 އެޕްރީލް 2020 - 20:435comments\nމި މަހުގެ ހަތަރު ވަަނަ ދުވަހު ބާއްވަން ހަމަޖެއްސި ލޯކަލް ކައުންސިލް އިންތިހާބު ވަނީ ކޮވިޑް-19 އާ ގުޅިގެން ވަކި މުއްދަތެއް ނެތް ގޮތަށް ފަސްކޮށްފަ އެވެ. ނަމަވެސް އިންތިހާބުގައި ވާދަކުރާތީ ސަސްޕެންޑުކުރި ސިވިލް ސާވެންޓުންގެ ސަސްޕެންޝަން އަދި ވެސް އުވާނުލާތީ އެކަމާ ގުޅިގެން ދަނީ ކަންބޮޑުވުން ފާޅުކުރަމުންނެވެ.\nސިވިލް ސާވިސް ކޮމިޝަން (ސީއެސްސީ) އިން މިއަދު ނެރުނު ބަޔާނެއްގައި ބުނީ ސަސްޕެންޑުކޮށްފައިވާ ސިވިލް ސާވެންޓުންނަށް ޝަރުއީ ނިޒާމުގެ ތެރެއިން ހައްލެއް ހޯދައިދިނުމަށް އެދި އެ މައްސަލަ ހައި ކޯޓަށް ހުށަހަޅާފައިވާ ކަމަށެވެ. މުވައްޒަފުން ސަސްޕެންޑުކޮށްފައިވާ މައްސަލައަށް އަވަސް ހައްލެއް ހޯދޭނެ ގޮތަކާ ގުޅޭގޮތުން އިލެކްޝަންސް ކޮމިޝަން (އީސީ) އާ އެކު ވެސް އިއްޔެ މަޝްވަރާކޮށްފައިވާ ކަމަށް ބުންޏެވެ.\nInthihaab ah kurimathili Fenaka muvazzafun ge suspension uvaalaifi\nމުވައްޒަފުން ސަސްޕެންޝަނުގައި ހުންނަ މުއްދަތުގައި މުސާރަ އާއި އެއްވެސް އިނާޔަތެއް ނުލިބުމާއި ވަކި މުއްދަތެއް ނެތް ގޮތަށް، ދިގު މުއްދަތަކަށް އެ މުވައްޒަފުންނާ ހަވާލުކޮށްފައިވާ މަސައްކަތްތަކުން އެކަހެރިކޮށްފައިވުމުން ރައްޔިތުންނަށް ހިދުމަތް ފޯރުކޮށްދިނުމަށް ސިވިލް ސާވިސް އަށް ހުރަސް އެޅިފައިވާ ކަމަށް ބުންޏެވެ. އެހެންވެ އިންތިހާބު ބާއްވާނެ ކަމަށް ކުރިން އިއުލާނުކުރި ތާރީހުން ފެށިގެން އެ އިންތިހާބު އަލުން ބާއްވާނެ ތާރީހު އިއުލާނުކުރުމާ ހަމައަށް ސަސްޕެންޑުކޮށްފައިވާ މުވައްޒަފުންގެ ސަސްޕެންޝަނާ މެދު ގޮތެއް ނިންމުމަށް ވަނީ އެދިފަ އެވެ.\nކައުންސިލް އިންތިހާބުގައި ވާދަކުރާ ފެނަކަ މުވައްޒަފުންގެ ސަސްޕެންޝަން އެ ކުންފުނިން ވަނީ އުވާލައިފަ އެވެ.\nގާނޫނު އޮންނަ ގޮތުން ކައުންސިލް އިންތިޚާބަށް ކުރިމަތިލާ ސިވިލް ސާވިސް މުވައްޒަފުން އިންތިޚާބު ނިމެންދެން ތިބެން ޖެހޭނީ ސަސްޕެންޝަންގަ އެވެ. އެކަމަކު ކޮވިޑް-19 އާ ގުޅިގެން ކައުންސިލް އިންތިޚާބު ފަސްކުރަން ސަރުކާރުން ރައްޔިތުންގެ މަޖިލީހަށް މިހާރު ހުށަހަޅާފައިވާ ބިލް ފާސްވުމުން އެ މުވައްޒަފުންގެ ސަސްޕެންޝަން ނިމުމަކަށް އަންނާނެ އެވެ.\nއިތުރު ލިޔުންތައް ސިވިލް ސާވިސް ކޮމިޝަން ހައި ކޯޓް އިލެކްޝަންސް ކޮމިޝަން ސިވިލް ސާވަންޓުން ލޯކަލް ކައުންސިލްތަކުގެ އިންތިޚާބު 2020\nއިންތިޚާބު ފަސްކުރުމުގެ މައްސަލައަށް ސީއެސްސީން ވަންނަނީ


Sarukaaruge hisaavaa tourism JV takhuge hihsaa vihkumaa behey gavaidheh\nސަރުކާރުގެ ޓޫރިޒަމް ޖޭވީތަކުގެ ހިއްސާ ވިއްކުމާ ބެހޭ ގަވާއިދު ހަދައިފި\nސަރުކާރުން އިންޓަގްރޭޓެޑް ޓޫރިޒަމް ފައްކާ ކުރަން އުފެއްދި ކުންފުނިން ލ. ބަރެސްދޫގައި ހަދަން ނިންމި ރިސޯޓުގެ ކުރެހުމެއް -- ފޮޓޯ: އަހުމަދު ޝުރާއު| އަވަސް\nސަރުކާރު ހިއްސާވާ ގޮތަށް ހަދާފައިވާ ޓޫރިޒަމް ޖޮއިންޓްވެންޗާ (ޖޭވީ) ކުންފުނިތަކުގެ ހިއްސާ ވިއްކުމާ ބެހޭ ގަވާއިދު ނެރެފި އެވެ.\nމި ގަވާއިދު ނެރެފައިވަނީ ސަރުކާރުން ޓޫރިޒަމް ގާނޫނަށް ދާދި ފަހުން ގެނެސްފައިވާ އިސްލާހުގެ ދަށުންނެވެ. އެ ފަހަރު ގެނައި އިސްލާހާއެކު ޓޫރިޒަމް ޖޭވީތަކުގެ ހިއްސާ ވިއްކާލުމުގެ ގާނޫނީ ބާރު ވަނީ ލިބިގެން ގޮސްފަ އެވެ.\nގަވާއިދުގައި ޓޫރިސްޓް ރިޒޯޓުގެގޮތުގައި ތަރައްގީ ކުރާ ރަށްރަށާއި ބިންބިމާއި ފަޅު ތަރައްގީ ކުރަން ކުއްޔަށް ދޫކުރުމަށްޓަކައި ދިވެހި ސަރުކާރުގެ ހިއްސާ ހިމެނޭ ގޮތަށް ހަދާފައިވާ ޖޭވީ ކުންފުނިތަކުގައި ހިމެނޭ ސަރުކާރުގެ ހިއްސާ ވިއްކުމުގައި އަމަލު ކުރާނެ އުސޫލު ބަޔާން ކޮށްދީފައިވެ އެވެ.\nމި ގަވާއިދުގައިވާ ގޮތުން ސަރުކާރު ބައިވެރިވެގެން އިންވެސްޓް ކުރުމަށްޓަކައި ކުއްޔަށް ދޫކޮށްފައިވާ ވިޔަފާރިއެއްގެ ގޮތުގައި ބަލާނީ ޓޫރިޒަމް ގާނޫނަށް އެންމެ ފަހުން ގެނައި އިސްލާހަށް އަމަލު ކުރަން ފެށުމުގެ ކުރިން އުފައްދާފައިވާ ކުންފުނި ތަކަށް އެކަންޏެވެ.\nސަރުކާރު ހިއްސާވާ ޓޫރިޒަމް ވިޔަފާރިތަކުގެ ހިއްސާ ވިއްކުމާ ބެހޭ ގޮތުން އެކުލަވާލާފައިވާ ގަވާއިދު\nހިއްސާ ވިއްކާނީ ރައީސްގެ ލަފާގެ މަތިން\nމި ގަވާއިދުގެ ދަށުން ސަރުކާރު ހިއްސާވާ ޖޭވީ ކުންފުންޏެއްގެ ހިއްސާ ވިއްކާލެވޭނީ ރައީސުލް ޖުމްހޫރިއްޔާގެ ލަފާނެ މަތިން ފިނޭންސް މިނިސްޓްރީ އަށެވެ.\nވިއްކޭނީ ރަށުގެ އަކަ މީޓަރަކަށް ފަސް ޑޮލަރުގެ ރޭޓުން\nސަރުކާރު ކުންފުންޏެއްގެ ހިއްސާ ވިއްކާލުމުގައި އަގު ކަނޑައަޅާނީ ރިޒޯޓު ތަރައްގީކުރުމުގެ ގޮތުން އެ ކުންފުންޏަކަށް ކުއްޔަށް ދޫކުރެވިފައިވާ ރަށް ނުވަތަ ފަޅު ނުވަތަ ބިމުގެ ބޮޑުމިނުގެ ކޮންމެ އަކަމީޓަރަކަށް، އެ ކުންފުނީގައި ހިމެނޭ ސަރުކާރުގެ ހިއްސާގެ ކޮންމެ ޕަސެންޓަކަށް، ފަސް ޑޮލަރުގެ މަގުން އަގު ކުރުމަށްފަހު ޖެހޭ އަދަދަށްވާ މިންވަރަށެވެ.\nމި ގަވާއިދުގެ ދަށުން ސަރުކާރުގެ ހިއްސާ ވިއްކާލުމުގެ މުއާމަލާތް ކުރި އަށް ގެންދަންވާނީ ސަރުކާރާއި ހިއްސާ ގަންނަ ހިއްސާދާރު ނުވަތަ ހިއްސާދާރުންގެ ދެމެދުގައި ލިޔުމުން ވެވޭ ހިއްސާ ވިއްކާލުމުގެ އެއްބަސްވުމެއްގެ ދަށުންނެވެ.\nއެއްބަސްވުމުގައި ހުންނަން ޖެހޭ ޝަރުތުތައް\nވިއްކާލެވޭ ހިއްސާގެ މިންވަރު\nވިއްކާލެވޭ ހިއްސާގެ އަގު އަދާކުރާނޭ ގޮތުގެ ތަފުސީލު\nވިއްކާލެވޭ ހިއްސާގެ އަގު އަދާކޮށް ނިންމުމަށް ކަނޑައެޅޭ މުއްދަތު\nގަވާއިދުގައި ސަރުކާރުގެ ފަރާތުން ވިއްކާލާ ހިއްސާ އަށް ކަނޑައެޅޭ އަގު ހިއްސާ ގަންނަ ފަރާތުން ކަނޑައެޅޭ ވަކި މުއްދަތެއްގެ ތެރޭގައި ބަހާލައިގެން ދައްކައި ހަލާސް ކުރާގޮތަށް ކަނޑައެޅުމުގެ އިހުތިޔާރު ސަރުކާރަށް ދީފާއިވެ އެވެ. ނަމަވެސް އަގު އަދާ ދައްކާ ހަލާސް ކުރުމަށް ދެވޭނެ އެންމެ ދިގު މުއްދަތަކީ 18 މަސް ދުވަހެވެ.\nރާއްޖެ އަަށް އިންވެސްޓްމަންޓް ގެނައުމަށްޓަކައި ސަރުކާރުން ވަނީ ޓޫރިޒަމް ގާނޫނު އިސްލާހުކޮށްފަ އެވެ. މި އިސްލާހާއެކު ރިއަލްއެސްޓޭޓް ޓޫރިޒަމް ތައާރަފުކޮށް ރާއްޖޭގައި ނުހެދި ހުރި 85 އަށްވުރެ ގިނަ ޓޫރިޒަމް ޕްރޮޕަޓީ ހެދުމުގެ ފުރުސަތު ފަހިވާނެ ކަމަށް ސަރުކާރުން ބުނެފައިވެ އެވެ.\nޓޫރިޒަމް މިނިސްޓްރީ އޮފް ޓޫރިޒަމް އިގްތިސޯދު + ޑރ. އަބްދުﷲ މައުސޫމް ޓޫރިޒަމް ރިއަލް އެސްޓޭޓް


ކަށްވަޅުގެ ނާމާންކަމާއި ގިޔާމަތް ދުވަހުގެ ބިރުވެރިކަން! | FenvaruOnline\nކަށްވަޅުގެ ނާމާންކަމާއި ގިޔާމަތް ދުވަހުގެ ބިރުވެރިކަން!\n15:50 - 21 ފެބުރުއަރީ 2020 -0comment\nދުނިޔޭގައި ނުބައި އަމަލުކޮށްފައިވާ މީހުންނާ ކަށްވަޅުން ބައްދަލުކުރާނީ ދުނިޔޭގައި ހުރިއިރު އޭނާ ކޮށްފައިވާ ނުބައި އަމަލުތަކެވެ. ގިޔާމަތްވުމާ ހަމައަށް އެ މީހަކު އޮންނަން ޖެހޭނީ އެ ބިރުވެރިކަމާއި ނާމާންކަމުގެ ތެރޭގައެވެ.\nލައުނަތް ލެއްވިގެންވާ ޝައިތާނާ ވަނީ އޭނާގެ ދަންތުރައިގައި އިންސާނުން ޖައްސައި، ދުންޔަވީ ލައްޒަތާއި ޝަހުވަތުގެ އަޅުވެތިކަމުގެ ކަސްތަޅުން ކަސްތަޅު އަޅުވާފައެވެ.\nނަމަވެސް ޝައިތާނާގެ މި ދަންތުރައިން އަޅުތަކުންނަށް ސަލާމަތްވެވެން އޮތް ހަމައެކަނި މަގަކީ، ޝައިތާނީ ވަސްވާސްތަކުން ކިލަނބުވެފައިވާ ހިތްތައް އީމާންކަމުގެ ނޫރުން އަލިކުރުމުންނާއި ފަނާވެދަނިވި ދުނިޔޭގެ މި ކުރު ދަތުރުގެ މަގްސަދާ މެދު ފުންކޮށް ވިސްނައި، މި ދަތުރު ނިންމާލަންޖެހޭ މަންޒިލް ކަމުގައިވާ އާހިރަތުގެ މަތީން ތާއަބަދު ހަނދުމަކުރުމުގައި ސާބިތުވެ ތިބުމުންނެވެ.\nއިންސާނާ މަރުވެ، ކަށްވަޅަށް ދިއުމާ ހަމައިން ގިޔާމަތުގެ މަރުހަލާ ފެށުނީއެވެ. ކަށްވަޅު ވެގެންދާނީ އާހިރަތުގެ މަންޒިލްތަކުގެ ތެރެއިން އެންމެ ފުރަތަމަ މަންޒިލަށެވެ. އަދި އެ މަންޒިލަށް އިންސާނާ ދާން ޖެހެނީ އެތަނުގައި އެކަނިވެރިކަން ފިލުވައިދޭނެ އެއްވެސް މީހަކާ ނުލާއި ކަމަކާއި އެކަނިވެރިކަން ފިލުވައިދޭނެހައި ވެސް އެއްޗަކީ ދުނިޔޭގައި ހުރިއިރު އޭނާ ކޮށްފައިވާ ހެޔޮ އަމަލުތަކެވެ.\n“ނަމަވެސް ދުނިޔޭގައި ނުބައި އަމަލުކޮށްފައިވާ މީހުންނާ ކަށްވަޅުން ބައްދަލުކުރާނީ އެ ނުބައި އަމަލުތަކެވެ. އެ އަމަލުތައް، ކަށްވަޅުގައި ބައްދަލުކުރާނީ ބިރުވެރި ސިފައެއްގައެވެ. ގިޔާމަތްވުމާ ހަމައަށް އެ މީހަކު އޮންނަން ޖެހޭނީ އެ ބިރުވެރިކަމާއި ނާމާންކަމުގެ ތެރޭގައެވެ. އަދި ހަމަ އެހެންމެ ނުބައި އަމަލު ކުޅަ މީހުންނަށް ކަށްވަޅު ވެގެންދާނީ ނަރަކައިގެ ވަޅުގަނޑަކަށެވެ. އެއާ ހިލާފަށް ހެޔޮ އަމަލު ކުޅަ މީހުންނަށް ކަށްވަޅު ވެގެންދާނީ ސުވަރުގޭގެ ބަގީޗާއަކަށެވެ،\nއަދި ޤިޔާމަތް ދުވަހަކީ ބިރުވެރިކަން ބޮޑުވެގެންވާ ދުވަހެއްކަމާއި އެދުވަހުގެ ނާމާންކަމުގެ ވާހަކަ ބަޔާންކުރައްވާ މާތް ﷲ ވަހީކުރައްވާފައިވާ ބަސްފުޅޭއް ވިދާޅުވެފައެވެ.\n“އޭ މީސްތަކުންނެވޭ! ތިޔަބައިމީހުންގެ ވެރިރަސްކަލާނގެއަށް ތިޔަބައިމީހުން ތަގުވާވެރިވާށެވެ! ހަމަކަށަވަރުން، ގިޔާމަތްވުމުގެ ޒަލްޒަލާ އަކީ ބޮޑުވެގެންވާ ކަމެކެވެ. ތިޔަބައިމީހުންނަށް އެ ޒަލްޒަލާ ފެންނަ ދުވަހު، ކިރުމައިން އެއުރެން ކިރުދޭ ދަރިންގެ މަތިން ހަނދާންނެތި، އަދި މާބަނޑު އަންހެނުން އެއުރެންގެ ބަނޑުގައި އޮތް ދަރި ވިހައި، އަދި މީސްތަކުން މަސްތުވެފައިވާ ފަދައިން ތިބާ ދެކޭނޫއެވެ. ނަމަވެސް އެއުރެން ވަނީ، މަސްތުވެފައެއް ނޫނެވެ. އެހެނެއްކަމަކު ﷲގެ އަޒާބު ގަދަފަދައީއެވެ.”\nގިޔާމަތްދުވަހު، ކޮންމެ މީހަކު ވެސް ﷲގެ ދަރުބާރަށް ހާޒިރުވާނީ އެ މީހަކު މި ބިންމަތީގައި އުޅުނުއިރު ކުޅަ އަމަލަކާއިގެން ކަމަށެވެ. އެހެންކަމުން އަޅުގަނޑުމެންގެ ތެރެއިން ކޮންމެ މީހަކީ ވެސް މިދުނިޔޭގެ ދަންފަޅި ހަމަކޮށް ﷲގެ ހަޒްރަތަށް ދަތުރުކުރަންޖެހޭނެ މީހަކަށްވާއިރު ގިޔާމަތް ދުވަހު ﷲ ގެ ދަރުބާރުގައި ޖަވާބުދާރީ ވާންޖެހޭނެއެވެ.\nއަދި ވިދާޅުވީ، ދުނިޔޭގެ ހަޔާތުގައި އިންސާނާއަށް ﷲ ދެއްވި އިލްމުގެ މަދު މިންވަރުން މިއަދު އޭނާ ތަރައްގީ އާއި ތަހުޒީބުގެ މަގުގައި މީގެ ކުރިން އެއްވެސް ޒަމާނެއްގައި ހޯދިފައިނުވާ ފަދަ މާއްދީ ބޮޑެތި ކުރިއެރުންތައް ހޯދާފައިވާ ކަމަށެވެ.\nނަމަވެސް އެ މާއްދީ ކުރިއެރުންތަކުގެ ސަބަބުން އޭނާގެ ރޫހާނިއްޔަތު ފުނޑުފުނޑުވެގެން ގޮސްފައިވާއިރު، އެކަމުގެ އިހްސާސް ވެސް އޭނާގެ ކިބައިގައި ނެތުމަކީ ހިތާމަހުރި ކަމެކެވެ.\n"އެހެންކަމުން، އޭނާ މަސައްކަތް ކުރަނީ، އޭނާގެ ސުވަރުގެ ދުނިޔެމަތީގައި ބިނާކުރެވޭތޯއެވެ. ނަމަވެސް އޭނާގެ މި ހުރިހާ ކަމެއް މޮޅަށް ބައްލަވައިވޮޑިގެންވާ އިލާހުގެ އަމުރުފުޅު އައުމުން، ގަދަފަދަ އަޑަކާއެކު އޭނާ އާއި އޭނާ ހޯދި ތަރައްގީ ފުނޑުފުނޑުވެ ވެއްޔަށް ވެގެން ހިނގައިދާހުއްޓެވެ. އޭނާ އާއި އޭނާގެ ވަށައިގެންވާ ހުރިހާ އެއްޗެއް ފަޅި ސިކުންތެއްގެ ތެރޭގައި ފަނާވެ ނެތިގެން ހިނގައިދާހުއްޓެވެ."\nދެކުނު ކޮރެއާގައި ފެތުރެމުންދާ ނުރައްކާތެރި މާސް ވައިރަސްގެ ފުރަތަމަ ކޭސް ތައިލޭންޑުން ފެނިއްޖެ\nމާދަމާއިން ފެށިގެން ހެލްމެޓު ނާޅާ މީހުންނަށް ފިޔަވަޅު އަޅަނީ\nދިވެހި ޖުމްހޫރިއްޔާގެ ފަންސާސް ވަނަ އަހަރީ ދުވަސް\n50 މޭލަށް ވައި ގަދަވާނެ. ސަމާލުވޭ!\n2.4 މިލިއަން ޑޮލަރުގެ މަންފާއެއް އުއްތަމަ ފަނޑިޔާރަށް ލިބިފައިވޭ: ފުލުހުން